Class 12 Economics Chapter 18 গ্রাম্য উন্নয়ন » Dev Library\nClass 12 Economics Chapter 18 গ্রাম্য উন্নয়ন\nClass 12 Economics Chapter 18 গ্রাম্য উন্নয়ন The answer to each chapter is provided in the list so that you can easily browse throughout different chapters Economics class 12 AHSEC notes in Assamese, HS 2nd year Economics Question Answer, গ্রাম্য উন্নয়ন class 12 economic and select needs one.\nClass 12 Economics Chapter 18 গ্রাম্য উন্নয়ন can be of great value to excel in the examination. Assam Board Class 12 Economics Chapter 18 গ্রাম্য উন্নয়ন gives youabetter knowledge of all the chapters. You can get solutions to questions of both basic and advanced levels. One of the best ways to excel in your board exams is through practicing Class 12 Economics Chapter 18 গ্রাম্য উন্নয়ন\n১ । কৃষক সকললৈ গ্ৰাম্য ঋণ যোগানৰ দুটা মূল ভিত্তি কি ?\nউত্তৰঃ কৃষক সকললৈ গ্ৰাম্য ঋণ যোগানৰ দুটা মূল ভিত্তি হ’ল-\n( ক ) উদ্দেশ্যৰ ভিত্তিত ঋণৰ যোগান ৷\n( খ ) সময়ৰ ভিত্তিত ঋণৰ যোগান । আৰু\n২। উদ্দেশ্যৰ ভিত্তিত গ্ৰাম্য ঋণক কিদৰে শ্ৰেণীকৰণ কৰা হৈছে ?\nউত্তৰঃ উদ্দেশ্যৰ ভিত্তিত গ্ৰাম্য ঋণক কিদৰে শ্ৰেণীকৰণ কৰা হৈছে তলত উল্লেখ কৰা হ’ল-\n( ক ) উৎপাদনৰ বাবে ঋণ । আৰু\n( খ ) ভোগ কাৰ্য্যৰ বাবে ঋণ ।\n৩ । সময়ৰ ভিত্তিত গ্রাম্য ঋণক কিদৰে শ্ৰেণীকৰণ কৰা হৈছে ?\nউত্তৰঃ সময়ৰ ভিত্তিত গ্রাম্য ঋণক কিদৰে শ্ৰেণীকৰণ কৰা হৈছে তলত উল্লেখ কৰা হ’ল-\n( ক ) হ্রস্বকালীন ঋণ ।\n( খ ) মধ্যকালীন ঋণ । আৰু\n( গ ) দীর্ঘকালীন ঋণ ।\n৪। ভাৰতত গ্ৰাম্য ঋণৰ দুটা উৎস কি ?\nউত্তৰঃ ভাৰতত গ্ৰাম্য ঋণৰ দুটা উৎস হ’ল-\n( ক ) আনুষ্ঠানিক উৎস । আৰু\n( খ ) অনা আনুষ্ঠানিক উৎস ।\n৫। গ্ৰাম্য ঋণ যোগানৰ আনুষ্ঠানিক উৎস কোনবোৰ ?\nউত্তৰঃ গ্ৰাম্য ঋণ যোগানৰ আনুষ্ঠানিক উৎস হ’ল-\n( ক ) আঞ্চলিক গ্রাম্য বেংক ( RRB )।\n( খ ) গ্রাম্য সমবায় চ’’ছাইটি । আৰু\n( গ ) চৰকাৰ ।\n৬। গ্রাম্য ঋণ যোগানৰ অনা আনুষ্ঠানিক উৎস কোণবোৰ ?\nউত্তৰঃ গ্রাম্য ঋণ যোগানৰ অনা আনুষ্ঠানিক উৎস হ’ল –\n( ক ) ভূমিৰ গৰাকী ।\n( খ ) বেপাৰী সমূহ ।\n( গ ) জ্ঞাতি – কুতুম্ব সম্বন্ধীয় লোক ।\n( ঘ ) মহাজন ।\n৭। গ্রাম্য সমাবায় ঋণ চাঁছাইটিৰ তিনিটা স্তৰ কি কি ?\nউত্তৰঃ গ্রাম্য সমাবায় ঋণ চাঁছাইটিৰ তিনিটা স্তৰ হ’ল-\n( ক ) প্রাথমিক কৃষি ঋণ চ’চাইটি ( PACS ) ।\n( খ ) কেন্দ্রীয় সমাবায় বেংক । আৰু\n( গ ) ৰাজ্যিক সমাবায় বেংক ।\n৮। আঞ্চলিক গ্রাম্য বেংক ( RRB ) কোণ চনত গঠন কৰা হৈছিল ?\nউত্তৰঃ October ২ , ১৯৭৫ ।\n৯। দীর্ঘকালীন ঋণ আগবঢ়োৱা দুটি অনুষ্ঠানৰ নাম লিখা ?\nউত্তৰঃ দীর্ঘকালীন ঋণ আগবঢ়োৱা দুটি অনুষ্ঠানৰ নাম হ’ল-\n( ক ) ৰাজ্যিক সমবায় কৃষি আৰু গ্ৰাম্য উন্নয়ন বেংক । আৰু\n( খ ) প্রাথমিক সমবায় কৃষি আৰু গ্ৰাম্য উন্নয়ন বেংক ।\n১০। NABARD কি ?\nউত্তৰঃ কৃষি আৰু গ্ৰাম্যউন্নয়নৰ ৰাষ্ট্ৰীয় বেংক ( National Bank for Agriculture and Rural Development ) বোলে ।\n১১। NABARD কোন চনত গঠন কৰা হৈছিল ?\nউত্তৰঃ July ১২ , ১৯৮২ চনত ।\n১২। কৃষক ঋণ কার্ড আঁচনি ( Kisan Credit card scheme ) কেতিয়া প্ৰৱৰ্ত্তন কৰা হৈছিল ?\nউত্তৰঃ ১৯৯৮-৯৯ চনত ।\n১৩৷ গ্ৰাম্য ঋণৰ দুটা দুর্বলতা লিখা ৷\nউত্তৰঃ গ্ৰাম্য ঋণৰ দুটা দুর্বলতা হ’ল-\n( ক ) ধনী কৃষকলৈ বেছিকৈ ঋণৰ যোগান । আৰু\n( খ ) অনাদায়কৃত ঋণৰ পৰিমাণ বৃহৎ ।\n১৪ । কৃষি বজাৰ কি ?\nউত্তৰঃ যিবোৰ উপায়েৰে বা পদ্ধতিৰে কৃষি উৎপাদিত সামগ্রী সমূহ গ্ৰাহকৰ হাতলৈ যায় , তাকে কৃষিজাত বজাৰ বোলে ৷\n১৫। কৃষি বজাৰৰ দুটা দুর্বলতা লিখা ।\nউত্তৰঃ কৃষি বজাৰৰ দুটা দুর্বলতা হ’ল-\n( ক ) অধিক মধ্যস্থতাকাৰীৰ আবিৰ্ভাৱ ।\n( খ ) সামগ্ৰীসমূহ সঞ্চয়ৰ অসুবিধা । আৰু\n( গ ) নিৰাশাজনক বিক্ৰী ।\n১৬। নিৰাশাজনক বিক্রী ( Distress sale ) কি ?\nউত্তৰঃ যেতিয়া কৃষক সকলক তেওঁলোকৰ উৎপাদিত সামগ্ৰী সমূহ নিম্ন দামত , গাৱৰ মহাজন বা ধনী বেপাৰীৰ হাতত জোৰকৈ বিক্ৰী কৰিবলৈ বাধ্য কৰোৱা হয় , তাকে নিৰাশাজনক বিক্ৰী বোলে ।\n১৭। নিয়ন্ত্রিত বজাৰ কি ?\nউত্তৰঃ যেতিয়া কৃষিজাত বজাৰ সমুহ চৰকাৰে নিয়ন্ত্ৰণ কৰি পৰিচালনা কৰে , তাকে নিয়ন্ত্রিত বজাৰ বোলে । এই নিয়ন্ত্রিত বজাৰৰ উদ্দেশ্য হ’ল কৃষি উৎপাদিত সামগ্ৰীসমূহৰ বজাৰ আকৰ্ষণীয় কৰি গঢ়ি তোলা ।\n১৮। নিয়ন্ত্রিত বজাৰ’ৰ উদ্দেশ্য কি ?\nউত্তৰঃ নিয়ন্ত্রিত বজাৰ’ৰ উদ্দেশ্য হ’ল-\n( ক ) মধ্যস্থতাকাৰীৰ বিলোপ সাধন কৰা । আৰু\n( খ ) কৃষক সকলক সামগ্ৰী সমূহৰ উচিত মূল্য প্ৰদান কৰা ৷\n১৯। বিশ্ব ভিতৰত , শাক – পাচলি আৰু ফল – মূল উৎপাদনত ভাৰতৰ স্থান কি ?\nউত্তৰঃ বিশ্ব ভিতৰত :\nশাক – পাচলি উৎপাদনত – প্ৰথম স্থান ।\nফল – মূল উৎপাদনত – দ্বিতীয় স্থান ।\n২০। ভাৰত নিৰ্মাণ যোজনা কোন চনত আৰু কিয় প্ৰৱৰ্ত্তন কৰা হৈছিল ?\nউত্তৰঃ May ১৬ , ২০০৫ চনত ।\n২১। ভাৰত নিৰ্মাণ যোজনা ই সাঙুৰি লোৱা তিনিটা খণ্ড উল্লেখ কৰা ।\nউত্তৰঃ ভাৰত নিৰ্মাণ যোজনা ই সাঙুৰি লোৱা তিনিটা খণ্ড তলত উল্লেখ কৰা হ’ল-\n( ক ) জলসিঞ্চন ।\n( খ ) গ্ৰাম্য বৈদ্যুতিকৰণ । আৰু\n( গ ) পথ আৰু যোগাযোগ ব্যৱস্থা ।\nদীঘল প্রশ্ন উত্তৰ\n১। কৃষি ঋণ যোগানত ব্যৱসায়িক বেংকৰ ভূমিকা লিখা ।\nউত্তৰঃ কৃষি ঋণ যোগানত ব্যৱসায়িক বেংকৰ ভূমিকা হ’ল-\n( ক ) ব্যৱসায়িক বেংকে কৃষকসকললৈ হ্রস্বকালীন আৰু মধ্যকালীন কৃষি ঋণ আগবঢ়ায়।\n( খ ) এই বেংক সমূহে পৰোক্ষ ঋণো আগবঢ়ায় ।\n( গ ) কৃষি বীজ , ৰাসায়নিক সাৰ , কৃষি সজুঁলি ইত্যাদি কিনিবলৈ , এই বেংকে ঋণ আগবঢ়ায় ৷\n২। নাৱাৰ্ডৰ কাৰ্যৱলী সমূহ লিখা ।\nউত্তৰঃ নাৱাৰ্ডৰ কাৰ্যৱলী সমূহ হ’ল-\n( ক ) প্রাকৃতিক দুৰ্যোগৰ সময়ত সস্তীয়া ঋণ ।\n( খ ) কৃষি গৱেষণাৰ ব্যৱস্থা ।\n( গ ) আচঁনি সমূহলৈ বৈদেশিক সাহায্য ।\n( ঘ ) বিভিন্ন সময়ত ঋণৰ ব্যৱস্থা । আৰু\n( ঙ ) পুনঃ ঋণ ব্যৱস্থা ( Refinance System )।\n৩। গ্ৰাম্য ঋণৰ আসোঁৱাহ সমূহ নাইকীয়া কৰাৰ ব্যৱস্থা উল্লেখ কৰা ।\nউত্তৰঃ গ্ৰাম্য ঋণৰ আসোঁৱাহ সমূহ নাইকীয়া কৰাৰ ব্যৱস্থা তলত উল্লেখ কৰা হ’ল-\n( ক ) সাৰৰ মহাজন , বেপাৰী শ্রেণী আদিৰ উপৰত প্রতিবন্ধকতা ।\n( খ ) দীর্ঘকালীন ঋণ আগবঢ়োৱা ।\n( গ ) মানুহৰ মাজত সঞ্চয়ৰ অভ্যাস গঢ়ি তোলা ।\n( ঘ ) মধ্যস্থতাকাৰী সকলৰ কৃষিৰ পৰা বিলোপ সাধন । আৰু\n( ঙ ) উপযুক্ত পৰিচালনা আৰু চোৱা – চিতা কৰা।\n৪। গ্ৰাম্য ঋণগ্ৰস্থতাৰ সমস্যা বুলিলে কি বুজা ?\nউত্তৰঃ গাঁও অঞ্চলত স্বাভাৱিকতে দেখা যায় যে এটা ঋণৰ কাৰ্যকাল , বংশানুক্রমে চলি থাকে । অর্থাৎ দেউতাকে লোৱা ঋণৰ পৰিমাণ , পুতেকৰ তালৈ প্ৰৱাহিত হয় । এইদৰে বংশানুক্রমে চলি থকা ঋণ ব্যৱস্থাক গ্রাম্য ঋণগ্ৰস্থতাৰ সমস্যা হিচাপে অভিহিত কৰা হয় ।\n৫। ভাৰতত গ্ৰাম্য ঋণগ্ৰস্থতাৰ কাৰণ কি ?\nউত্তৰঃ ভাৰতত গ্ৰাম্য ঋণগ্ৰস্থতাৰ কাৰণ হ’ল-\n( ক ) ব্যাপক আৰু গভীৰ দৰিদ্ৰতা ।\n( খ ) অনা উৎপাদনমূলক ব্যয় ।\n( গ ) বংশগত ভাৱে পোৱা ঋণ ।\n( ঘ ) নিৰক্ষৰতা আৰু অন্ধবিশ্বাস । আৰু\n( ঙ ) আসোৱাঁহপূৰ্ণ কৃষি বজাৰ ব্যৱস্থা ৷\n৬। গ্ৰাম্য ঋণগ্ৰস্থতা সমস্যাৰ সমাধানৰ পৰামৰ্শ দিয়া ৷\nউত্তৰঃ গ্ৰাম্য ঋণগ্ৰস্থতা সমস্যাৰ সমাধানৰ পৰামৰ্শ হ’ল-\n( ক ) পুৰণি ঋণ সমূহ নিষ্পত্তি কৰা ।\n( খ ) অনা – উপাদনমূল ব্যয় সমূহ ৰোধ কৰা ।\n( গ ) সঞ্চয়ৰ অভ্যাস গঢ়ি তোলা ।\n( ঘ ) নিয়ন্ত্রিত বজাৰ সমূহ গঢ়ি তোলা ৷\n৭। গ্রাম্য ঋণ ব্যৱসাত সমবায় সমূহৰ ভূমিকা উল্লেখ কৰা ।\nউত্তৰঃ গ্রাম্য ঋণ ব্যৱসাত সমবায় সমূহৰ ভূমিকা তলত উল্লেখ কৰা হ’ল-\n( ক ) সামূহিক বজাৰ ব্যৱস্থা আৰু ভৰাঁল ব্যৱস্থা ।\n( খ ) অনা – উৎপাদনমূলক ব্যয়ৰ ওপৰত বাধা ।\n( গ ) শোষণৰ পৰা ৰক্ষা ।\n( ঘ ) জীৱন ধাৰণৰ উন্নত মানদণ্ড ৷\n৮। দক্ষতাপূর্ণ বজাৰ ব্যৱহাৰ ভূমিকা কি ?\nউত্তৰঃ দক্ষতাপূর্ণ বজাৰ ব্যৱহাৰ ভূমিকা হ’ল-\n( ক ) কৃষিঋণ বিকাশ বৃদ্ধি ।\n( খ ) উপযুক্ত দৰ।\n( গ ) কৃষিজাত , উপাদান সমূহৰ যোগান ।\n( ঘ ) দৰৰ স্থিৰতা ৷ আৰু\n( ঙ ) মুলধন গঠন ।\n৯। কৃষি বজাৰৰ উন্নয়নৰ বাবে চৰকাৰে লোৱা ব্যৱস্থা সমূহ কি কি ?\nউত্তৰঃ কৃষি বজাৰৰ উন্নয়নৰ বাবে চৰকাৰে লোৱা ব্যৱস্থা সমূহ হ’ল-\n( ক ) ভৰাঁলৰ ব্যৱস্থা কৰা ।\n( খ ) বিত্ত যোগানৰ ব্যৱস্থা কৰা ।\n( গ ) গুণমাত মানদণ্ড পৰীক্ষা কৰা ৷\n( ঘ ) সমবায় বজাৰ ব্যৱস্থাৰ প্ৰচলন । আৰু\n( ঙ ) বজাৰ সম্বন্ধীয় তথ্য পাতিৰ যোগান ।\n১০। গ্রাম্য উন্নয়ন মানে কি বুজা ? গ্রাম্য উন্নয়নৰ প্ৰধান বিষয়সমূহ দেখুওৱা ।\nউত্তৰঃ গ্ৰাম্য উন্নয়নৰ ধাৰণাটো ব্যাপক অৰ্থত ব্যৱহৃত হয় । অনিবার্যভাৱে ই গ্রামীণ অর্থ ব্যৱস্থাৰ সামগ্রিক উন্নয়নৰ লগত জড়িত ক্ষেত্ৰসমূহৰ ভিতৰত যিবোৰ পিছপৰি আছে সেইবোৰক উন্নয়নৰ বাবে প্রয়োজনীয় কাৰ্যসমূহত দৃষ্টি নিক্ষেপ কৰে । মানৱ উন্নয়নৰ প্ৰধান বিষয়সমূহ হ’ল –\n(a) স্বাক্ষৰতা বিশেষতঃ মহিলাৰ স্বাক্ষৰতা , শিক্ষা আৰু অৰ্হতাৰ বিকাশ ।\n(b) অনাময় ব্যৱস্থা আৰু জনস্বাস্থ্য উভয়কে সামৰি লোৱা স্বাস্থ্য সেৱা৷\n( c ) ভূমি সংস্কাৰ ।\n(d) প্রত্যেক অঞ্চলৰে উৎপাদনক্ষম সম্পদসমূহৰ উন্নয়ন ।\n(e) বিদ্যুৎ , জলসিঞ্চন , ঋণ , বিপণম , গ্রাম্যপথ আৰু ৰাষ্ট্ৰীয় ঘাইপথ সংযোগী পথৰ নিৰ্মাণকে ধৰি পৰিবহন ব্যৱস্থা , কৃষি গৱেষণা আৰু সম্প্ৰসাৰণৰ সুবিধাসমূহ আৰু তথ্যৰ বহুল প্রচাৰৰ্কৰণ ইত্যাদি আন্তঃগাথনিৰ উন্নয়ন ।\n(f) দৰিদ্ৰতা দূৰীকৰণ আৰু উৎপাদনমুখী নিয়োগৰ সুযোগৰ গুৰুত্ব প্রদানৰ জৰিয়তে জনসাধাৰণৰ দুৰ্বল অংশৰ জীৱন ধাৰণৰ অৱস্থাৰ উল্লেখযোগ্য পৰিৱৰ্তন সাধন কৰিবলৈ প্রয়োজনীয় বিশেষ ব্যৱস্থাৱলী ।\n১১। গ্রাম্য উন্নয়নত ঋণৰ গুৰুত্ব আলোচনা কৰা ।\nউত্তৰঃ গ্রাম্য উন্নয়ন মূলতঃ নিৰ্ভৰ কৰে কৃষি আৰু অনা কৃষি খণ্ডসমূহত উচ্চ হাৰত উৎপাদনশীলতা পাবলৈ সময়ে সময়ে কৰা মূলধনৰ প্ৰয়োগৰ ওপৰত । বীজ সিঞ্চন আৰু উৎপাদনৰ জৰিয়তে আয় উপাৰ্জনৰ মাজত সময়ৰ ব্যৱধান যথেষ্ট দীঘলীয়া হোৱা হেতুকে কৃষকসকলে বীজ , সাৰ , সা – সজুলি আদিত কৰিবলগীয়া প্ৰাৰম্ভিক বিনিয়োগ আৰু বিয়া , মৃত্যু , ধর্মীয় উৎসৱ পাৰ্বন ইত্যাদিৰ বাবদ অন্যান্য পাৰিবাৰিক খৰচৰ বাবে ঋণ ল’বলগীয়া হয় । ১৯৬৯ চনত ভাৰতবৰ্ষই গ্ৰাম্য ঋণৰ চাহিদা পৰ্যাপ্তভাৱে পূৰণ কৰিবলৈ সামাজিক বেংকিং আৰু বহু অভিকৰণ সম্বলিত পদক্ষেপ গ্ৰহণ কৰা পিছত এই ক্ষেত্ৰত গুৰুত্বপূৰ্ণ পৰিৱৰ্তন ঘটে । পিছলৈ গ্ৰাম্য বিত্তীয় ব্যৱস্থাত জড়িত আটাইবোৰ প্ৰতিষ্ঠানৰ কাৰ্যসূহৰ সমন্ময় সাধনৰ উদ্দেশ্য ১৯৮২ চনত এক সর্বোচ্চ নিকায় , ৰাষ্ট্ৰীয় কৃষি আৰু গ্ৰামোন্নয়নৰ বেংক গঠন কৰা হয় ৷\nসেউজ বিপ্লৱে ঋণ ব্যৱস্থাৰ এক গুৰুত্বপূৰ্ণ পৰিৱৰ্তন আনে । বাণিজ্যিক বেংক , আঞ্চলিক গ্রামীন বেংক , সমবায় আৰু ভূমি উন্নয়ন বেংক ইত্যাদি বহু অভিকৰণ সম্বলিত অনুষ্ঠানৰ সমষ্টিৰে সাম্প্ৰতিক আনুষ্ঠানিক গ্রাম্য বেংক ব্যৱস্থাৰ প্রধান লক্ষ্য হৈছে সুলভ হাৰত পৰ্যাপ্ত , পৰিমাণৰ ঋণ বিতৰণ কৰা । আনুষ্ঠানিক ঋণ ব্যৱস্থাত থকা অস্তৰাল দূৰ কৰিবলৈ আত্মসহায়ক গোটবোৰেও আগবাঢ়ি আহে । কামৰ বাবে যিহেতু বন্ধকীৰ প্ৰয়োজন , দুখীয়া গ্রাম্য পৰিয়ালবোৰৰ এক বৃহৎ অংশ স্বাভাৱিকভাৱে ঋণৰ পৰিসৰৰ পৰা বাদ পৰি আছিল কিন্তু আত্মসহায়ক গোটবোৰে ইয়াৰ প্ৰত্যেক সদস্যৰ পৰা নিম্নতম বৰঙণিৰে ক্ষুদ্ৰ অনুপাতত সঞ্চয় গঠন কৰে আৰু এই সময়ৰ পৰা ঋণ প্রয়োজন হোৱা সদস্যক কম সুতৰ হাৰত আৰু সৰু কিস্তিত পৰিশোধযোগ্য ঋণ আগবঢ়োৱা হয় ৷\n১২। দুখীয়াসকলৰ ঋণৰ প্ৰয়োজনীয়তা পূৰণৰ ক্ষেত্ৰত ক্ষুদ্র ঋণ ( Micro Credit ) ৰ ভূমিকা ব্যাখ্যা কৰা ।\nউত্তৰঃ দুখীয়া সকলৰ যিহেতু আয় কম গতিকে বেছিভাগ সময়তে তেওঁলোকে ঋণৰ ওপৰতে ভৰষা কৰিবলগীয়া হয় । ঋণৰ বাবত বন্ধকীৰ প্ৰয়োজন , দুখীয়া গ্রাম্য পৰিয়ালবোৰৰ এক বৃহৎ অংশ স্বাভাৱিকভাৱে ঋণৰ পৰিসৰৰ পৰা বাদ পৰি থাকে । কিন্তু দুখীয়াসকলৰ ঋণৰ প্ৰয়োজনীয়তা পূৰণৰ ক্ষেত্ৰত ক্ষুদ্র ঋণ ( micro credit ) ৰ ভূমিকা গুৰুত্বপূৰ্ণ ।\nক্ষুদ্র ঋণ ব্যৱস্থা হৈছে আত্মসহয়াক গোটসমূহৰ দ্বাৰা আগবঢ়োৱা ঋণৰ ব্যৱস্থা । আত্মসহায়ক গোটবোৰে ইয়াৰ প্ৰত্যেক সদস্যৰ পৰা নিম্নতম বৰঙণিৰে ক্ষুদ্ৰ অনুপাতত সঞ্চয় গঠন কৰে । উমৈহতীয়া সঞ্চয় পুঁজিৰ পৰা ঋণৰ প্ৰয়োজন হোৱা সদস্যসকলক কম সুতৰ হাৰত আৰু সৰু কিস্তিত পৰিশোধ যোগ্য ঋণ আগবঢ়োৱা হয় । ২০০৩ চনৰ মাৰ্ছ মাহৰ শেষলৈ সাত লাখতকৈও অধিক আত্মসহায়ক গোটৰ ঋণ সংযোগ আছে। ফলত দুখীয়ালোক সকলে কৃষিৰ বাবে , বেপাৰ বাণিজ্যৰ বাবে ক্ষুদ্র ঋণ কাৰ্যসূচীৰ পৰা টকা ধাৰলৈ লৈ নিজৰ বিভিন্ন প্ৰয়োজনীয়ত কাম কৰিবৰ বাবে সহায় লাভ কৰিছে ।\n১৩। গ্রাম্য বজাৰসমহৰ উন্নয়নৰ বাবে চৰকাৰে কৰা পদক্ষেপসমূহ ব্যাখ্যা কৰা ।\nউত্তৰঃ কোনো এখন গ্ৰাম্য বজাৰৰ উন্নয়ন নিৰ্ভৰ কৰে বজাৰৰ সংবাহক ( channel ) সমূহৰ ওপৰত । চৰকাৰেও গ্ৰাম্য বজাৰসমূহৰ উন্নয়নৰ বাবে বিভিন্ন ধৰণৰ পদক্ষেপ গ্ৰহণ কৰিছে । কৃষি বিপণনৰ জৰিয়তে বজাৰসমূহৰ উন্নয়ন সাধন কৰিব পাৰি । কৃষি বিপণন হৈছে এক প্ৰক্ৰিয়া য’ত একত্ৰকৰণ , মজুতকৰণ , প্ৰক্ৰিয়াকৰণ , পৰিবহন , টোপেলা বন্ধা কাৰ্য , মান অনুযায়ী ক্ৰমাংকন আৰু সমগ্ৰ দেশত বিভিন্ন কৃষিজাত সামগ্রী বিতৰণক জড়িত কৰে ৷ বিপণনৰ দিশটোৰ উন্নতকৰণৰ বাবে চৰকাৰে গ্ৰহণ কৰা ব্যৱস্থাসমূহ হ’ল ক্ৰমে—\nপ্ৰথমতে , শৃংখলা আৰু স্বচ্ছ বিপণনৰ প্ৰয়োজনীয় পৰিবেশ সৃষ্টিৰ উদ্দেশ্যে বজাৰ ব্যৱস্থাৰ নিয়ন্ত্ৰণৰ পদক্ষেপ গ্ৰহণ কৰা ৷ এই নীতিয়ে কৃষক আৰু ভোক্তা উভয়কে বহুলাংশে উপকৃত কৰিছে ।\nদ্বিতীয়টো উপাদান হৈছে , ৰাস্তা , ৰেলপথ , পন্যাগাৰ , গুদামঘৰ , শীতল সঞ্চয়াগাৰ আৰু প্ৰক্ৰিয়াকৰণ গোট ইত্যাদি বস্তুগত আন্তঃগাঠনিৰ সুবিধাৰ ব্যৱস্থা । কৃষকে উৎপাদিত সামগ্ৰীৰ ন্যায্য দাম পাবৰ কাৰণে সমবায় বিপণন ব্যৱস্থা হৈছে চৰকাৰে গ্ৰহণ কৰা উদ্যোগৰ তৃতীয়টো দিশ ।\nচতুৰ্থটো উপাদন হৈছে নীতি সম্পৰ্কীয় আহিলাসমূহ যেনে –\n( ক ) কৃষিজাত উৎপাদনৰ বাবে নিম্নতম সমৰ্থিত মূল্যৰ আশ্বাস ।\n( খ ) ভাৰতীয় খাদ্য নিগমৰ দ্বাৰা ঘেঁহু আৰু চাউলৰ আপদকালীন ভঁৰালৰ অব্যাহত ৰখা ।আৰু\n( গ ) ৰাজহুৱা বিতৰণ ব্যৱস্থাৰ জৰিয়তে খাদ্য শস্য আৰু চেনিৰ বিতৰণ ।\nচৰকাৰী হস্তক্ষেপ স্বত্বেও ব্যক্তিগত ব্যৱসায়ে কৃষি বজাৰত আধিপত্য বিস্তাৰ কৰি আহিছে । তথাপি বিভিন্ন ৰূপত চলা চৰকাৰী হস্তক্ষেপত কৃষি বিপণন ব্যৱস্থা বহুদূৰ আগবাঢ়িছে । বিশ্বায়ন যুগত কৃষিৰ দ্ৰুত বাণিজ্যিকীকৰণে প্ৰক্ৰিয়াকৰণৰ জৰিয়তে কৃষি ভিত্তিক উৎপাদনসমূহত মূল্য সংযোজনৰ ব্যাপক সুযোগ প্রদান কৰিছে ।\n১৪। বহনক্ষম জীৱিকাৰ বাবে কৃষি সম্পৰ্কীয় ভিন্নকৰণ কিয় অত্যাৱশ্যকীয় ?\nউত্তৰঃ বহনক্ষম জীৱিকাৰ বাবে কৃষি সম্পৰ্কীয় ভিন্নকৰণ অতি অত্যাৱশ্যকীয় কিয়নো জীৱিকাৰ বাবে অইন একো নকৰি কেৱলমাত্ৰ কৃষিকৰ্মৰ ওপৰত নিৰ্ভৰ কৰাত ক্ষতি শংকা অধিক । কেৱল মাত্ৰ কৃষিখণ্ডৰ পৰা ক্ষতি শংকা হ্ৰাস কৰিবলৈকে নহয় বৰঞ্চ গ্রামীন জনসাধাৰণক উৎপাদনমুখী আৰু বহনক্ষম জীৱিকাৰ অন্য উপায়ৰ সুবিধা দিয়াৰ বাবেও নতুন ক্ষেত্ৰলৈ বৈচিত্র্যকৰণৰ আৱশ্যক ৷ বেছিভাগ কৃষিভিত্তক নিয়োগ কার্যই খাৰিফ শস্যকালত কেন্দ্ৰীভূত হৈ থাকে । কিন্তু ৰবি শস্যকালত জলসিঞ্চনৰ যথোচিত সুবিধা নথকা অঞ্চলসমূহত লাভজনক নিয়োগ হোৱাটো কষ্ট সাধ্য হয় । সেইবাবে দাৰিদ্ৰ আৰু অন্যান্য যাতনা অতিক্ৰম কৰিবলৈ গাঁওাসীক পৰিপূৰক লাভজনক নিয়োগৰ সুবিধা দিবলৈ আৰু উচ্চ স্তৰৰ আয় অর্জন সম্ভৱ কৰিবলৈ অন্যান্য খণ্ডসমূহৰ সম্প্ৰসাৰণ কৰাটো অপৰিহাৰ্য ।\n১৫৷ ভাৰতবৰ্ষত গ্ৰাম্য উন্নয়ন প্রক্রিয়াত গ্রামীণ বেংক ব্যৱস্থাৰ ভূমিকা সমালোচণাত্মক মূল্যায়ণ কৰা ৷\nউত্তৰঃ বেংক সেৱাৰ দ্ৰুত সম্প্ৰসাৰণে গ্ৰাম্য কৃষি আৰু অনাকৃষি উৎপাদন , আয় আৰু নিয়োগৰ ওপৰত ইতিবাচক প্রভাৱ পেলাই বিশেষকৈ সেউজ বিপ্লৱৰ পিছত ই কৃষকসকলক বিভিন্ন সেৱা আৰু ঋণৰ সুবিধাসমূহ তথা তেওঁলোকৰ উৎপাদন জনিত প্রয়োজন পূৰণৰ বাবে বিভিন্ন প্ৰকাৰৰ ঋণৰ সুযোগ গ্ৰহণ কৰাত সহায় কৰিছে । তথাপিও বেংক ব্যৱস্থা সম্পূৰ্ণ সূচাৰুৰূপে চলা নাই ৷ ইয়াৰ প্ৰধানত হ’ল আনুষ্ঠানিক ঋণদান অনুষ্ঠানসমূহৰ দীৰ্ঘদিনীয়া নিম্ন কার্য সম্পন্নতা আৰু কৃষকসকলৰ পক্ষত ঘটা খিলাপী ঋণৰ ঘটনাৰ আধিক্যৰ বাবে হৈছে । সম্ভৱত বাণিজ্যিক বেংক সমূহৰ বাহিৰে অইন নিয়মিত অনুষ্ঠানসমূহৰ সঞ্চয় গ্রহণযোগ্য ঋণগৃহীতালৈ ঋণ প্রদান আৰু ফলপ্রসূভাৱে ঋণ ঘূৰাই অনা , সংস্কৃতি গঢ়াত ব্যৰ্থ হৈছে । ইচ্ছাকৃত ঋণ অ – পৰিশোধকাৰী লোকসকলে বেংক ব্যৱস্থাৰ নিয়াৰি কাৰ্য সম্পাদৰ প্ৰতি ভাবুকি স্বৰূপ হৈ পৰিছে আৰু ইয়াৰ নিয়ন্ত্ৰণৰ প্ৰয়োজনীয়তা আহি পৰিছে ।\nঅর্থনৈতিক সংস্কাৰৰ পিছত গ্ৰাম্য বেংক খণ্ডৰ সম্প্ৰসাৰণ আৰু উন্নয়ন পিছ হুহকি গৈছে । এই পৰিস্থিতিৰ উন্নতি কৰিবলৈ হ’লে বেংকসমূহ কেৱল মাত্র ঋণদাতা হৈ থকাৰ পৰিৱৰ্তে ঋণগৃহীতাসকলৰ সৈতে সম্পৰ্কৰ বেংক ব্যৱস্থা গঢ়ি তোলাৰ প্ৰচেষ্টা কৰিব লাগিব । কৃষকসকলৰ মাজত সঞ্চয়ৰ অভ্যাস গঢ়ি তোলা আৰু বিত্তীয় সম্পদসমূহৰ দক্ষতাপূর্ণ ব্যৱহাৰ ত্বৰান্বিত কৰাৰো প্ৰয়োজন আছে ।\n১৬। কৃষি বিপণন মানে কি বুজা ?\nউত্তৰঃ কৃষি বিপণন মানে হৈছে এক প্ৰক্ৰিয়া য’ত একত্ৰকৰণ , মজুতকৰণ , প্ৰক্ৰিয়াকৰণ , পৰিবহন , টোপোলা বন্ধা কার্য , মান অনুযায়ী ক্রমাংকন আৰু সমগ্ৰ দেশত বিভিন্ন কৃষিজাত সামগ্রী বিতৰণক জড়িত কৰাটো বুজায় ।\n১৭৷ ‘ স্বর্ণ বিপ্লৱ ’ ধাৰণাটো ব্যাখ্যা কৰা ।\nউত্তৰঃ ১৯৯১ আৰু ২০০০ চনৰ মাজৰ সময়ছোৱাক ‘ স্বর্ণ বিপ্লৱ’ৰ বাৰ্তাবহনকাৰী প্ৰচেষ্টা বুলি অভিহিত কৰা হয় , কাৰণ এই সময়ছোৱাত উদ্যান কৃষিত কৰা পৰিকল্পিত বিনিয়োগ অত্যন্তৰূপে উৎপাদনশীল হৈছিল আৰু এই খণ্ডটো এক বহনক্ষম জীৱিকাৰ উপায় হৈ উঠিছিল ৷ জলবায়ু আৰু ভূমি অৱস্থাৰ বিচিত্ৰতাৰে আশীৰ্বাদপুষ্ট ভাৰতবৰ্ষই ফলমূল , শাক – পাঁচলি , কন্দ শস্য , ফুল ঔষধি আৰু সুগন্ধি উদ্ভিদ , মচলা তথা ৰোপণ শস্য আাদিৰ নিচিনা বিভিন্নমুখী উদ্যান শস্য উৎপাদনৰ ব্যৱস্থা গ্ৰহণ কৰিছে । এই শস্যসমূহে নিয়োগৰ ক্ষেত্ৰত উদ্বেগ নিৰাময় কৰাৰ উপৰিও খাদ্য আৰু পৰিপুষ্টি প্ৰদানত অতি গুৰুত্বপূর্ণ ভূমিকা পালন কৰে । ভাৰতবৰ্ষই আম , কল , নাৰিকল , কাজু বাদাম আৰু কিছু সংখ্যক মচলা উৎপাদনত সমগ্ৰ বিশ্বত নেতৃস্থান দখল কৰাৰ লগতে ফলমূল আৰু শাক – পাচলিৰ ক্ষেত্ৰত দ্বিতীয় সর্ববৃহৎ উৎপাদনকাৰী দেশ ৰূপে আত্মপ্রকাশ কৰিছে ৷ উদ্যান কৃষিত নিয়োজিত বহু কৃষকৰ অর্থনৈতিক অৱস্থাৰ উন্নতি হৈছে আৰু এই খণ্ড বহু অৱহেলিত শ্ৰেণীৰ বাবে জীৱিকাৰ উপায় হিচাপে পৰিগণিত হৈছে ।\n১৮৷ কৃষি বিপণনৰ উন্নতিৰ বাবে চৰকাৰে গ্ৰহণ কৰা চাৰিটা ব্যৱস্থা ব্যাখ্যা কৰা ৷\nউত্তৰঃ কৃষি বিপণনৰ উন্নতিৰ বাবে চৰকাৰে গ্ৰহণ কৰা চাৰিটা ব্যৱস্থাসমূহ হ’ল ক্ৰমে ,\nপ্ৰথমতে শৃংখলা আৰু স্বচ্ছ বিপণনৰ প্ৰয়োজনীয় পৰিবেশ সৃষ্টিৰ উদ্দেশ্য বজাৰ ব্যৱস্থাৰ য়িন্ত্ৰণৰ পদক্ষেপ গ্ৰহণ কৰা হৈছিল । এই নিতিয়ে কৃষক আৰু ভেনীক্তা উভয়কে বহুলাংশে উপকৃত কৰিছে।\nদ্বিতীয়টো উপাদান হৈছে ৰাস্তা , ৰেলপথ , পণ্যাগাৰ , গুদামঘৰ , শীতল সঞ্চয়াগাৰ আৰু প্ৰক্ৰিয়াকৰণ গোট ইত্যাদি বস্তুগত আন্তঃগাঠনিৰ সুবিধাৰ ব্যৱস্থা । কৃষকে উৎপাদিত সামগ্ৰীৰ ন্যায্য দাম পাবৰ কাৰণে সমবায় বিপণন ব্যৱস্থা হৈছে চৰকাৰে গ্ৰহণ কৰা ।\nতৃতীয়টো দিশ গুজৰাট আৰু দেশৰ আন কিছুমান অংশত সামাজিক আৰু অৰ্থনৈতিক দৃশ্যপট সলনি কৰাৰ ক্ষেত্ৰত দুগ্ধ সমবায়সমূহে লাভ কৰা সফলতা হৈছে সমবায় সমূহৰ ভূমিকাৰ নিশ্চিত প্রমাণ স্বৰূপ ৷\nচতুৰ্থটো উপাদান হৈছে নীতি সম্পৰ্কীয় আহিলাসমূহ যেনে—\n( ক ) কৃষিজাত উৎপাদনৰ বাবে নিম্নতম সমর্থিত মূল্যৰ আশ্বাস ।\n( খ ) ভাৰতীয় খাদ্য নিগমৰ দ্বাৰা ঘেঁহু আৰু চাউলৰ আপদকালিন ভঁৰালৰ অব্যাহত ৰখা ।\nএই আহিলাসমূহৰ নিৰ্দিষ্ট লক্ষ্য হৈছে কৃষকসকলৰ আয় সুৰক্ষা প্ৰদান কৰা আৰু ৰেহাই মূল্যত দুখীয়াসকলক খাদ্য শস্য যোগান ধৰা ।\n১৯। ভিন্নকৰণৰ উৎস হিচাপে পশুপালন , মীন পালন আৰু উদ্যান কৃষিৰ গুৰুত্ব ফহিয়াই দেখুওৱা ।\nউত্তৰঃ ভিন্নকৰণৰ উৎস হিচাপে পশুপালন , মীন পালন আৰু উদ্যান কৃষিৰ গুৰুত্বসমূহ তলত দাঙি ধৰা হ’ল—\nপশুপালন :- ভাৰতবৰ্ষত কৃষিজীৱী সম্প্রদায়ে কৃষি আৰু পশুপালন দুয়োটা একেলগে কৰে । গৰু , ম’হ , ছাগলী , কুকুৰা আদি বহুলভাৱে পালন কৰা প্রজাতি । পশুধন উৎপাদনে অন্য খাদ্য উৎপাদন কার্যত ব্যাঘাত নঘটোৱাকৈ আয় , খাদ্য নিৰাপত্তা , পৰিবহন , ইন্ধন আৰু পৰিয়ালৰ পৰিপুষ্টিৰ ক্ষেত্ৰত বৰ্দ্ধিত সুস্থিৰতা প্ৰদান কৰে । পশুধন খণ্ডই ভূমিহীন শ্রমিক , ক্ষুদ্ৰ আৰু উপান্ত কৃষকক বিকল্প জীৱিকাৰ সুবিধা দিছে।১৯৬৬ চনৰ পৰা আৰম্ভ কৰা প্লাৱমা অভিযান ব্যৱস্থাৰ দ্বাৰা সকলো কৃষকে বিভিন্ন ক্রমাংকন অনুযায়ী তেওঁলোকৰ উৎপাদিত গাখীৰ উমৈহতীয়াভাৱে জমা কৰিব পাৰে আৰু সেইবোৰৰ প্ৰক্ৰিয়াকৰণ তথা সমবায়ৰ জৰিয়তে নগৰৰ কেন্দ্ৰ সমূহত বিপণন কৰা হয় । এই ব্যৱস্থাত নগৰৰ বজাৰসমূহত গাখীৰৰ যোগানৰ জৰিয়তে কৃষকসকলে এক ন্যায্যদান আৰু আয় লাভৰ নিশ্চিতি লাভ কৰে ।\nমীনপালন :- মাছমৰীয়া সম্প্রদায়ে জলাধাৰসমূহক ‘ মাতৃ ’ আৰু ‘ প্ৰদাত্ৰী ’ ৰূপে জ্ঞান কৰে । সাগৰ , মহাসাগৰ , নদী , হ্রদ , প্রাকৃতিকভাৱে জলপুষ্ট পুখুৰী , জুৰি ইত্যাদি জলাধাৰ সমূহ সেইবাবে মাছমৰীয়া সম্প্ৰদায়ৰ কাৰণে অবিচ্ছেদ্য আৰু জীৱনদায়িনী উৎস । ভাৰতবৰ্ষত মীন পালন আৰু জলকৰ্ষণৰ ক্ষেত্ৰত বাজেট আৱণ্টনৰ ক্ৰমবৰ্দ্ধমান বৃদ্ধি আৰু নতুন প্রযুক্তি প্ৰয়োগৰ ফলত মীন পালনৰ উন্নতিয়ে এক দীর্ঘপথ অতিক্রম কৰিছে ৷ দেশত আভ্যন্তৰীণ উৎসসমূহৰ হোৱা মাছৰ উৎপাদনে মুঠ মীন উৎপাদনলৈ ৪৯% আৰু বাকী ৫১% আহে সামুদ্রিক খণ্ডৰ পৰা ৷ বৰ্তমান মুঠ মাছ উৎপাদন সৰ্বমুঠ ঘৰুৱা উৎপাদনৰ ১.৪% ৰাজ্যসমূহৰ ভিতৰত কেৰালা , গুজৰাট , মহাৰাষ্ট্ৰ আৰু তামিলনাডু হৈছে সামুদ্রিক মাছৰ প্ৰধান উৎপাদনকাৰী ।\nউদ্যানকার্য :- জলবায়ু আৰু ভূমিৰ অৱস্থাৰ বিচিত্ৰতাৰে আশীৰ্বাদপুষ্ট ভাৰতবৰ্ষই ফলমূল , শাক – পাঁচনি , কন্দ শস্য , ফুল , ঔষধি আৰু সুগন্ধি উদ্ভিদ , মচলা তথা ৰোপন শস্য আদিৰ নিচিনা বিভিন্নমুখী উদ্যান শস্য উৎপাদনৰ ব্যৱস্থা গ্ৰহণ কৰিছে । ‘ স্বর্ণ বিপ্লৱ’ৰ সময়ছোৱাত উদ্যানকৃষিত কৰা পৰিকল্পিত বিনিয়োগ অত্যন্তৰূপে উৎপাদনশীল হৈছিল আৰু এই খণ্ডটো এক বহনক্ষম জীৱিকাৰ উপায় হৈ উঠিছিল ৷\nভাৰতবৰ্ষই আম , কল , নাৰিকল , কাজুবাদাম আৰু কিছু সংখ্যক মচলা উঞপাদনত সমগ্র বিশ্বত নেতৃৎস্থান দখল কৰাৰ লগতে ফলমূল আৰু শাক – পাঁচলিৰ ক্ষেত্ৰত দ্বিতীয় সর্ববৃহৎ উৎপাদনকাৰী দেশ ৰূপে আত্মপ্ৰকাশ কৰিছে । উদ্যান কৃষিত নিয়োজিত বহু কৃষকৰ অৰ্থনৈতিক অৱস্থাৰ উন্নতি হৈছে আৰু এই খণ্ডটো বহু অবহেলিত শ্ৰেণীৰ বাবে জীৱিকাৰ উপায় হিচাপে পৰিগণিত হৈছে । ফুলৰ খেতি , পুলি বাগানৰ প্ৰতিপালন , উচ্চ উৎপাদনক্ষম বীজ উৎপাদন তথা কলাকর্ষণ ফলমূল আৰু ফুলৰ সঁচৰ উৎপাদন আৰু খাদ্য প্ৰক্ৰিয়াকৰণ আদি গ্রামাঞ্চলৰ মহিলাসকলৰ বাবে অত্যন্ত লাভজনক নিয়োগৰ উপায় হৈ পৰিছে ।


হাংৰি আন্দোলন - অসমীয়া ৱিকিপিডিয়া\nহাংৰি আন্দোলন হৈছে বঙালী সাহিত্যৰ ৰূপত আত্মপ্ৰকাশ কৰা এক অল্পম্যাদী (১৯৬১ - ১৯৬৫) প্ৰতিবাদী সামাজিক আন্দোলন। বিংশ শতিকাৰ ষাঠিব দশকত বংগদেশত কেবাটাও সাহিত্য - শিল্প আন্দোলন হেছিল, যেনে শ্ৰুতি, শাস্ত্ৰবিৰোধী, ধ্বংসকালীন, নিমসাহিত্য আৰু হাংৰি আন্দোলন। সেই আন্দোলনবোৰৰ ভিতৰত আটাইতকৈ উল্লেখনীয় সাহিত্য আন্দোলন আছিল হাংৰি আন্দোলন। বঙালী সাহিত্যৰ বুৰজ্ঞীত হাংৰি আন্দোলনে এক বিশিষ্ট স্থান লাভ কৰিছে।\n3 হাংৰি পত্ৰিকা\n4 বিভিন্ন অঞ্চলত হাংৰি আন্দোলন\n5 হাংৰি ফৌজদাৰী মামলা\n6 মননশীল সাহিত্য\n7 নিবন্ধটোৰ বিষয়ে তথ্য\nহাংৰি আন্দোলনৰ জন্মদাতা আছিল মলয় ৰায়চৌধুৰী। তেঁও বঙালী সাহিত্যৰ মূল ধাৰাৰ বাহিৰৰ এগবাকী আগশাৰীৰ কবি, ঔপন্যাসিক, গল্পকাৰ, প্ৰাবন্ধিক, নাট্যকাৰ, সম্পাদক, সংগঠক আৰু উত্তৰাধুনিক চিন্তক। প্ৰতিষ্ঠান বিৰোধী অগতানুগতিক চিন্তা চৰ্চাৰ বাবে তেঁও বিশেষভাবে পৰিচিত। আন্দোলনৰ আৰম্ভণিতে তেঁওৰ লগত আছিল সমীৰ ৰায়চৌধুৰী, শক্তি চট্টোপাধ্যায়, দেৱী ৰায় (হাৰাধন ধাড়া। ) পৰবৰ্তী কালত যেতিয়া হাংৰি আন্দোলনক কেন্দ্ৰ কৰি ফৌজদাৰী মামলা চলিছিল শক্তি চট্টোপাধ্যায়, শৈলেশ্বৰ ঘোষ আৰু সুভাষ ঘোষে তাৰ বিৰুদ্ধে সাক্ষ্য দিছিল।\nহাংৰি আন্দোলনৰ অন্যান্য সমৰ্থাকসকল আছিল সন্দীপন চট্টোপাধ্যায়, বিনয় মজুমদাৰ, ৰবীন্দ্ৰ গুহ, উৎপলকুমাৰ বসু, সুবিমল বসাক, ত্ৰিদিব মিত্ৰ, প্ৰদীপ চৌধুৰী, বাসুদেব দাশগুপ্ত, সুবো আচাৰ্য, অনিল কৰঞ্জাই, কৰুণানিধান মুখোপাধ্যায়, ফাল্গুনী ৰায়, অৰুপৰতন বসু, সতীন্দ্ৰ ভৌমিক, হৰনাথ ঘোষ, নীহাৰ গুহ, শংকৰ সেন, যোগেশ পণ্ডা, অশোক চট্টোপাধ্যায়, আমৃততনয় গুপ্ত, মনোহৰ দাশ, শৈলেশ্বৰ ঘোষ, সু্যায ঘোঢ়, আলো মিত্ৰ আদি। অছবাল্ড স্পেংলাৰে কৈছিল যে সংস্কৃতিৰ তিনটা পৰ্যায় থাকে: আৰোহন, নবজাগৰণ আৰূ অবক্ষয়। প্ৰথম পৰ্যায়ত ই সৃষ্টিমূলক। দ্বিতীয় পৰ্যায়ত বিস্ময়কৰ উদ্ভাবনী ক্ষমতাসম্পন্ন আৰু শেষ পৰ্যায়ত সংস্কৃতি হৈ পৰে স্বকীয়তাহীন আৰু অনুসৰণপ্ৰিয়। মলয় ৰায়চৌধুৰীয়ে স্পেংলাৰৰ এই চিন্তাৰ দ্বাৰা প্ৰভাবিত হৈ অনুভব কৰিছিল যে বংগদেশত সংস্কৃতিৰ অবক্ষয়পৰ্ব আৰম্ভ হৈছে। সেই সময়ত পুৰণি ইংৰাজ কবি চছাৰৰ কবিতা 'ইন দি সাওয়াৰ হাংৰি টাইম' শীৰ্ষক শাৰীটোৰ 'হাংৰি' শব্দটোৰে তেঁওৰ মনত এনেদৰে ক্ৰিয়া কৰে যে অৱস্থাটো বুজাবলৈ তেওঁ এই শব্দটো যথোপযুক্ত বুলি গ্ৰহণ কৰে। অৱক্ষয়ৰ কাল মানে 'হাংৰি টাইম'।\nহাংৰি পত্ৰিকা[সম্পাদনা কৰক]\nপ্ৰথমত অবস্হাত হাংৰি আন্দোলন সংগঠিত নাছিল। যাব যেতিয়া মন যায়, য'ৰ - ত'ৰ পৰা ১০০ খন মান হাংৰি বুলেটিন প্ৰকাশ কৰিছিল। বুলেটিনৰ ভাষা আছিল বঙালী, হিন্দী আৰু ইংৰাজী। পাছলৈ আন্দোলন ক্ৰমে সংগঠিত হোৱাত বহুতো প্ৰতিভাশালী ব্যাক্তি তাত চামিল হৈছিল। তীব্ৰ, আমাৰ্জিত, প্ৰথাবিৰোধী ভাষাৰে তেঁওলোকে সমাজ আৰু সংস্কৃতিৰ অবক্ষয়ৰ ছবিখন তুলি ধৰিব বিচাৰিছিল। আভিজাত্যবাদী সাহিত্য আৰু সাহিত্যিকৰ বিৰুদ্ধাচাৰণ কৰিছিল। ব্যক্তিগত জীৱনতো হাংৰিসকল আছিল বোহেমিয়ান। ভাং, চৰস, গাঁজা, এল এস ডি খাই সাহিত্যৰ পৰীক্ষা -নিৰীক্ষা কৰিছিল আৰু আস্হিৰ জীৱন যাপন কৰি তেঁওলোকে মধ্যবিত্ত জীৱনৰ বাবু সংস্কৃতিৰ সুৰ সলাই দিব বিচাৰিছিল। যোবা ষাঠিব দশকটো সমগ্ৰ বিশ্বৰ যুৱ সমাজৰ বিদ্ৰোহৰ যুগ আছিল বুলি ক'ব পাৰি। প্ৰচলিত সমাজ-ব্যৱস্থাৰ বিৰুদ্ধে দেশে দেশে যুবসমাজে প্ৰতিবাদ কৰিছিল। তাৰ প্ৰভাব হাংৰিসকল মাজতো পৰিছিল। হাংৰিসকলে কবিতা আৰু সাহিত্যৰ গতানুগতিক ধাৰাটোক প্ৰত্যাহবান জনাই বিভিন্ন উৎকৃষ্ট সাহিত্য সৃষ্টি কৰি পাঠক সমালোচকৰ প্ৰিয়ভাজন হৈছিল।\nবিভিন্ন অঞ্চলত হাংৰি আন্দোলন[সম্পাদনা কৰক]\nহাংৰি আন্দোলন অকল বংগতেই নহয়, ভাৰতৰ বিভিন্ন অঞ্চলত, আনকি ইউৰোপ - আমেৰিকাতো খলকনিৰ সৃষ্টি কৰিছিল। ভাৰতৰ কিছুমান ঠাইত, লগতে নেপালতো, সেইবোৰ ঠাইৰ স্থানীয় ভাষাত প্ৰায় সমসুৰী আন্দোলনে গা কৰি উঠিছিল। হিন্দী ভাষাত ৰাজকমল চৌধুৰী, আলোক ধনওয়া, কাঞ্চন কুমাৰ; তেলুগু ভাষাত নিখিলেশ্বৰ মহাস্বপ্ন, জ্বালামুখী; নেপালী ভাষাত পাৰিজাত; মাৰাঠী ভাষাত অশোক শাহানে, দিলিপচিত্ৰে, ৰঘু দণ্ডবতে; উৰ্দু ভাষাত আমিক হানফি, নচিম আজিমাবাদী আদিয়ে এই ক্ষেত্ৰত সক্ৰিয় ভূমিকা লৈছিল। ইংলেণ্ড, জাৰ্মানি, ফ্ৰান্স, মেক্সিকো, ব্ৰাজিল, চিলি, অষ্ট্ৰেলিয়া আৰু আমেৰিকাৰ পৰা প্ৰকাশ পাইছিল হাংৰি ৰচনাবলীৰ সংকলন, আৰু একাধিক আলোচনীয়ে উলিয়াইছিল বিশেষ হাংৰি সংখ্যা। এলেন গিন্সবাৰ্গ, লৰেন্স ফেৰলিংঘেট্টি, গেৰি স্নাইডাৰ, ওকতাভিও পাজ, আৰনেসতো কাৰ্দেনাল, হাওয়াৰ্ড ম্যাককৰ্ড, জৰ্জ ডাঊদেন, মাৰ্গাৰেট ৰ‌্যানডাল, ক্যাৰল বাৰ্জ, ৰবাৰ্ট ব্লাই আদিয়ে এই ক্ষেত্ৰত গুৰুত্বপূৰ্ণ ভূমিকা লৈছিল।\nহাংৰি ফৌজদাৰী মামলা[সম্পাদনা কৰক]\nহাংৰিসকলৰ প্ৰথাবিৰোথী কাৰ্যকলাপ তৎকালীন আভিজাত্যবাদী কাকত - আলোচনীবোৰে সহ্য কৰিব পৰা নাছিল। তেঁওলোকে তীব্ৰ হাংৰিসকলক আক্ৰমণ কৰিছিল। আইনসংগত ব্যবস্হা লোবাৰ যো - জা চলাইছিল। অবশেষত ১৯৬৪ চনত সেই বছৰৰ সেপ্টেম্বৰ মাহৰ মাত্ৰ ষোল্ল পৃষ্ঠাৰ হাংৰি বুলেটিনখনব বিৰুদ্ধে আদালতত অশ্লীলতা আৰু দেশদ্ৰোহিতাৰ অভিযো্ উথ্থাপিত হয়। আভিযুক্ত এঘাৰজন হাংৰি লেখকক গ্ৰেপ্তাৰ কৰা হয় যদিও দহজনক মুক্তি দি মাথোঁ মলয় ৰায়চৌধুৰীৰ বিৰুদ্ধে বিচাৰ আৰম্ভ হয়। কাৰণ তেঁও হাংৰি আন্দোলনৰ জনক আৰু বুলেটিনখনত লিখা 'প্ৰচণ্ড বৈদ্যুতিক ছুতাৰ' নামৰ কবিতাটো অশ্লীল। বিচাৰেৰ সময়ত, কোনোভাবে আন্দোলনটোৰ লগত যুক্ত নাথাকিও, আচামীৰ পক্ষে সাক্ষ্য দিছিল তৰুণ সান্যাল, সুনীল গঙ্গোপাধ্যায়, জ্যোতিৰ্ময় দত্ত আৰু সত্ৰাজিৎ দত্ত। মলয় ৰায়চৌধুৰী দোষী সাব্যস্ত হয় আৰু তেঁওক দুমাহৰ কাৰাদণ্ড দিয়াৰ লগতে দুশ টকা জৰিমনা বিহা হয়। । মলয় ৰায়চৌধুৰী উচ্চ আদালতে আপীল কৰে। সেই সময়ত আমেৰিকাৰ কবি শ্ৰীমতী ক্যাৰল বাৰ্জ বিতৰ্কিত কবিতা 'প্ৰচণ্ড বৈদ্যুতিক ছুতাৰ' ( ইংৰেজিতে 'স্টাৰ্ক ইলেকট্ৰিক যিশাস' ) পুস্তিকাকাৰে উলিয়ায় আৰু নিউয়ৰ্কৰ ছেইন্ট মাৰ্কস গীৰ্জাত তাৰ পাঠ আৰু আলোচনাচক্ৰৰ ব্যবস্হা কৰি প্ৰাপ্ত ধনেৰে আদালতৰ প্ৰাথমিক খৰচ যোগাইছিল। আপীলৰ ৰায় ওলায় ২৬.৭.১৯৬৭ তাৰিখে; এইবাৰ ৰায় উলটি যায়। অভিযোগ ভিত্তিহীন বুলি তেঁও কাৰাগাৰৰ পৰা মুক্তি পায়। ১৯৬১ চনত আৰম্ভ হোবা হাংৰি আন্দোলনটো ষাঠিব দশকৰ মাজভাগব পৰা স্তিমিত হৈ আহে। তাতোকৈ বিপ্লবী নক্সালবাড়ী ৰাজনৈতিক আন্দোলনে হাংৰি আন্দোলনে সৃষ্টি কৰা উত্তাপ আত্মসাৎ কৰি লৈছিল।\nমননশীল সাহিত্য[সম্পাদনা কৰক]\nএই কথা স্বীকাৰ কৰিব লাগিব যে ষাঠিৰ দশকত বিশেষ পটভূমিত হাংৰিসকল যি আন্দোলন কৰিছিল, সি বঙালী সাহিত্যৰ ইতিহাসগতএক এৰাব নোবাৰা অধ্যায়। তাৰ প্ৰভাবত বঙালী সাহিত্যই নবীন প্ৰাণ পাইছিল। নতুন নতুন বিষয় সাহিত্য চৰ্চাৰ অংগ হ'বলৈ ধৰিছিল। হাংৰি আন্দোলন আৰু তাৰ কীৰ্তিসমূহক লৈ এতিয়াও আলোচনে, সমালোচনে, গবেষণা, স্তুতি নিন্দা চলি আছে। তাৰ কাৰণ আস্বীকাৰৰ সেই আন্দোলনটোক কোনেও আস্বীকাৰ কৰিব নোবাৰে।\nনিবন্ধটোৰ বিষয়ে তথ্য[সম্পাদনা কৰক]\nবংগদেশৰ হাংৰি আন্দোলন (২০০৫)। মানিক দাস। শৰাই, ৰিয়া পাবলিকেশন্স, মিৰ্জা, কামৰূপ ৭৮১১২৫, অসম।\nস্বপ্ন হাংৰি আন্দোলন গবেষণা (২০০৮)। কুমাৰবিষ্ণু দে। হৰুলংপাৰ কলোনি, ডাক: লামডিং ৭৮২৪৪৭, অসম।\nইনট্ৰপিড হাংৰি মুভমেন্ট ইস্যু (১৯৬৯)। সম্পাদক : অ্যালেন ডি লোচ। বাফেলো, নিউয়ৰ্ক, ইউ এস এ।\nসল্টেড ফেদাৰ্স হাংৰি মুভমেন্ট ইস্যু (১৯৬৭)। সম্পাদক: লি অল্টম্যান আৰু ডিক বাকেন। পোৰ্টল্যান্ড, ওৰেগন, ইউ এস এ।\nসিটি লাইটস জাৰ্নাল হাংৰি মুভমেন্ট ইস্যু (১৯৬৬)। সম্পাদক: লৰেন্স ফেৰলিংঘেট্টি। সানফ্ৰানসিসকো, ক্যালিফোৰ্নিয়া, ইউ এস এ।\nমিলন হাংৰি আন্দোলন সংখ্যা (২০০৭)। সম্পাদক: বিশ্বজিত নন্দী। তুৰা, মেঘালয়।\nবনতুলসী কা গন্ধ (১৯৮৮)। ফণীশ্বৰনাথ ৰেণু। ৰাজকমল প্ৰকাশন, দিল্লি।\nহাংৰি শ্ৰুতি আৰু শাস্ত্ৰবিৰোধী আন্দোলন (১৯৮৬)। ড. উত্তম দাশ। মহাদিগন্ত প্ৰকাশ সংস্হা, বাৰুইপুৰ, কলকাতা ৭০০১৪৪।\nযুবযন্ত্ৰণা আৰু সাহিত্য (১৯৬৮)। ড. অলোকৰঞ্জন দাশগুপ্ত। বসুমতী সাহিত্য সংসদ। বৌবাজাৰ, কলকাতা।\nহাওয়া ৪৯ হাংৰি আন্দোলন সংখ্যা (২০০৬)। সম্পাদক: সমীৰ ৰায়চৌধুৰী। বাঁশদ্ৰোণী, কলকাতা ৭০০০৭০।\nউত্তৰপ্ৰবাসী হাংৰি আন্দোলন সংখ্যা (১৯৮৬)। সম্পাদক: গজেন্দ্ৰকুমাৰ ঘোষ। গোটেনবুৰ্গ, সুইডেন।\nPhotographs of participants of the Movement\n"https://as.wikipedia.org/w/index.php?title=হাংৰি_আন্দোলন&oldid=231532"ৰ পৰা অনা হৈছে\nএই পৃষ্ঠাখন 25 মে' 2020 তাৰিখে ২১:১৪ বজাত অন্তিম সংশোধন কৰা হৈছিল।


Daily Current Affairs Quiz: 1st July 2020 | Assam Study Centre\nআজিৰ Daily Current Affairs Quiz ত চীনত নতুন মহামাৰী, MSME ত পঞ্জীয়ণ, চীনা কোম্পানী নিষিদ্ধ, Academy of Motion Picture Arts and Science আদি বিষয় সামৰি লোৱা হৈছে।\nDaily Current Affairs Quiz: আজিৰ প্রশ্নোত্তৰ\n১) কেন্দ্রীয় চৰকাৰে তলৰ কোনখন ৰাজ্যক আগন্তুক ৬ মাহৰ বাবে অশান্তজর্জৰ হিচাপে ঘোষণা কৰিছে ?\n২) ভাৰতে তলৰ কোনবিধ বোমা আৰু অধিক অর্জন কৰিবৰ বাবে পৰিকল্পনা গ্রহণ কৰিছে ?\nক) AXIL 1300\nগ) HCA 13\nঘ) SPICE 2000\n৩) চীনত নতুনকৈ মহামাৰীৰ সম্ভাবনা থকা নতুন কি ভাইৰাছ চিনাক্তকৰণ হৈছে ?\n৪) ভাৰতে তলৰ কোনখন ৰাষ্ট্রৰ সৈতে মাছমৰীয়া আৰু সাধাৰণ বন্দী নাগৰিকৰ তালিকাৰ বিনিময় কৰিছে ?\nক) শ্রী লংকা\n৫) MSME ত পঞ্জীয়ণৰ বাবে MSME বিভাগে তলৰ কোনটো পর্টেল আৰম্ভ কৰিছে ?\n৬) মটৰ দূর্ঘটনাত দূর্ঘটনাগ্রস্ত লোকৰ কেছলেছ চিকিৎসাৰ বাবে তলৰ কোনটো বিভাগে এখন আচঁনিৰ পৰিকল্পনা কৰিছে ?\nক) গৃহ বিভাগ\nখ) পৰিবহণ বিভাগ\nগ) প্রতিৰক্ষা বিভাগ\nঘ) নগৰ উন্নয়ণ বিভাগ\n৭) কোনখন দেশৰ ফেডাৰেল যোগাযোগ কমিচনে চীনৰ দুটা কোম্পানীক তেওঁলোকৰ ৰাষ্ট্রীয় নিৰাপত্তাৰ বাবে ভাবুকি বুলি উল্লেখ কৰিছে ?\n৮) Academy of Motion Picture Arts and Science লৈ বলিউদৰ কোন দুগৰাকী অভিনেতা/অভিনেত্রীক আমন্ত্রণ জনোৱা হৈছে ?\nক) দীপিকা পাডুকন, প্রিয়ংকা চোপ্রা\nখ) দিয়া মির্জা, পৰিণীতা চোপ্রা\nগ) অনিল কাপুৰ, টাবু\nঘ) আলিয়া ভাট, হৃত্বিক ৰোশন\nকেন্দ্রীয় চৰকাৰে ৩০ জুন তাৰিখে এক ঘোষণাৰ যোগেদি উল্লেখ কৰে যে সমগ্র নাগালেণ্ড আগন্তুক ৬ মাহৰ বাবে এক অশান্তজর্জৰ অঞ্চল হিচাপে থাকিব। এই পৰিপ্রেক্ষিতত তাত সশস্ত্র বাহিনী নিয়োজিত কৰাটো অতিশয় জৰুৰী ।\n২) SPICE 2000\nভাৰত চৰকাৰে সামৰিক ক্ষেত্রখন আৰু অধিক শক্তিশালী কৰাৰ বাবে SPICE 2000 বোমা অধিক আহৰণ কৰাৰ পৰিকল্পনা কৰিছে ।এই বোমাৰ যোগেদি ভূ-পৃষ্ঠত থকা শত্রুৰ শিবিৰ অতি সহজে ধ্বংস কৰিব পৰা যায় । উল্লেখযোগ্য যে এই বোমা বালাকোটত জইচ ই মহম্মদৰ শিবিৰত আক্রমণ কৰিবলৈ ব্যবহাৰ কৰা হৈছিল।\nচীনৰ গৱেষকসকলে কভিড-১৯ ৰ পাছত মহামাৰীৰ ৰূপ ল’ব পৰা আন এটা ভাইৰাছ ধৰা পেলাইছে । এই নতুন ভাইৰাছটোৰ নাম দিয়া হৈছে G4 । তেওঁলোকে দাবী কৰা মতে এই নতুন ভাইৰাছ গাহৰিৰ জড়িয়তে অতি সহজে মানুহলৈ বিয়পে।\nনতুন দিল্লী আৰু ইছলামাবাদৰ মাজত হোৱা কুটনৈতিক আলোচনাৰ সিদ্ধান্তমর্মে ভাৰত আৰু পাকিস্থান উভয়পক্ষই নিজৰ জিম্মাত কাৰাবন্দী হিচাপে থকা মাছমৰীয়া আৰু সাধাৰণ নাগৰিকৰ তালিকা বিনিময় কৰে। উল্লেখযোগ্য যে ২০০৮ চনত দুয়োপক্ষৰ মাজত হোৱা এক চুক্তিৰ পৰিপ্রেক্ষিতত এনে আদান-প্রদান প্রত্যেক বছৰে ১ জানুৱাৰী আৰু ১ জুলাইত কৰা হয়।\nভাৰতৰ MSME বিভাগে ১ জুলাইত MSME খণ্ডৰ উদ্যোগীসকলৰ শ্রেণীবিভাজন আৰু পঞ্জীয়ণৰ বাবে “উদ্যম” নামেৰে এটা পর্টেল আৰম্ভ কৰিছে ।\n৬) পৰিবহণ বিভাগ\nৰাষ্ট্রীয় ঘাইপথ আৰু পথ পৰিবহণ বিভাগে ভাৰতত মটৰ দূর্ঘটনাত দূর্ঘটনাগ্রস্ত লোকসকলৰ চিকিৎসাৰ বাবে এখন আচঁনি প্রস্তুত কৰি আছে । এই আচঁনিত দূর্ঘটনাগ্রস্ত ব্যক্তিৰ চিকিৎসাত কেছলেছ ব্যবস্থা ব্যবহাৰ কৰা হ’ব। লগতে আচঁনিৰ অধীনত মটৰ এক্সিডেণ্ট পুঁজি গঠন কৰাৰ পৰিকল্পনা কৰিছে ।\nআমেৰিকাৰ ফেডাৰেল যোগাযোগ কমিচলে চীনৰ দুটা কোম্পানী HUAWEI Technology আৰু ZTE ক ৰাষ্ট্রীয় নিৰাপত্তাৰ বাবে ভাবুকি বুলি উল্লেখ কৰিছে। অভিযোগ মতে এই দুটা কোম্পানীৰ লগত চীনৰ কমিউনিষ্ট দল আৰু চীনৰ সামৰিক বাহিনীৰ লগত ওচৰ সম্পর্ক আছে।\n৮) আলিয়া ভাট, হৃত্বিক ৰোশন\nAcademy of Motion Picture Arts and Sciences লৈ বলিউদৰ দুজন অভিনেতা/অভিনেত্রী আলিয়া ভাট আৰু হৃত্বিক ৰোশনক আমন্ত্রণ জনোৱা হৈছে । বিশ্বৰ বিভিন্ন দেশৰ মুঠ ৮১৯ গৰাকী ব্যক্তিক ইয়ালৈ নিমন্ত্রণ কৰা হৈছে। যদি আলিয়া ভাট আৰু হৃত্বিক ৰোশনে এই আমন্ত্রণ ৰক্ষা কৰে তেন্তে তেওঁলোকে এই বছৰৰ অস্কাৰ বঁটাত ভোটদানৰ অধিকাৰ লাভ কৰিব।


কিটিপ – ডাঃ বিকাশ বৰুৱা – ফটাঢোল\nকিটিপ – ডাঃ বিকাশ বৰুৱা\nHome /ভিন্নস্বাদ/কিটিপ – ডাঃ বিকাশ বৰুৱা\nএটা কথা অকণো লুক-ঢাক নকৰাকৈ চাফ চাফ কৈ দিয়াই ভাল। সুখী, সন্তুষ্ট মানুহবোৰক দেখিলে মোৰ ‘ভীষণ হিংসা’ লাগে। অসমীয়া ভাষাৰ ‘ঈৰ্ষা’ শব্দটোক সকলোৱে হিংসা বুলিয়ে কয়। গতিকে ময়োনো কিয় নকওঁ• কাৰণ মেজৰিটি মাষ্ট্ বী গ্ৰাণ্টেড। সুখী, সন্তুষ্ট মানুহক দেখা মাত্ৰকতে মই জ্বলি-পুৰি মৰো। লাওখোলা, চুলি, উফি, ওকণি, টিকণি.. আটাইবোৰ গৰম হৈ যায়। ভিতৰত মগজটোৱেও কাম কৰিবলৈ বন্ধ কৰি দিয়ে। আচৰিত কথা যে বহুত চেষ্টা কৰিও মই নিজে সুখী আৰু সন্তুষ্ট হ’ব নোৱাৰিলো।\nকিন্তু.. এই মানুহবোৰ কেনেকৈ ইমান সুখী? সেইটো ভাবি মোৰ তাতোকৈয়ো বেছি আচৰিত লাগে। চৌদিশৰ পৃথিৱীখনলৈ একদম কেৰেপেই নকৰাকৈ এওঁলোক কেনেকৈ থাকে? সংসাৰৰ ইমানবিলাক দুখ-যন্ত্ৰণা, অশান্তি, চিঞৰ-বাখৰ, ধূলি-বোকা, জাবৰ-জোঠৰে গাৰ নোম এডালকে লৰাব নোৱাৰে। নিৰ্বিকাৰ। নোম নহয় যেন একোডাল মস্ত মস্ত হাতী বন্ধা শিকলিহে।\nপিচে এতিয়া লাহে-লাহে বুজিছোঁগৈ। আচলতে মইহে গণ্ডগোলীয়া। মোৰ কেইবাটাও নট ঢিলা। নহ’লে মানুহ ইমান বিপৰীত হ’ব পাৰেনে? হজম নোহোৱা প্ৰতিটো বস্তু চিধা আহি মোৰ লাওখোলাতহে লম্ভে। সিদিনা ঘৰৰগৰাকীয়ে কৈছে,- অশান্তিবিলাক মই নিজেইহে হেনো চপাই লওঁ আৰু অশান্ত হৈ নপৰালৈকে শান্ত নহওঁ। অশান্তিৰ দুই এটা নমুনা দিওঁ। ধৰি ল’লো এখন বাছ। ঘেট্লেং মেট্লেংকৈ সুদীৰ্ঘ তিনিশ এঘাৰ কিলোমিটাৰ পথ আহি আছে। যেনিতেনি শব্দ। এটা প্ৰচণ্ড কোলাহল। কাণৰ কাষতে খিৰিকীৰ এখন আইনা ঘৎঘৎকৈ ননষ্টপ লৰি আছে। বাৰে বাৰে পিচলি গৈছে। ধূলি সোমাইেছে। বতাহে কোবাইছে। ভিতৰৰ ফটা-চিটা আসন আৰু মজিয়াখনৰ পৰাও ধূলি উৰিছে। হাঁচি আহিছে। চকা ফুটিছে। গোটেই ৰাস্তাটোত প্ৰকাণ্ড প্ৰকাণ্ড গাঁত। মাজে মাজে এনে এটা জাঁপ মাৰিছে, উফৰি ক’ৰবাত পৰিছোগৈ। তলফালে কিমান যে নট-বল্টু, লোহা-লক্কৰ সৰি পৰিছে তাৰ কোনো হিচাপেই নাই। মাজতে এজাক বৰষুণ আহিছে। লগে লগে পানী সোমাইছে। ৱাইপাৰডাল নাই বাবে বাৰে বাৰে গাড়ী ৰখাই কণ্ডাক্টৰে বাটৰ কাষৰ পৰা কচুপাত চিঙি আনি তাৰে সমুখৰ আইনা মচিছে। হঠাৎ এবাৰ গীয়েৰ শ্লিপ, মাজে মাজে ব্ৰে’ক ফেইল। সন্ধিয়া হ’ল, কিন্তু হেডলাইট নজ্বলে। কণামুনাকৈ খুপি খুপি আহি আছে। গতিবেগ শূন্য। ইমানবিলাক ঘটনা ঘটি আছে, পিচে সুখীসকল নিৰ্বিকাৰ। সুন্দৰকৈ নাক বজাই ফস্তি মাৰি শুই আছে। ইফালে আকৌ এই নাকৰ বাজনাটোও আন এক যন্ত্ৰণা। কিন্তু এখেতসকলক একোৱেই আমনি নকৰে। ঘড়ীৰ কাঁটা বা সময় লৈয়ো চিন্তিত নহয়। ইমানবিলাক সুখী মানুহৰ মাজত মাত্ৰ এটা অসুখী আত্মাই গোটেই ৰাস্তা সুখীৰ সুখ সহিব নোৱাৰি প্ৰচণ্ড খং, বিৰক্তি আৰু ‘হিংসা’ত চটফটাই মৰিছো।\nএটা তেলৰ ডিপো। মাত্ৰ সাতটামান মানুহ। তাতেই হেঁচা-ঠেলা। কোনোপধ্যে লাইন নকৰে। কাউণ্টাৰৰ ফুটাটোত গৈ আটাইবোৰে একেলগে হাত ভৰাইেছে। আনকি ভদ্ৰকেইজনেও শাৰী পাতিবলৈ বিচৰা নাই। সৰ্বশক্তিৰে চেষ্টা কৰিছে, কেনেকৈ আগবাঢ়িব পাৰি। ধমক লগালো। ভদ্ৰ-অভদ্ৰ, বীৰপুৰুষ-কাপুৰুষ আটাইবোৰ সুৰসুৰকৈ শাৰী পাতি থিয় হ’ল। ভাবিছিলো, গালি খাই মানুহখিনিৰ খং উঠিব। নুঠিল। অসন্তুষ্ট হ’ব। নহ’ল। অন্ততঃ এবাৰমান মোলৈ পোন্দোৱাকৈ চাব। নাচালে। লাইনত থিয় হৈয়ো সকলোটি সুখতেই থাকিল। ইমানেই সুখী যে কৃতজ্ঞতা আৰু ধন্যবাদ জনাবলৈকো নাপাহৰিলে। মোৰ অসুখী আত্মাটোৱে ডবল বিচুৰ্তি খালে।\nৰাজ্যখনত ৰাস্তা বা আলিবাট বোলা বস্তুবিধ সমূলঞ্চে নোহোৱা হ’ল। একালৰ ডাইনছ’ৰৰ দৰেই তাৰো বিলুপ্তি ঘটিল। তাৰ ঠাইত এতিয়া লাখ লাখ পুখুৰী। সাগৰ। সৰোবৰ। ৰৌ বাহু মেলিব পৰা ফিছাৰি। ধান ৰুব পৰা খেতি পথাৰ। জঁপিয়াই আত্মহনন কৰিব পৰা দ দ কুঁৱা, গ্ৰেণ্ড কেনিয়ন, মেৰিয়ানা ট্ৰেন্স। ফাঁকে ফাঁকে দাঁত নিকটাই থকা প্ৰাক-ঐতিহাসিক যুগৰে কেই মিলিগ্ৰামমান আধাভগা শিলগুটি। খণ্ড বিখণ্ড ‘পিটচ’। কাষবোৰত অন্তহীন সুদীৰ্ঘ গৰা, গড়খাৱৈ। লগতে কম্পালছৰি, মেণ্ডেটৰি বোকা, পানী, ধূলি। পিচে কি হ’ব? সুখীগণৰ কোনো আপত্তি নাই। অভিযোগ নাই। খং নাই। গালি নাই। ‘কিয় একো এটা নকৰে’ বুলি মন্ত্ৰী বিধায়কৰ কাষ চপা নাই। গড়কাপ্তানি বিভাগৰ অফিছটো বা অফিছাৰজনক বিচাৰি ঘুৰ্মুটিয়াই ফুৰা নাই। কোনো প্ৰকাৰৰ হৈ চৈ, চিঞৰ বাখৰ, ঘমঘণ্ট লগোৱা নাই। অনশন কৰা নাই। অসমবন্ধ দিয়া নাই। পথ অৱৰোধ কৰা নাই। নাই যি নাই উজুটি খাই পৰি হাত-ভৰি আৰু নগদ সোতৰটাকৈ দাঁত ভাগি গুড়ি হৈ যোৱাৰ দুখতো অকণমান কেঁকাই গেঁঠাই লৈ আনক আমনি দিয়া নাই। ‘এইসোপাই আঁতিছিলগৈ, তাৰ ওপৰতে আকৌ এই স্পীডব্ৰে’কাৰকেইডাল কোনে দিলেহি’ বুলি কাকো খেদা মাৰি যোৱা নাই। বৰঞ্চ অতি ৰংমনেৰে সেইপিনেৰেই মৰ্নিং ৱাক কৰিছে, জগিং কৰিছে, ম’বাইলত কথা পাতি পাতি হাতত শিকলি ধৰি কুকুৰ ফুৰাইছে, সাইলাখ পাতবেং বা ভেকুলীটোৰ দৰে জঁপিয়াই জঁপিয়াই গাঁত পাৰ হৈ জীৱনৰ বাটত বাট বুলিছে। বিধে বিধে ধুনীয়া ধুনীয়া দীঘল দীঘল গাড়ী-মটৰবিলাকেও উলাহতে লং জাম্প, হাই জাম্প.. আটাইবিলাক মাৰিছে। যেন অলিম্পিকৰ খেলপথাৰখনহে। উজুটিত দাঁত উফৰি পৰিছে, চশমা চিটিকি গৈছে, কাৰোবাৰ খোপা-চোপাও সুলকিছে, পেটিকোটৰ ৰছী ছিগিছে, কিন্তু সুখীগণৰ সুখ পূৰামাত্ৰাই অটুত আছে। লাওখোলা কাৰ গৰম হৈছে একমাত্ৰ মোৰ।\n‘অখণ্ড ভাগৱত’ৰ মাইক। এঘণ্টা নহয় দুঘণ্টা নহয়, এদিন নহয়, দুদিন নহয়, একেলেঠাৰিয়ে এসপ্তাহ। দিন নাই ৰাতি নাই, বাজিয়ে আছে বাজিয়ে আছে। দুৱাৰ, খিৰিকী, ভেণ্টিলেটৰ নিকপকপীয়াকৈ মাৰিও ৰক্ষা পোৱা নাই। যিমানে নিশা গভীৰ হয়, মাইকৰ আৰ্তনাদো সিমানেই বাঢ়ে। দুয়োখন কাণত বিধে বিধে ঠিলা। প্ৰথমে কপাহ, তাৰ পিচত ৰবৰ, গাৰুত জোৰেৰে হেঁচা, শেষত ষ্টেথস্ক’প। উপায়ুক্তক ক’লো, এখন আইন আছে, তাকো উচ্চতম ন্যায়ালয়ৰ ৰায়.. এনেকৈ যধেমধে যেতিয়াই তেতিয়াই ননষ্টপ মাইক বজোৱাৰ প্ৰশ্নই নুঠে.. ইফালে আৱাসিক অঞ্চল.. পৰীক্ষাৰ্থী আছে, ৰোগী আছে, বেলেগ বেলেগ ধৰ্মৰ মানুহ আছে.. কিবা এটা কৰক। নকৰে। ধৰ্মীয় বিষয়। ভগৱান ৰিলেটেড। ‘কিবা এটা কৰিবলৈ’ ভয় লাগে। মাইক বজোৱা নামঘৰৰ নিচেই কাষতে থকা এজন ডেকা বিজ্ঞানীক লগ পালো। ঘৰত মাকৰ অসুখ। হাৰ্টৰ প্ৰব্লেম। সিপিনে জীয়েকৰ পৰীক্ষা। সুধিলো, ‘ডিষ্টাৰ্ব হোৱা নাই•’ ওঁহো। ৰাইজ, নামঘৰ আৰু ভাগৱতৰ কথা। বেয়া লগাৰ, আপত্তি কৰাৰ প্ৰশ্নই নুঠে। বৰঞ্চ নামঘৰৰ ইমান কাষতে ঘৰটো হোৱাই পৰম সৌভাগ্য বুলিহে ক’ব পাৰি।\nঠাণ্ডা দিন। বাছত এফালে গৈ আছোঁ। ঠাণ্ডাৰ উপৰিও ওৰেটো বাট কিনকিনীয়া বৰষুণ, ফেৰফেৰীয়া বতাহ। হঠাৎ এবাৰ ‘পোৱালী’ কণ্ডাক্টৰ মহাশয়ৰ কি মন গ’ল, বাছৰ দুৱাৰখন সম্পূৰ্ণকৈ খুলি লৈ ফুটব’ৰ্ডত খাড়া। লগে লগে ভিতৰলৈ হোহোৱাই ঠাণ্ডা বতাহ। সিফালে মহাশয় নিৰ্বিকাৰ। উদ্দাত্ত কণ্ঠ, ওঁঠত গান। ডিঙিটো মেলি কাষৰ প্ৰাকৃতিক দৃশ্য উপভোগ কৰাত মচগুল। মই ভাবি আছো, আটাইবোৰ যাত্ৰীয়ে এতিয়া হুলস্থুল লগাই দিব। ‘ঐ পোৱালী, দৰ্জা বন্ধ কৰ’ বুলি ডেকা পাৰ্টিয়ে মস্ত ধমকি লগাব। গালি খাই পোৱালীয়েও ‘লগালগ’ দৰ্জা বন্ধ কৰি সুৰসুৰকৈ গৈ কেবিনত সোমাব। কিন্তু তেনে একো নঘটিল। যি বুজিলো কাৰো কোনো সমস্যা নহ’ল। বুঢ়াকেইজনে মোনাৰ পৰা এড়ি চাদৰ আৰু মহিলাসকলে শ্বল উলিয়ালে। ডেকা আৰু চেঙেলীয়াসকলে চিগাৰেট জ্বলালে। এজনে হাততে লৈ থকা চুৱেটাৰটো পিন্ধি ল’লে। মুঠতে সুখী মানৱ তেতিয়াও সুখতেই থাকিল। বাছৰ খোলা দুৱাৰেৰে দুহাত বাহিৰত পোৱালীৰ কণ্ঠেৰে অবিৰাম নিৰ্গত হ’ল লেটেষ্ট অশ্ৰাব্য বেবেৰিবাং হিন্দী গীত..\nএনেকুৱা অগণন কাহিনী। সুখী মানৱৰ অন্তহীন সুখ। দুখীজনৰ কুলাই পাচিয়ে নধৰা দুখৰ উপৰি দুখ।\nএসময়ত এটা অভ্যাস আছিল। নগৰৰ এটুকুৰা নিৰ্দিষ্ট ঠাইত সন্ধিয়া অকণমান আড্ডা\nমাৰো। ভাল ভাল মানুহ কেইবাজনো আহে। চৌ চৌকৈ প্ৰচুৰ ৰস ওলায়। পিচে এতিয়া যাবলৈ এৰি দিছো। একালৰ নিৰিবিলি সুন্দৰ ঠাইখিনিত আজিকালি অনবৰতেই গাড়ী মটৰৰ হোহোৱনি, ভেকুৱাম হৰ্ণৰ অত্যাচাৰ, প্ৰচণ্ড ধূলি, বৰষুণ দিলেই পানী আৰু থেপথেপীয়া বোকা, লেঠাৰি নিচিগাকৈ এটা অসহ্য কোলাহল, জঘন্য অশ্ৰাব্য গান, পুলিচৰ হুইচেল..। মানুহে সোধে- ‘আহিবলৈ এৰিলে যে? কি কথা?’ আহিবলৈ কিয় এৰিলো, কাৰণবিলাক ক’লে তেওঁলোক পিচে আচৰিত হয়। উৱা.. ভেকুৱাম হৰ্ণ, ধূলি, কোলাহল, এইবিলাকৰ ভয়তনো ঘৰত সোমাই থাকিব পাৰিনে• বাকী কোনেও দেখোন আপত্তি কৰা নাই। আমনি পোৱা নাই। আগৰ দৰেই আহি আছে..\nপিচে সেইটোৱেইতো মোৰ ট্ৰেজেদী। তোমালোকে কি বুজিবা? চৌদিশৰ পৃথিৱীখনত সকলো সুখী। কাৰো কোনো সমস্যা নাই। দেৱালীৰ ব’ম, ফটকা, ভেকুৱাম হৰ্ণৰ আৰ্তনাদ, এসপ্তাহে চলি থকা নামঘৰৰ মাইক, নৰেন্দ্ৰ মোদীৰ সুৰীয়া ভাষণ, গৌতম ৰয়ৰ গান, টিভি চেনেলৰ ভাষা, বাক্য, উচ্চাৰণ.. এই আটাইবোৰ আহি কেৱল মোৰ কাণতেহে সোমায়। তামোলৰ পিক, থু-খেকাৰ, জাবৰ-জোথৰসোপা কেৱল মোৰ চকুতেহে পৰে। নৰ্দমাৰ ভেকেটাভেকেট গোন্ধে মোৰহে নাকটোত আহি খুন্দিয়ায়। লুণ্ঠন, অত্যাচাৰ, বলাৎকাৰ, গুণ্ডামি, দুৰ্নীতি, ভ্ৰষ্টাচাৰ.. এনেকুৱা আটাইবোৰে একমাত্ৰ মোৰ লাওখোলাটো, মোৰ ব্ৰহ্মতালুখন, আৰু মোৰ টিকণিডালহে বিচাৰি পায়গৈ। সৰ্বতোপ্ৰকাৰৰ অশান্তি অনবৰত একমাত্ৰ ময়েহে ভোগ কৰো। হে ঈশ্বৰ হে আল্লা হে গড.. জানো, তুমি মাথো এলজেব্ৰাৰ এটা ধৰি লোৱা এক্স। বা ৱাই। বা জেদ। তথাপিও তোমাক তেল মাৰিছো, হাতে-ভৰিয়ে ধৰিছো.. মোক সুখী আৰু সন্তুষ্ট হোৱাৰ কিটিপটো শিকাই দিয়া। প্লীজ। এনেকৈ আৰু সদায় কিমান অশান্তিত কটাম? কিমান চটফটাম? চাওঁতে চাওঁতে দেখোন মৰিবৰেই হ’ল।\nআটাইখিনি অতি সত্য কথা। আৰু এই অখণ্ড ভাগৱতৰ কথা নকলোৱে বা যেতিয়া ঘৰৰ ওচৰে পাজৰে তিনি চাৰিটা নামঘৰ থাকে তেতিয়া অনুভৱ হয়, স্বৰ্গখন কিয় আকাশৰ ওপৰত কৰি লৈছে ভগৱানে।\nসৌৰভ শৰ্মা says:\nমহাশয়, শত শত প্ৰনাম, বৰ ভাল লাগিল\nতীক্ষ্ণধাৰ ব্যংগ, অখণ্ড ভাগৱতৰ উপৰিও আজিকালি আৰু এটা নতুন ট্ৰেণ্ড আহিছে। সদৌ অসম ভিত্তিত ভাওনা প্ৰতিযোগীতা। যোৱাবাৰ যোৰহাটৰে চাৰি ঠাইত দেখিলো, চাৰি দিনলৈ দুপৰীয়াৰ পৰা মাজনিশালৈ ডাঙৰ ডাঙৰ চাউণ্ড বক্সৰ শব্দ। প্ৰত্যেক গাৱেঁ আজিকালি বেলেগে বেলেগে ভাওনা প্ৰতিযোগিতা পাতিবলৈ ল’লে।\nপঢ়ি ভাল লাগিল ছাৰ৷ আপোনাৰ লিখা পালেই নেৰো! বহু বছৰ হ’ল৷ ফটাঢোলত পাই আমি খুউৱ আনন্দিত৷\nসচেতনতাৰ শাস্তি। ক্ষোভৰ অন্যন্য বংগাত্মক বহিৰ্প্ৰকাশ। ধন্যবাদ চাৰ।


চন্দন গছৰ খেতি কৰি লাখ লাখ টকা উপার্জন কৰক | কিন্তু কেনেকৈ কৰিব এই খেতি ? - JibonorShongram.in\nচন্দন গছৰ খেতি কৰি লাখ লাখ টকা উপার্জন কৰক | কিন্তু কেনেকৈ কৰিব এই খেতি ?\nবজাৰ চন্দন কাঠৰ চাহিদা যথেষ্ট, কাৰণ ইয়াক ঔষধি গুণ আৰু অন্যান্য ধর্মীয় ৰীতি-নীতি নীতিত ব্যৱহাৰ কৰা হয়। গতিকে কৃষকসকলৰ বাবে চন্দন কাঠৰ খেতি কৰাটো এটা লাভজনক ব্যৱসায় হিচাপে প্রমাণিত হ’ব পাৰে।\nপূজাৰ পাঠ আৰু অন্যান্য ধৰ্মীয় ৰীতি-নীতিকে ধৰি চন্দন কাঠ ঔষধ আৰু সুগন্ধি তৈয়াৰ কৰিবলৈ ব্যৱহাৰ কৰা হয়। সেয়েহে, ইয়াক কেৱল ভাৰতৰ দৰে বহু-সংস্কৃত দেশতে নহয়, সমগ্ৰ বিশ্বতে ইয়াৰ চাহিদা বিদ্যমান। চন্দন কাঠৰ উৎপাদন বজাৰৰ চাহিদাতকৈ কম। সেয়েহে, চন্দন কাঠক মূল্যৱান বুলি গণ্য কৰা হয়। ভাৰতে নিজেই প্ৰতি বছৰে 7,000 ৰ পৰা 8,000 টন চন্দন কাঠ ব্যৱহাৰ কৰে কিন্তু উৎপাদন 100 টনৰ ভিতৰত সীমিত। গতিকে ইয়াৰ মূল্য প্ৰতি কিলোগ্ৰামত 6,000 টকাৰ পৰা 12,000 টকাৰ ভিতৰত।\nসমগ্ৰ বিশ্বতে ১৬ টা প্ৰজাতিৰ চন্দন কাঠ আছে। চেণ্টলাম এলবাম প্ৰজাতিবোৰক আটাইতকৈ সুগন্ধি আৰু ঔষধি গুণেৰে পৰিপূৰ্ণ বুলি গণ্য কৰা হয়। ইয়াৰ উপৰিও, বগা চন্দন কাঠ, চেণ্ডেল, আবেয়াদ, শ্ৰীখণ্ড, মনোৰম চেণ্ডেল প্ৰজাতিও গুৰুত্বপূৰ্ণ আৰু পোৱা যায়। কৃষকসকলে চন্দন কাঠ খেতিৰ বাবে কিছুমান বস্তুৰ যত্ন লোৱাৰ প্ৰয়োজন।\nদেশত প্ৰতি কিলোগ্ৰাম চন্দন কাঠৰ দাম প্ৰায় ৮ ৰ পৰা ১০ হাজাৰ টকা। বিদেশত প্ৰতি কিলোগ্ৰাম চন্দন কাঠ বিক্ৰী হয় ২০ ৰ পৰা ২৫ হাজাৰ টকাত। বগা চন্দনৰ গছৰ পৰা ওলোৱা তেল আৰু কাঠ দুয়োটাই ঔষধী গুণযুক্ত। চাবোন, প্ৰসাধন সামগ্ৰী আৰু পাৰফিউমত চন্দন গছৰ তেল সুগন্ধি হিচাপে ব্যৱহাৰ কৰা হয়।\n1 মাটিৰ বাছনি\n2 কৃষি পদ্ধতি\nসকলো ধৰণৰ মাটিত চন্দন কাঠখেতি কৰিব পাৰি কিন্তু বালিময় মাটি, মসৃণ মাটি, ৰঙা মাটি, ক’লা দানাযুক্ত মাটি চন্দন কাঠৰ উদ্ভিদৰ বাবে অধিক উপযুক্ত। চন্দন কাঠ এনে ঠাইত খেতি কৰিব নালাগে য’ত পানী জমা হয় আৰু বৰফ পৰে। চন্দন কাঠ শিলাময় আৰু আঠালেটীয়া মাটী উপযুক্ত নহয়। কাশ্মীৰৰ লাডাখ আৰু ৰাজস্থানৰ জয়সলমেৰ চন্দন কাঠ খেতিৰ বাবে উপযুক্ত নহয়। অৱশ্যে, সমগ্ৰ দেশতে চন্দনকাঠ খেতি কৰিব পাৰি। পশ্চিম বংগৰ বনাঞ্চল চন্দন কাঠ খেতিৰ বাবে উপযুক্ত।\nচন্দন কাঠ খেতিৰ বাবে উপযুক্ত মাটি বাছনি কৰাটো গুৰুত্বপূৰ্ণ। এক একৰ পথাৰত ৩৭৫ টা বগা চন্দন কাঠৰ উদ্ভিদ ৰোপণ কৰিব পাৰি। চন্দন কাঠৰ উদ্ভিদবোৰত বেছি পানী দিব নালাগে। ইয়াৰ বাবে, পথাৰত এটা ৰাম বনাব লাগে আৰু ৰোপণ কৰিব লাগে।\nইয়াৰ বাবে, ৰামৰ পৰা ৰামলৈ দূৰত্ব 10 ফুট হ’ব লাগে আৰু ৰামৰ ওপৰৰ উদ্ভিদৰ পৰা দূৰত্ব 12 ফুট হ’ব লাগে। চন্দন কাঠ খেতি কৰিবলৈ ইচ্ছাকৃত কৃষকসকলে এটা কথা মনত ৰাখিব লাগে যে ইয়াৰ গছ অকলে ৰোপণ কৰিব নোৱাৰি। যদি চন্দন কাঠগছ অকলে ৰোপণ কৰা হয়, ই বৃদ্ধি নহ’ব। ইয়াৰ কাৰণ হৈছে চন্দন কাঠ হৈছে এক অৰ্ধপৰজীৱী উদ্ভিদ। এইগছে জীৱনৰ প্ৰয়োজনীয়তা আধা নিজে পূৰণ কৰে, আৰু বাকী আধা আন উদ্ভিদৰ শিপাৰ ওপৰত নিৰ্ভৰ কৰিব লাগে। গতিকে যেতিয়াই আপুনি চন্দন কাঠৰ গছ ৰোপণ কৰে, ইয়াৰ সৈতে আনগছ অধিক ৰোপণ কৰক।\nএটা কথা মনত ৰাখিব লাগিব যে কিছুমান উদ্ভিদ চন্দন গছৰ লগত ৰোপণ কৰা হয় যাৰ ফলত প্ৰাকৃতিকভাৱে চন্দন কাঠৰ বিকাশ হয়। সেয়েহে, এক একৰভূমিত 375 টা বগা চন্দন কাঠৰ উদ্ভিদ ৰোপণ কৰা হয় আৰু লগতে 125 টা সঙ্গী উদ্ভিদ ৰোপণ কৰিব লাগে। এক একৰত চন্দন কাঠৰ উদ্ভিদ আৰু ইয়াৰ সংগী উদ্ভিদৰো ৰোপণ কৰিব লাগে। ৰঙা চন্দনকাঠ, কাইজুৰাইনা, দেশী নিমৰ লগতে সতীৰ্থ উদ্ভিদ মিঠা নিম আৰু সহজান আদি প্ৰাথমিক উদ্ভিদ ৰোপণ কৰাটো অধিক উপযুক্ত।\nচন্দন কাঠৰ উদ্ভিদ বা বীজ কৰ পৰা লাভ কৰিব পাৰি\nচন্দন কাঠ খেতিৰ বাবে বীজ আৰু উদ্ভিদ দুয়োটা ক্ৰয় কৰিব পাৰি। ইয়াৰ বাবে, কেন্দ্ৰীয় চৰকাৰৰ কাঠ বিজ্ঞান আৰু প্ৰযুক্তি প্ৰতিষ্ঠান (কাঠ বিজ্ঞান আৰু প্ৰযুক্তিবিদ্যা প্ৰতিষ্ঠান) বাংগালোৰৰ সৈতে যোগাযোগ কৰিব পাৰে। ইয়াৰ পৰা আপুনি চন্দন কাঠৰ উদ্ভিদ পাব পাৰে। ইয়াৰ উপৰিও, উত্তৰ প্ৰদেশত এটা নাৰ্চাৰী আছে য’ৰ পৰা এই উদ্ভিদ লাভ কৰিব পাৰি। অসমত নগাওঁত বিভিন্ন নাৰ্চাৰীত ইয়াৰ পুলি পাব পাৰে। নাইবা আপোনাৰ জিলাৰ কৃষি বিকাশ কেন্দ্রৰ লগত যোগাযোগ কৰিলে ইয়াৰ পুলি যোগান ধৰিব পাৰে। ইয়াৰ উপৰিও বন বিভাগৰ লগতো যোগাযোগ কৰিব পাৰে।\n(সংগৃহীত-Credit goes to Swabalamban Facebook Page)\n৫ টা কাৰণত দৰিদ্রতা আহে, কাৰণ সমূহ কি কি ? Assamese Facts\nচৰিত্রহীন মহিলাৰ পৰিচয় কেনেকৈ পাব ? চাণক্য নীতি


Admin, Author at বৌদ্ধিক বিচাৰ - Page5of 38\nচ’ৰাঘৰ / Admin (পৃষ্ঠা 5)\nAdmin August 18, 2017\tঅতিথি সম্পাদকৰ চ’ৰা, সাম্প্ৰদায়িকতাৰ আগ্ৰাসন আৰু অসম0571\nএই লিখনিৰ দ্বাৰা মই ভাৰতৰ গণতান্ত্ৰিক ব্যৱস্থাটোক গালি পাৰি আঁতৰাই দিয়াৰ দিশ দেখুৱাব বিচৰা নাই। সেই কামটো লোকতান্ত্ৰিক ব্যৱস্থাই সময় মতে কৰি আহিছে আৰু কৰি যাব। ইতিহাস ইয়াৰ সাক্ষী। কথাটো হ’ল, ভাৰতৰ এই গণতান্ত্ৰিক ব্যৱস্থাৰ …\nAdmin August 18, 2017\tঅতিথি সম্পাদকৰ চ’ৰা, সাম্প্ৰদায়িকতাৰ আগ্ৰাসন আৰু অসম0498\nসংস্কৃতি এটা জাতিৰ জাতীয় জীৱনৰ বোৱতী সুঁতি। সংস্কৃতি পদটো সংস্কাৰৰ লগত জড়িত, যাৰ সংস্কাৰ হৈছে সেয়ে সংস্কৃতি। সংস্কৃতি শব্দই জনপ্ৰিয়তা পোৱাৰ আগতে কৃষ্টি শব্দ ব্যৱহাৰ হৈছিল। কৃষ্টি শব্দ ইংৰাজী culture শব্দৰ সমপৰ্যায়ৰ। নৃতত্ববিদ এডৱাৰ্ড বাৰ্নেট …\nAdmin August 15, 2017\tকথাশিল্প, কবিতা 1 201\nচৈধ্য আগষ্টত মোৰ হিয়া ভাগে পোন্ধৰ আগষ্ট মোৰ আটাইতকৈ বিষণ্ণ দিন আঠষষ্ঠি বছৰে মই বহন কৰিছোঁ এই কলুষিত সোঁৱৰণি সিন্ধু গংগা লুইতৰ পাৰে পাৰে পৰুৱাই পোৱা অভিশপ্ত গতি পহিলাতে স্বাধীনতাৰ পাশাখেলত আয়ে হেৰুৱালে আত্মা ধৰ্ম …\nAdmin August 6, 2017\tঅতিথি সম্পাদকৰ চ’ৰা, সাম্প্ৰদায়িকতাৰ আগ্ৰাসন আৰু অসম0750\nপ্ৰথমতে শুনিলো, অসমত কেইখনমান আদৰ্শ চৰকাৰী মহাবিদ্যালয় স্থাপন হ’ব৷ সংখ্যাটো দহ নে বাৰ হ’ব বুলি শুনা গৈছিল৷ মাজতে শুনিলো যে মুঠ বাইশখন আদৰ্শ মহাবিদ্যালয় হ’ব৷ ইতিমধ্যে পাঁচখন স্থাপন হৈয়ে গ’ল৷ শেহতীয়া খবৰ মতে ৰাজ্যখনত বাইশখনৰো …\nAdmin August 6, 2017\tঅতিথি সম্পাদকৰ চ’ৰা, সাম্প্ৰদায়িকতাৰ আগ্ৰাসন আৰু অসম0568\n“মহিলা সমাজ এখন আৰ এছ এছৰ প্ৰধান টাৰ্গেট” – এই কথাষাৰি গৌতম ৰয় নামৰ পশ্চিমবংগৰ এজন লেখকে এটা ব্লগত লিখা কথা। ৰয়ে লিখিছে যে কেন্দ্ৰত নৰেন্দ্ৰ মোডী চৰকাৰৰ ম্যাদ তিনিবছৰ অতিক্ৰম হোৱাৰ সময়ত আৰ এছ …\nAdmin July 27, 2017\tঅতিথি সম্পাদকৰ চ’ৰা, সাম্প্ৰদায়িকতাৰ আগ্ৰাসন আৰু অসম 1 211\nএতিয়া আৰএছএছ-বিজেপিৰ ৰাজনীতিৰ সমালোচনা কৰিলেই বিকল্পৰ প্ৰশ্নটো আহি পৰে। আমি লেখা-মেলা কৰোতে বহু সময়ত প্ৰশ্নৰ সন্মুখীন হওঁ, বিকল্প ৰাজনীতিৰ কথাটো স্পষ্টভাৱে আলোচনা কিয় কৰা নাই বুলি। আচলতে বিকল্প ৰাজনীতিৰ কথাহে আমি ক’ব বিচাৰো, বিকল্প ৰাজনৈতিক …\nAdmin July 26, 2017\tধাৰাবাহিক, মাতৰ মেল0200\nআমাৰ সাধাৰণতে দুটামান খুব সঘনাই হৈ থকা বানান বিসংগতি আছে । কেতিয়াবা অন্তৰ্নিহিত কাৰণটো পাহৰি বা কেতিয়াবা অসাৱধানতাবশতঃ এনে বিসংগতি হয় । এই লিখনিত দুটামান উল্লেখ কৰিলোঁ। ১. খায়/খাই কৰ্তা, কৰ্ম, ক্ৰিয়া, অব্যয় ,…. এইবোৰ …\nAdmin July 26, 2017\tঅতিথি সম্পাদকৰ চ’ৰা, সাম্প্ৰদায়িকতাৰ আগ্ৰাসন আৰু অসম0382\nখৃষ্ট্ৰীয় চতুৰ্থ শতিকামানৰ পৰাহে অসমৰ প্ৰামাণ্য ইতিহাস পোৱা যায়। তাৰ আগৰ ইতিহাস মানে মুখে মুখে চলি অহা আখ্যান। গতিকে আমাৰ আলোচনাৰ পৰিধিও চতুৰ্থ শতিকাৰ পৰাহে আৰম্ভ হ’ব। অসমীয়া সমাজ সদায় এখন শুদ্ধ অনাৰ্য সমাজ আছিল। …\nPage5of 38প্ৰথম...«34567\t»\t102030...শেষ


Assamese Cultural Writing: May 2018\nপেখু পেখু (তেৰ): ডিছপোজেবল জনতা (তিনি): চৰুত উতলা...\nপেখু পেখু (বাৰ): ডিছপোজেবল জনতা (দুই): "পাব্লিক-আৰ...\nপেখু পেখু (তেৰ): ডিছপোজেবল জনতা (তিনি): চৰুত উতলা চাউল আৰু আঙুলিত জনতাৰ উত্তাপ\n[দৈনিক অসম, দেওবৰীয়া চ'ৰা, ৬ মে', ২০১৮]\nকোনোবাই "'Public' (পাব্লিক, সচেতন জনগণ) শব্দটোৰ এতিয়া চকুত পৰা অৱক্ষয় ঘটিছে" বুলি ক'লে কথাষাৰৰ সৈতে সহমত প্ৰকাশ কৰিবৰ কেইটাও কাৰণ ওলাব। পাব্লিকৰ জুতিৰ (Taste) সৈতে সাংস্কৃতিক উপাদানৰ নিৰ্মাণ প্ৰক্ৰিয়াৰ পাৰস্পৰিক নিৰ্ভৰশীলতাৰ কথা বাৰে বাৰে দোহাৰিবৰ হয়তো প্ৰয়োজন নাই। কিন্তু ওপৰৰ উল্লেখটোৱে আকৌ এবাৰ এই কথাটোকেই প্ৰতিপন্ন কৰে যে পাব্লিক কথাষাৰ একান্তই আপেক্ষিক, আৰু সেইমতে পাব্লিকৰ জুতিৰ বিচাৰখিনিও আপেক্ষিক হ'বলৈ বাধ্য। পাব্লিক শব্দটোক "সচেতন জনগণ" বোলোঁতেই ওলাই পৰে এই মুহূৰ্তত ইপ্সিত পাব্লিকৰ সংজ্ঞা কোনদিশে। এইখিনিতেই উদয় হ'ব পৰা তাৎক্ষণিক প্ৰশ্নটো হ'ল পাব্লিক মানে যদি সচেতন জনগণ হয়, অসচেতন (অচেতন?) জনগণ পাব্লিকৰ আওতালৈ নহিব নেকি? তেনেহ'লে যিসকল সচেতন আৰু সুৰুচিবান নহয় তেওঁলোক উদ্বাস্তু হৈয়ে ৰ'ব? এই সমস্যাটোৱেই বাৰে বাৰে পাব্লিক সম্পৰ্কীয় কথাবাৰ্তাত উজুটি খুৱাবলৈ আহে। কাৰণ পাব্লিক লাইব্ৰেৰীৰ পঢ়ুৱৈ সকলৰ কথাতো যেনেকৈ পাব্লিক কথাষাৰ ব্যৱহাৰ হয়, কোনোবাই "পাব্লিক ধুলাই" বুলি কিবা এটা কওঁতেও সেই একেটা পাব্লিক শব্দই উচ্চাৰিত হয়। ক্ৰমবৰ্ধমান গণ-প্ৰহাৰৰ ঘটনাৰে ভৰি উঠা আজিৰ প্ৰাত্যহিকতাত পাব্লিকক কেৱল সচেতনতা, দায়বদ্ধতা আৰু ৰুচিৰ সংজ্ঞাৰে আৱদ্ধ কৰি ৰাখিবলৈ গ'লে তাত কেৰোণ ভালেখিনি ৰৈ যাব।\nঅসমীয়া আধুনিক গীত: "অসমীয়া" "আধুনিক" "গীত"\nব্যক্তিগত ভাবে কেইটামান ক্লাছিক উদাহৰণক বাদ দি আমাৰ অসমীয়া গান বৰকৈ শুনা নহয়। নতুন গান একেবাৰেই শুনা নহয়। বহুদিনৰ মূৰত অসমীয়া গান শুনিবলৈ মন গ'লে ইণ্টাৰনেট খুচৰি যিখিনি কাণত পৰে সেইখিনিয়ে অকথ্য পীড়া দিয়াৰ বাদে আন একো অভিজ্ঞতা নিদিয়ে। এই সময়ত জন-মাধ্যমত বহুল প্ৰচাৰিত সংগীত-শিল্পৰ বিপৰ্যয়ৰ কথা কওঁতে আগৰ দিনৰ ভাল গীতবোৰৰ কথা অনুষংগ হিচাপে আহি পৰাটো স্বাভাৱিক। কিন্তু এই 'অতীতৰ সোণালী দিন'ৰ ধাৰণাটোও এটা জোৰ কৰি নিৰ্মাণ কৰা বস্তু। অসমীয়া সংগীতত সাংঘাতিক ভাল দিন কোনোকালেই নাছিল। কেইটিমান কালজয়ী উৎকৃষ্ট উদাহৰণেৰে কেৱল এটা সোণালী অতীতৰ নিৰ্মাণ কৰি গৈ থকা হয়। অসমীয়া সংগীতত এটা শক্তিশালী ধ্ৰুপদী ধাৰাই গঢ় লৈ নুঠিল। বৰগীতৰ দৰে এটা অনন্য সুন্দৰ ধ্ৰুপদী উৎস থকাৰ পিছতো সেয়া কিয় হৈ নুঠিল সেয়া এক আশ্চৰ্যৰ কথা। 'জনমুখী' গীতৰ এটা ধাৰা সমান্তৰালকৈ পোৱা যায় যদিও সেয়া বিক্ষিপ্ত, আৰু কেইবাটাও প্ৰয়াস চালুকীয়া হৈয়ে ৰ'ল। বাকী সামগ্ৰিকভাবে জনমানসত প্ৰভাৱ বিস্তাৰ কৰি থকা গান সমূহ বহুলাংশেই একেখিনি আবেগ অনুভূতিৰ চৰ্বিত-চৰ্বন, আৰু পোনপটীয়া ভাষাত আচলতেই ক্লিচে (cliché)। পপুলাৰক বাদ দি মাৰ্জিত বা সম্ভ্ৰান্ত বুলি ভাবি থকা চৰ্চাসমূহৰো দশা আচলতে একেই। এটা সৰু উদাহৰণ দিলেই বুজিব পাৰিব। হয়তো অসমত এনে এজনো গীতিকাৰ নোলাল যাৰ অতীতলৈ, তাহানিৰ ল'ৰালিৰ দিনবোৰলৈ মনত নপৰাকৈ থাকিল। শ্ৰুতিমধুৰ অথবা মেল'ডি বুলিলেই যেনিবা এটা অতীতপ্ৰীতি, স্মৃতি-বিলাস। বহুদিন বকুলৰ গোন্ধ পোৱা নাই। এই আবেগখিনিয়েই এটা এপিট'মিক। পৰম শ্ৰদ্ধাভাজন হীৰেন ভট্টাচাৰ্যদেৱৰ গীতসমূহো ইয়াৰ পৰা আঁতৰত নহয়। কবি হিচাপে হীৰুদা যিমান মিতব্যয়ী আৰু স্পষ্টবাক, গীতিকাৰ হিচাপে আকৌ সিমান স্বচ্ছ নহয়। অ' জীৱন বুলাই দে তোৰ বিজুলী আঙুলি বুলি সুফলা মাটিৰ বীণখনি বাজি উঠাৰ কামনা কৰি এটা দেহত্বত্ব-ধৰ্মী আবেদন গঢ়ি তুলি সিও আকৌ পৰৱৰ্তী পংক্তি সমূহত কেৱল প্ৰকৃতিৰ বন্দনাতে আৱদ্ধ হৈ ৰয়। উৰি যোৱা চৰাইৰ মাটিত পৰা ছাঁটোত "কোন দূৰণিৰ বকুল বনৰ বা" আহি লগাটো আচলতে যে এটা উজু ৰাস্তা সেইটো আমি নভবাকৈয়ে থাকি যাওঁ। সেই একেটা উজু বাটেৰে বাট বোলাৰ ফলতেই ৰভাতলীৰ দাপোনমতীৰ সাজোন কাচোনৰ বৰ্ণনাৰ মাজতো আনকি কোনোবা দূৰণিৰ পেঁপাৰ মাতটো আহি সোমায়হি। কাব্যগুণ বা গীতিধৰ্মীতাৰ প্ৰতি সন্মান ৰাখিও সমগ্ৰ চৰ্চাৰ পৰিমণ্ডলেই যে চৰ্বিত-চৰ্বনেৰে ভৰা তাক আওকাণ কৰিব নোৱাৰি। এইখিনি উদাহৰণ শ্ৰেষ্ট বুলি মানি অহা গীতবোৰৰেই একো একোটা। ইয়াৰ বাজলৈ চালে অৱস্থা আৰু শোচনীয়। পাহাৰ বগাই কপৌফুল অনা, মাকো সৰি পৰা ছন্দৰ মোহতে আধাতকৈ বেছি অসমীয়া গীত আৱদ্ধ। বনঘোষাৰ পৰা ওজাপালিলৈকে অজস্ৰ উপাদানেৰে ভৰপূৰ পৰম্পৰাগত সাংস্কৃতিক পৰিমণ্ডলৰ পৰা "অসমীয়া আধুনিক গীত" নামৰ এই "জুগাড়" চৰ্চালৈ কেৱল ছন্দখিনিহে আহিল। কণ্টেণ্টখিনি নাহিল। দীৰ্ঘকালীন অভিজ্ঞতালৈ উভতি চালে অসমীয়া আধুনিক গীত শব্দত্ৰয়ৰ আধুনিক আৰু গীত দুয়োটা আঁতৰি কেৱল অসমীয়া শব্দটোলৈহে ঐকান্তিক মোহটো যে বৰ্তি থাকিল সেয়াই চকুত পৰে।\nতেনেহ'লে অতীতৰ সোণালী দিন বুলিলে আমি কোনখিনি দিনক বুজিম, কোনখিনি উপাদানৰ কথা মনলৈ আনিম? বাচকবনীয়া কেইটিমান দৃষ্টান্তলৈ আঙুলিয়াই দেখুৱাই তাৰেই এটা ধাৰণা নিৰ্মাণ কৰি লোৱাৰ বাদে গত্যান্তৰ নাই। চৰুৰ এটা চাউল পিটিকি চালেই ভাত সিজিল নে নাই হয়তো উমান পোৱা যায়। কিন্তু সাংস্কৃতিক উপাদানৰ ক্ষেত্ৰত একেটাই কাৰবাৰ সম্ভৱ নহ'বও পাৰে। এনে অৱস্থাত হয়তো কৰণীয় হ'ব ক্ষেত্ৰ-বিশিষ্ট বিশ্লেষণ আৰু অধ্যয়ণ। অতীতৰ অসমীয়া গীত আৰু শ্ৰোতাৰ কথা সামগ্ৰিককৈ পতাতকৈ কেৱল কেশৱ মহন্তকেই এটা যুগ বুলি ধৰি লৈ এটা কথা পতাৰ বাট ওলাবগৈ পাৰে। আনহাতে পৰিৱেশন শৈলী আৰু ছন্দ-মৰ্মৰ দিশেৰেও কোনোবাই আলচিব পাৰে। সংগীত মানেতো কেৱল গীত নহয়। গীতি-সাহিত্য কথাষাৰো আমি বেয়া পাওঁ, যেনেকৈ নাট্য-সাহিত্য কথাষাৰ বেয়া পাওঁ। পৰিবেশনৰ মৰ্ম উপলব্ধি কৰি এটা দৃষ্টিকোণ গঢ়ি তুলিব নোৱাৰিলে বহুখিনি কথাই অসম্পূৰ্ণ ৰৈ যাব। অন্যথা মাইকী ম'হৰ বেজাৰত মতা ম'হ মৰিলে বুলি গাওঁতেও পিৰালিত বহি কান্দি নাথাকি কিয়নো বিহুৱাই বাহু দাঙি দাঙি নাচে সেই কথা কোনোদিনেই বুজি পোৱা নাযাব।\nএটা অতীত-বিলাসী আত্মগৌৰৱৰ বাটেৰে অসমীয়া জাতিৰ ধাৰণা এটা নিৰ্মাণ কৰাৰ দায়িত্ব এটা ইমানকালে সাংস্কৃতিক উপাদানসমূহে পালন কৰি আহিছিল। কিন্তু কালৰ গতিত ভালৰো ভাল কথা এষাৰো অত্যাধিক ব্যৱহাৰৰ ফলত ক্লিচেলৈ ৰূপান্তৰিত হয়। অসমীয়া আধুনিক গীতক অসমীয়া কৰি ৰাখিবলৈ বাৰে বাৰে যেতিয়া অতীতলৈকে মনত পেলাই থক হ'ল, মাটিৰ গোন্ধ ৰাখিবলৈ বাৰে বাৰে যেতিয়া কুলি-কেতেকীকে ইনাই বিনাই থাকিবলৈ দিয়া হ'ল, সকলোৱেই যেতিয়া 'বাৰেমিচল' এটা উজু বাটেৰেই বাট বুলিবলৈ ল'লে এইবোৰ সমলৰ জোৰ যিমানলৈকে আছিল সিমানলৈকে টানিলে, আৰু নোৱাৰিছে। পৰিৱৰ্তিত সময়ৰ গান কি হ'ব? এই প্ৰশ্নটো কৰিব পৰা এজন সাংস্কৃতিক সমালোচকৰ অভাৱটো এইখিনিতেই অনুভূত হয়। শিল্পৰ ৰসাস্বাদানৰ কোনো নতুন মাপকাঠি আমি তৈয়াৰ কৰিব পৰা নাই।\nপাব্লিক কথাষাৰলৈ উভতি গৈ এই কথাৰে মোখনি মাৰিব পাৰি যে, কোন কালৰ সংগীতৰ মান কেনেকুৱা আছিল সেই বিচাৰটোতকৈ পাব্লিকক সংজ্ঞায়িত কৰাৰ পদ্ধতিসমূহ কোন দিশে গৈ আছে সেই বিচাৰটোহে এই সময়ত বেছি জৰুৰী। গানৰ ভিডিঅ' এটা ইউটিউবত আপলোড কৰি তাৰ 'লাইক' আৰু চাবস্ক্ৰিপচনৰ পৰিসংখ্যাৰে পাব্লিকক সংজ্ঞায়িত কৰা হৈ আছে। মঞ্চৰ পৰা আধা গান গাই মাইক্ৰ'ফোনটো দৰ্শকলৈ টোৱাই "ৰাইজ আপোনালোকেও ধৰক" বুলি কৈ থকা গায়কজনেও তেওঁৰ নিজৰ পাব্লিক নিৰ্মাণ কৰি গৈ আছে। এইখিনিতেই পাব্লিচিটি আৰু পাব্লিক দুয়োটা কাষ চাপি আহে। পাব্লিক বিচাৰি গীত নিৰ্মাণ কৰি গৈ থকা শিল্পীয়েও ভাষ্য দিয়ে সেই সংগীত পাব্লিকে বিচাৰিছে বুলিহে। তেনেকৈয়ো এক শ্ৰেণীৰ পাব্লিকৰ নিৰ্মাণ হৈ আছে। এনে পৰিস্থিতিত চাবলগীয়া হ'ব, পাব্লিক নিৰ্মাণৰ সমস্ত পদ্ধতিৰ বাহিৰত ৰৈ যাব পৰা কোনোবা পাব্লিক থাকিব পাৰে নেকি? পাব্লিক মানে গণতন্ত্ৰই কোৱা ভোটাধিকাৰ থকা সমস্ত ব্যক্তিৰ এটা পৰিসংখ্যা নহৈ যদি এক একক ব্যক্তিবিশেষ হয়, তেতিয়া? এইটো এটা আজৱ প্ৰশ্ন। কিন্তু এই আজৱ প্ৰশ্নৰেও এটা বাট ওলাবগৈ পাৰে। কাৰণ সকলোৰে বাবে, সকলোৱে ভাল পাব পৰা, আৰু সকলোৱে চাপৰি বজাই নাচিবই লাগিব বুলি ভাবি কৰি গৈ থকা চৰ্চাবোৰে যদি জুতিৰ অৱনমনহে ঘটায় তেন্তে পাব্লিক ৰুচিক বেয়া ৰুচি বুলি কৈ থাকি আকৌ 'পাব্লিক-ডিমাণ্ড'ৰ ফালেই বাট পোনোৱাৰ কোনো মানে নাই। যোৱা কেইবছৰমানত অসমীয়া সংগীতৰ দুৰাৱস্থাৰ প্ৰতি সঁহাৰি জনাই "সমাজ সচেতন" আৰু "মাটিৰ গোন্ধ" থকা যি কেইটা গান ওলাল সেইকেইটাৰ অৱস্থা আৰু বিষম। মিষ্টাৰ ৰাজকুমাৰে অথবা কুসুম কৈলাসেও সিমান কষ্ট দিয়া নাই যিমান সচেতন গায়কৰ গানে দিছে।\nআমাৰ বিচাৰেৰে বিভিন্ন সমস্যাৰ মাজত এটা কেন্দ্ৰীয় সমস্যা হ'ল সাংস্কৃতিক বৈশিষ্ট্যৰ একমুখীতা। অসমীয়া গায়কৰ অনুষ্ঠান এটাত নতুন মুখ এখনে আত্মপ্ৰকাশ কৰাৰ লগে লগেই আমাৰ প্ৰত্যাশা হ'ল এনে- গায়ক হিচাপে উত্তৰণ কৰিবলৈ হ'লে তেওঁ শংকৰদেৱ বা জ্যোতিপ্ৰসাদৰ নাম জনাটো বাধ্যতামূলক। ধৰক গায়কজনে বা গায়িকাগৰাকীয়ে শংকৰদেৱ বা জ্যোতিপ্ৰসাদৰ নামটোকেই শুনা নাই। তেওঁৰ গায়ন-চৰ্চাৰ যোগ্যতা নোহোৱা হৈ যাব নেকি? ঐতিহ্যৰ প্ৰতি শ্ৰদ্ধাশীল হোৱাটো নিশ্চয় ভাল কথা। কিন্তু সেই শ্ৰদ্ধা বা সমীহৰ নাম লৈ বাস্তৱক্ষেত্ৰত যিটো কৰা হৈ থাকে সেইটো হ'ল সমস্ত ব্যক্তি-বিশেষৰ ওপৰতে প্ৰায় একেধৰণৰ প্ৰত্যাশাৰ অভিৰোচন। একমুখীতা বুলি কি বুজাব খুজিছোঁ সেয়া "গায়ক হ'লে এনেকুৱা হ'ব লাগে" এই ধাৰণাটোৱেই ব্যাখ্যা কৰিবলৈ সক্ষম। পাব্লিকৰ এই চাহিদা পুৰণ কৰিবলৈ গৈয়েই জুবিন নামৰ এক অনন্য প্ৰতিভাশালী গায়কৰ বিপৰ্যয় কেনেকৈ ঘটিছিল তাৰ সুদীৰ্ঘ আলোচনা আমি অন্যত্ৰ কৰিছিলোঁ। একেদৰেই হীৰুদা, নীলমণি, নৱকান্ত আদি কেইটিমান বাটকটীয়া নামৰ অনুসৰণেৰে গৈ কবি হিচাপে নিজকে জনমানসত প্ৰিয়ভাজন কৰি তুলিবলৈ গৈ কেনেকৈ সমসাময়িক অসমীয়া কবিয়ে কবিতাৰ পথাৰখনো ক্লিচেৰ বোকাৰে ভৰাই পেলালে সেই কথাও আমি কেইবাবাৰো পাতিছোঁ। কিন্তু তাৰ মানে এইটো নহয় যে আমাৰ প্ৰত্যাশা নাথাকিব। তাৰমানে এইটোও নহয় যে জুতিৰ স্খলন যেন লাগিলে আমি উদ্বিগ্নতাও প্ৰকাশ নকৰিম। কিন্তু সেই উদ্বিগ্নতাৰ আধাৰো যদি সৰলৰৈখিক হয় অথবা সাধাৰণীকৰণৰ দোষেৰে দোষী হয় তেতিয়াও বিপদ। ধৰা হওক এজন অত্যন্ত বেয়া সুৰ বা কথাৰে গায়ক এজনৰ গীতে জনপ্ৰিয়তা অৰ্জন কৰিছে আৰু তাকে লৈ আমি উদ্বিগ্ন। এতিয়া কথা হ'ল আমি কিয় ধৰি লৈছোঁ যে সেই গায়কজনৰ গীত সমস্ত পাব্লিকেই শুনিছে বা সমস্ত পাব্লিকৰ ৰুচিকে তেওঁ প্ৰতিনিধিত্ব কৰিছে? এইখিনিতে এটা সংখ্যাৰ প্ৰসংগও আহিব। জনপ্ৰিয় হৈছে বুলি উল্লেখ কৰিছোৱেই যেতিয়া ধৰি লোৱা হ'ল যে বহুল সংখ্যকেই তেওঁৰ গান শুনিছে বা শুনিবলৈ লৈছে। কিন্তু সাংস্কৃতিক ৰুচিৰ ক্ষেত্ৰত সংখ্যাটো কিমান বেছি গুৰুত্বপূৰ্ণ সেইটো এটা প্ৰশ্ন।\nএকমুখীতা কথাষাৰৰ আৰু অলপ ব্যাখ্যাৰ প্ৰয়োজন। আমি জানো যে গুৱাহাটীৰ মাজমজিয়াত থকা ৰবীন্দ্ৰ ভৱনো ৰংগমঞ্চ, ভ্ৰাম্যমানৰ অস্থায়ী আয়োজনো ৰংগমঞ্চ। কিন্তু ৰবীন্দ্ৰভৱনৰ সততে আশা কৰা আয়োনেস্কোৰ "দা চেয়াৰ্ছ"ৰ দৰে নাটক এখনৰ নান্দনিকতা বা অভিনয়ৰ গুণগত মান ভ্ৰাম্যমাণ মঞ্চতো একে ৰূপতে আশা কৰাটো এটা বিৰাট ভুল। পপুলাৰ সম্পৰ্কে এটা সম্যক ধাৰণা নথাকাকৈ সংস্কৃতিৰ সমালোচনাৰ নামত সমস্ত উপাদানক একেটা সুৰতে বান্ধিবলৈ যোৱাটোও এটা একমুখীতাৰেই উদাহৰণ। মিষ্টাৰ ৰাজকুমাৰৰ দৰে অধুনা চৰ্চিত এটা উপাদানক কেন্দ্ৰ কৰি হোৱা আলোচনাতো জ্যোতিপ্ৰসাদৰ পৰা আৰম্ভ কৰি অসমীয়া চলচ্ছিত্ৰৰ গৌৰৱময় ঐতিহ্যক টানি অনাটো যে এটা সংগতিৰ বিসংগতি সেই আলোচনা আগতে আমি কৰি আহিছোঁ। এতিয়াও, কুসুম কৈলাস নামৰ গায়ক এজনৰ গানৰ কথা পাতোতে তেওঁৰ পৰা ভূপেন হাজৰিকাৰ দৰেই কিবা এটা আশা কৰাটো কুসুম কৈলাসৰ ভুল, নে আমাৰ ভুল?\nএটা সাংস্কৃতিক পৰিমণ্ডলত বহুতো স্তৰ বা তৰপ থকাৰ কথা। জটিল জনগোষ্ঠীয় আৰু ভাষিক সমিলমিলৰ এই অসম দেশত এনেকুৱা তৰপ আৰু বেছি জটিল হ'ব লাগিছিল। "আধুনিক অসমীয়া গীত" হ'বৰ কথা আছিল আৰু বেছি বৈচিত্ৰপূৰ্ণ, স্বভাৱতে বহুমুখী। কিন্তু তাকে নহৈ সকলো একেসুৰীয়া হোৱাৰ দোষটো আচলতে প্ৰতিভাৰ অভাৱ অথবা সদিচ্ছাৰ অভাৱ নহয়। সেয়া হ'ল এক বিশেষ ধাৰণাৰ "অসমীয়া" পাব্লিকৰ একমুখী দাবী। কথাটো হ'ব লাগিছিল অমুক গানটো হয়তো ক শ্ৰেণীৰ বাবে আৰু তমুক গানটো খ শ্ৰেণীৰ বাবে। এতিয়া একেখন সমাজতে যেনেকৈ ক শ্ৰেণীটোও আছে, খ শ্ৰেণীটোও আছে, সেই সূত্ৰেই অমুক গানটোও থাকক, তমুক গানটোও থাকক। কিন্তু আমি সেইটো হ'বলৈ দিয়া নাই। আমি ধৰি লৈছোঁ যে অমুক গানটোৱে আৰু তদ্ৰুপ তমুক গানটোৱে ক শ্ৰেণী, খ শ্ৰেণী আৰু কিবা যদি শ্ৰেণী আছে সকলোকে সমানে সন্তুষ্ট কৰিবই লাগিব। আৰু কেনেবাকৈ যদি সেয়া হৈ উঠা নাই হায় হায়, খালে খালে বুলি উদ্বিগ্নতা প্ৰকাশ কৰাত লাগিছোঁ। আৰু এই একেটা কাৰণতেই অন্য স্তৰৰ, অন্য শ্ৰেণীৰ, অন্য মাত্ৰাৰ গান আমাৰ মাজত নাই। দোষটো আমাৰ। পাব্লিকৰ। "সচেতন জনগণ"ৰ।\nএটা বিশেষ স্থান আৰু কালত উপনীত হোৱাৰ পিছত পাব্লিকৰ প্ৰতি আস্থাবান হৈ থকাটো এটা সদগুণ নহৈ এটা বিপৰ্যয়ৰ কাৰণহে হৈ উঠিছে। তদ্ৰূপ, উজু বাটেৰে প্ৰমাণ দিবলৈ চেষ্টা কৰা "দায়বদ্ধতা"ৰ চিন বা "মাটিৰ গোন্ধ"ও হিতৈষী হৈ থকা নাই। জনতাই বিচৰা সকলোকে সন্তুষ্ট কৰিব পৰা সেৱাদাতা (চাৰ্ভিছ-প্ৰভাইডাৰ) গায়ক এজনতকৈ পাব্লিকক উপেক্ষা কৰিব পৰা আৰু পাৰিলে এঢাপ আগুৱাই গৈ পাব্লিকক প্ৰত্যাহ্বান জনাব পৰা গায়ক এজনৰহে প্ৰয়োজন এতিয়া বেছি। পাব্লিকক খুছ কৰি চলিবলৈ মোৰ একো গৰজ পৰা নাই বুলি যি নিৰ্দ্বিধাই ক'ব পাৰিব। এজন উভটগোৰে নাচিব পৰা নৈৰাজ্যবাদী-শিল্পীৰ দাবী সময়ে সময়ে উঠি আহিছে। পাব্লিক ডিছপোজেবল।\nপেখু পেখু (বাৰ): ডিছপোজেবল জনতা (দুই): "পাব্লিক-আৰ্ট"ৰ "পাব্লিক"\nঅংগ নৰ্থ ইষ্ট-ৰ ৰাজহুৱা স্থানৰ শিল্প\n[দৈনিক অসম, দেওবৰীয়া চ'ৰা, ২২ এপ্ৰিল ২০১৮]\nশিল্পী এজনে শিল্পকৰ্ম এটা কৰি ৰাইজৰ মাজলৈ উলিয়াই দিবৰ বেলিকা জনতা সম্পৰ্কে নতুনকৈ ভাবিবলৈ বাধ্য হয় । কাম এটা কৰিবৰ পৰত অথবা কৰি উঠি যেতিয়া ভবা হয় এই কামটোনো কাৰ বাবে, তেতিয়াহে অনুভৱ কৰা যায় যে ‘ৰাইজ’ বা ‘জনতা’ বা ‘জনসাধাৰণ’ যিয়েই বোলা নহওক কিয়, তাৰ স্থিৰ আৰু পূৰ্ব-নিৰ্ধাৰিত একক সংজ্ঞা এটা আচলতেই নাই। বৰঞ্চ সেই শিল্পীৰ কৰ্মৰ অৱস্থান সাপেক্ষেহে (এইখিনিতে এই অৱস্থান কথাষাৰ মন কৰিব) সেই দ্ৰষ্টা ৰাইজৰ অৱস্থান নিৰ্ধাৰিত হয়। প্ৰসংগ এটা বহুকাল ধৰি একেধৰণেৰে চলি থাকিলে এটা সময়ত তাৰ কিছুমান ৰূপ সৰ্বসন্মতিসাপেক্ষ বা সৰ্বজনগ্ৰাহ্য যেন লগা হৈ উঠে। সেয়েহে চিত্ৰকলা (মানে চিত্ৰপটত এটা দৃশ্যৰূপ নিৰ্মাণ কৰা), ভাস্কৰ্য (মানে একোটা ত্ৰিমাত্ৰিক অবয়ব নিৰ্মাণ কৰা) আদিৰ পৰম্পৰাগত অভ্যাসৰ সৈতে জড়িত থকা ব্যক্তিসকলে বৰ দকৈ নাভাবিলে এনেবোৰ সমস্যাৰ পৰা সাময়িকভাবে গা সাৰি থাকিব পাৰে। (আকৌ কৈছোঁ, সাময়িক ভাবেহে)। মানে প্ৰতিকৃতি এটা কৰি উঠাৰ পিছত ষ্টুডিঅ'ত বহি শিল্পী এজনে "এই ছবিখন কাৰ বাবে কৰা হৈছে" - এই প্ৰশ্নৰ সন্মুখীন হ'বও পাৰে, নহ'বও পাৰে। নিভৃত কোণত ব্যক্তিগত পৰ্যায়ত কৰা শিল্পৰ চৰ্চা - যাক ষ্টুডিঅ' প্ৰেক্টিচ বুলিও জনা যায় - তাৰ ক্ষেত্ৰত ইপ্সিত দৰ্শক বা দ্ৰষ্টাৰ প্ৰশ্নটো এৰাই চলিব পাৰি। কিন্তু সমস্যাটো গুৰুতৰ হৈ উঠে যিয়ে পাব্লিক আৰ্টৰ চৰ্চা কৰে সেই সকলৰ বাবে।\nমন কৰিব, কবিতাও এক প্ৰকাৰৰ ষ্টুডিঅ' প্ৰেক্টিচ। সচৰাচৰ বন্ধ ঘৰত, নিজৰ মনৰ মাজত, ব্যক্তিগত টোকাবহীত কবিতা এটাৰ খচৰা প্ৰস্তুত হয়। কিন্তু এই কৰ্মও কাক উদ্দেশ্যি কৰা হৈছে সেই প্ৰশ্নৰে কবিকুল চিৰ উদ্বিগ্ন হৈ ৰয়। সেয়েহে এজন কবি নীলমণিয়ে "এজন কবিয়ে কৈছিল/ যিসকলে কবিতা নপঢ়ে/ কবিতা তেওঁলোকৰ কাৰণেই..." বুলি কবিতাক মুকলি কৰি দিবলৈ বিচাৰিছিল। আন এজন কবি হীৰুদাই কবিতা এটা লিখাৰ আগমুহূৰ্তলৈকেহে নিজৰ হৈ থাকে বুলি নিৰ্মাণৰ স্বত্বটোৰ পৰাই হাত সাৰিবলৈ বিচাৰিছিল।\nএনেয়েও শিল্পৰ কোনো সংজ্ঞা নাই, ধৰা বন্ধা নিয়ম নাই। পাব্লিক আৰ্ট বুলিলেতো এই কথা আৰু বেছি ব্যাপক। নীতি নিয়ম নাই বুলি ধৰিলেও ছবি, ভাস্কৰ্য বা ছপাশিল্প আদিৰ মাধ্যমগত ভাবে কিছু সীমাবদ্ধতা থাকে আৰু সেই সূত্ৰেই কিছু সাধাৰণ চৰিত্ৰগত বৈশিষ্ট্যও নিৰ্ধাৰণ কৰিব পৰা হৈ উঠেগৈ। কিন্তু পাব্লিক আৰ্ট সেইবোৰৰ পৰাও মুক্ত। ইয়াৰ ৰূপ কি হ'ব বা কি হ'ব লাগিব তাৰ কোনো নিশ্চয়তা নাই। মাথোঁ এটাই ইয়াৰ চৰিত্ৰগত বা কেন্দ্ৰীয় কণচাৰ্ণ যে ই পাব্লিকৰ বাবে, অথবা পাব্লিকৰ দ্ৱাৰা, নহ'লেবা পাব্লিকৰ মাজৰ কিবা এটা। পাব্লিক কথাটোৱেইহে ইয়াৰ এটা এৰাব নোৱাৰা প্ৰসংগ। ইয়াত আপুনি ছবি আঁকিবই লাগিব বুলি কোনো কথা নাই। মূৰ্তি নগঢ়িবও পাৰে। আনকি প্ৰতীতি শিল্প, ইণ্টাৰেক্টিভ, সহযোগী আৰু ভাব-আদান-প্ৰদানৰ উত্থানৰ পৰৱৰ্তী কালত শিল্প বুলিলেই কোনো ধৰণৰ দৃশ্যৰূপ একোটাৰ সৃষ্টি কৰিব লাগিব বুলিও কোনো কথা নাই। দৈহিকতা (Physicality) বা বস্তুগুণ (Materiality) সম্পূৰ্ণৰূপে পৰিহাৰ কৰিও আপুনি পাব্লিক আৰ্ট কৰিব পাৰে। এটা কাৰ্টেজীয়ান অপসাৰণ পদ্ধতিৰে এটা এটাকৈ শিল্পৰ বৈশিষ্ট্য নৎস্যাৎ কৰি কৰি গৈ থাকিলে সকলো বাদ দিয়াৰ পিছত যিটো একান্তই এৰাব নোৱাৰাকৈ ৰয়গৈ সেইটো হ'লগৈ- পাব্লিক। গতিকে এনে ক্ষেত্ৰত আপুনি পাব্লিক সম্পৰ্কে নভবাকৈ কেনেকৈ থাকিব? যদি আপোনাৰ শিল্প পাব্লিকৰ বাবে, কোন শ্ৰেণীৰ পাব্লিকৰ কথা আপুনি বুজাব খুজিছে? যদিহে সেয়া পাব্লিকৰ দ্ৱাৰা কৃত বুলি ক'ব খুজিছে, তেনেহ'লে কোনখিনি পাব্লিকৰ কথা কোৱা হৈছে? যদিহে ই পাব্লিকৰ মাজত অৱস্থিত, তেনেহ'লে কোন পাব্লিকৰ বাবে ই উপলব্ধ আৰু কাৰ বাবে নহয়? পাব্লিক বুলোতে পাব্লিকৰ সংজ্ঞা কি? আৰু অলপ বিশেষ ভাবে সুধিব খুজিলে সুধিব পাৰি পাব্লিকৰ বহুতো সংজ্ঞাৰ মাজত কোনটো সংজ্ঞা আপুনি তুলি লৈছে? চকুৰ সন্মুখত দেখি থকা সংখ্যাগতভাবে অনেক মানুহৰ সমষ্টিয়েই পাব্লিক নহ'বও পাৰে। কাৰণ পাব্লিক কেতিয়াবা চকুৰ সন্মুখত দেখা পোৱা এটা শাৰীৰিক সমষ্টি, কিন্তু একে সময়তে ই এটা ধাৰণা। সকলো সময়তে এই বস্তুগত, বা শৰীৰী উপস্থিতি আৰু সেই ধাৰণাটো একে নহবও পাৰে। আমাৰ অভিজ্ঞতাই কয় যে প্ৰকৃতপক্ষে সেয়া বেছিভাগ সময়তে একে নহৈ বেলেগ বেলেগ হোৱাটোহে স্ৱাভাৱিক।\nপাব্লিক আৰ্ট কাক বোলে সেই সম্পৰ্কে আমি অন্য ঠাইত লিখিছোঁ, ইয়াত বহলাবলৈ নাযাওঁ। ২০১০-ৰ পৰা ২০১২ চনৰ সময়খিনিত পাব্লিক আৰ্টৰ গতিবিধি সম্পৰ্কে অধ্যয়ণ কৰিবলৈ গৈ পাব্লিক মানেনো কি এই কথাটোক লৈ বিভিন্ন দৃষ্টিকোণেৰে চিন্তা কৰিবলৈ বাধ্য হৈছিলোঁ। বিশেষকৈ পাব্লিক আৰু প্ৰাইভেট, ৰাজহুৱা আৰু ব্যক্তিগত - এই বৈপৰিত্যকলৈয়ো ভাবিবলৈ বাধ্য হৈছিলোঁ। সেই সূত্ৰেই এলানি ধেমেলীয়া ব্যংগচিত্ৰও কৰিছিলোঁ। ধৰক ক-ই ৰাস্তাৰ কাষৰ বেৰ এখনত পেচাব কৰি আছে, খ-ই আহি সেইটো বেয়া কাম বুলি বাধা দিলে। ক-ই খঙেৰে উত্তৰ দিলে- "এইখন তোৰ বাপেৰৰ বেৰ নেকি? এইখন পাব্লিক বেৰ, মই যি খুছি তাকেই কৰিম"। তুলুঙা ৰগৰ হ'লেও মন কৰিবলগীয়া কথাটো হ'ল এটা স্তৰত পাব্লিক বা ৰাজহুৱা সম্পদ সম্পৰ্কে মানুহৰ ধাৰণা কেনেকুৱা। এইটো স্তৰত ৰাজহুৱা কথাষাৰে ব্যক্তিমনকো উন্মুক্ত স্বাধীনতাৰ আভাস দিছে। ইয়াৰ অৰ্থ হ'ল, ৰাজহুৱা সম্পদ এটাৰ ক্ষেত্ৰত ব্যক্তিৰ অধিকাৰ বোধ থাকিব পাৰে যিটো হয়তো অন্য ব্যক্তি-বিশেষৰ ব্যক্তিগত সম্পদৰ ক্ষেত্ৰত নাথাকিলে হেতেন। কিন্তু এনেকৈয়ে উদাহৰণ সাপেক্ষে স্তৰে স্তৰে পাব্লিক, ৰাজহুৱা আদিৰ ধাৰণাবোৰ সলনি হৈ গৈ থাকিব। যেনেকৈ কৌতুকটোৱে ৰাজহুৱা বেৰৰ কথাটোৰে ব্যক্তি-স্বাধীনতাৰ কথা বুজাইছিল, ৰাজহুৱা প্ৰেক্ষাগৃহ বা সভাঘৰ এটা বুজাওতে কিন্তু সেই একেধৰণৰ স্বাধীনতাৰ কথা নুবুজাব। আকৌ, ৰাজহুৱা কথাষাৰ কেতিয়াবা ব্যক্তিগত কথাষাৰৰ বিপৰীতে যেনেকৈ ব্যৱহাৰ হৈ থাকে, তেনেকৈয়ে কেতিয়াবা আকৌ চৰকাৰী কথাষাৰৰ বিপৰীতেও ব্যৱহাৰ হয়। ৰাজ্যিক চৰকাৰী পৰিবহণ (বাচ) আৰু ৰাইজৰ পৰিবহণৰ ধাৰণাটোতে এই কথা স্পষ্ট। আনহাতে অন্যত্ৰ আকৌ যি চৰকাৰী সিয়েই ৰাজহুৱা, ৰাইজৰ, জনতাৰ, সাৰ্বজনীন। কৰ্পোৰেট চেক্টৰৰ বিপৰীত অৰ্থত চৰকাৰী আৰু ৰাজহুৱা একাকাৰ হৈ পৰে। গতিকে দেখা গ'ল যে 'পাব্লিক'ৰ স্থিৰ সংজ্ঞা একোটা আচলতেই থাকিব নোৱাৰে।\nতুলনামূলকভাৱে পাব্লিক আৰ্ট এটা নতুন চৰ্চা। ভালেখিনি নতুন প্ৰজন্মৰ শিল্পীয়ে স্থান-বিশেষ শিল্প আৰু পাব্লিক আৰ্টৰ প্ৰতি আজিকালি আগ্ৰহী হৈ উঠিছে। এনে ক্ষেত্ৰত অলপ নতুন ধৰণৰ চৰ্চাৰ সৈতে যুক্ত হ'বলৈ পাই পাব্লিক কথাষাৰকো বহুতেই কল্পনাপ্ৰসূত ৰূপ এটাত ব্যৱহাৰ কৰিবলৈ লয়। আপুনি এজন শিল্পী আৰু পাব্লিক স্থান এটাত আপুনি শিল্পনিৰ্মাণত ব্যস্ত। আপুনি বিচাৰিছে নিৰ্মাণ প্ৰক্ৰিয়াটোৱেই ইয়াত মূখ্য আৰু সেই সময়ত ৰাইজে আহি আপোনাৰ সৈতে সম্পৰ্ক স্থাপন কৰকহি। এতিয়া আপুনি কৰ্মৰত অৱস্থাত তিনিজন মানুহে আহি আপুনিনো কি কৰিছে বুলি চাই, কথা পাতি এইবোৰ ফাল্টু কাম বুলৈ আপোনাক তুচ্ছ-তাচ্ছিল্য কৰি থৈ গ'ল আৰু দুজন মানুহে ভূয়সী প্ৰশংসা কৰিলেহি। বাকী পাঁচপন্নজন মানুহ কাষেদি পাৰ হৈ গ'ল যি এবাৰৰ বাবে আপোনালৈ ঘূৰিও নাচালে। এতিয়া আপোনাৰ পাব্লিকৰ সংজ্ঞাক সিদ্ধ কৰিব কোনটো শ্ৰেণীয়ে? তাচ্ছিল্য কৰি যোৱা তিনিজনে, প্ৰশংসা কৰা দুজনে, নে নিৰ্বিকাৰ পাঁচপন্নজনে? এতিয়া আন এটা প্ৰশ্ন। এই বাটেদি পূৱা ন বজাত চৰকাৰী আৰু বেচৰকাৰী প্ৰতিষ্ঠানৰ কৰ্মীসকল কামলৈ যায় আৰু তেওঁলোকক উদ্দেশ্যি আপুনি কামটো হাতত লৈছিল। হয়, সেই সকলেই আপোনাৰ ইপ্সিত পাব্লিক। কিন্তু সেই বাটেদিয়েই সেই সময়তেই এজন চাফাই কৰ্মীয়ে ঝাৰু দি পাৰ হৈ গৈছিল, সৰু ল'ৰা এটায়ো হাফ পেডেল মাৰি মাৰি সেইখিনিতে চাইকেল চলোৱা শিকি আছিল যি আপোনাৰ কামটো এখন্তেক ৰ লাগি চাইছিল। এই ঝাৰুৱালাজন আৰু সেই সৰু ল'ৰাটো আপোনাৰ পাব্লিকৰ অন্তৰ্ভূক্ত হয় নে নহয়? এনেকুৱা আৰু অজস্ৰ প্ৰশ্ন তুলিব পৰা যাব। কিন্তু মন কৰিবলগীয়া কথাটো হ'ল যে এনেধৰণৰ প্ৰশ্নৰ বুজন সংখ্যকেই যুক্ত হৈ আছে পাব্লিক মানে কি সেই সংজ্ঞাটোৰ সৈতে।\nসামাজিক চিন্তনত, শিল্প-সংস্কৃতি আৰু সাহিত্যত জনতাৰ উল্লেখৰ এক সুকীয়া মৰ্যাদা আছে। জনগণ, জনতা, জনসাধাৰণৰ কথা কোৱা অথবা তাক সম্বোধন কৰা মানেই সেই কাৰ্যক সমীহৰ চকুৰে চোৱা যায়। আমাৰ শিল্প সমালোচনাৰ ধাৰাটো আধাকেচেলুৱা। ইয়াত সামাজিক দায়বদ্ধতা শিল্পৰ মান নিৰূপণৰ এক মাপকাঠি। সেয়েহে জনতাক উদ্দেশ্যি কিবা এটা কোৱা অথবা জনতাৰ কণ্ঠস্বৰ প্ৰতিধ্বনিত হোৱা- এই দুটা কথাৰ বিশেষ গুৰুত্ব ইয়াত আছে। কিন্তু শিল্প সম্পৰ্কীয় প্ৰায় সমস্ত আলোচনাতেই জনতা আৰু জনগণৰ উল্লেখটো কৰিয়েই আলোচকে দায় সামৰে। যদি জনগণৰ কণ্ঠস্বৰৰ কথা কোৱা হৈছে সেই জনগণৰ সংজ্ঞা কি, আৰু কেনেকৈ সি প্ৰতিভাত হৈছে সেইবোৰ ফঁহিয়াই আলচিবৰ সদিচ্ছা বৰকৈ দেখা নাযায়। কিন্তু শিল্পীয়ে সেয়া ভাবিবই লাগিব, অন্যথা উপায় নাই।\nহয়, এই মুহূৰ্তত এইখিনি কথা মই পাব্লিকৰ বাবে লিখি আছোঁ, আৰু আপোনাৰ বাবে লিখি আছোঁ, আপুনি- যি এইখিনি পঢ়ি আছে। এই মুহূৰ্তত আপুনিয়ে মোৰ পাব্লিক।\nPosted by Samudra Kajal Saikia at 12:28 PM


Selfie Le Le! অজয়ৰ জন্মদিনত ছেলফী তুলিবলৈ গৈ কি হ'ল কাজলৰ? দেখি তবধ মানিলে সকলোৱে!– News18 Assam\nSelfie Le Le! অজয়ৰ জন্মদিনত ছেলফী তুলিবলৈ গৈ কি হ'ল কাজলৰ? দেখি তবধ মানিলে সকলোৱে!\nAryan Khan bail plea rejected: আৰিয়ান খানৰ জামিন আবেদন খাৰিজ, বম্বে হাইক’ৰ্টৰ দ্বাৰস্থ আৰিয়ানৰ অধিবক্তা\nকামাখ্যা দেৱালয়ত গুনগুন কাশ্যপৰ ৰচনাৰে তৰালী শৰ্মাই কন্ঠ নিগৰোৱা 'কামৰূপী নাৰায়ণী' শীৰ্ষক গীতৰ দৃশ্যগ্ৰহণ...\n»Selfie Le Le! অজয়ৰ জন্মদিনত ছেলফী তুলিবলৈ গৈ কি হ'ল কাজলৰ? দেখি তবধ মানিলে সকলোৱে!\nUpdated:April 3, 2021, 1:14 PM IST\nঅজয় দেৱগণৰ ৫২ সংখ্যক জন্মদিনৰ দিনা কাজলে দেখালে নিজৰ বুদ্ধিমত্তা। অভিনৱ কায়দাৰে অজয়ক জন্মদিনৰ শুভেচ্ছা জনাই অনুৰাগীক আচৰিত কৰিলে অভিনেত্ৰীগৰাকীয়ে।\nLast Updated: April 3, 2021, 1:14 PM IST\nবলীউদৰ অভিনেত্ৰীগৰাকীৰ ভিতৰত বিউটি উইথ ব্ৰেইনৰ তালিকাৰ অন্যতম কাজল। এই বিষয়ে নাই কোনো বিবাদ! কিন্তু কেৱল বুদ্ধিমত্তাই নহয়, চেন্স অৱ হিউমাৰো অসাধাৰণ অভিনেত্ৰীগৰাকীৰ। অন্ততঃ নিজৰ ছচিয়েল মিডিয়া হেণ্ডলতে মাজে সময়ে নিজৰ বুদ্ধিমত্তাৰ পৰিচয় দিয়ে কাজলে।\nস্বামী অজয় দেৱগণৰ ৫২ সংখ্যক জন্মদিনৰ দিনা কাজলে দেখালে নিজৰ বুদ্ধিমত্তা। অভিনৱ কায়দাৰে অজয়ক জন্মদিনৰ শুভেচ্ছা জনাই অনুৰাগীক আচৰিত কৰিলে অভিনেত্ৰীগৰাকীয়ে। অভিনেতা-পৰিচালক স্বামীক জন্মদিনৰ শুভেচ্ছা জনাই এখন ছেলফী তোলাৰ চেষ্টা কৰিছিল কাজলে। কিন্তু কেমেৰাৰৰ ছেলফী মোড নথকাত ক্লীক হ'ল অজয় দেৱগণৰ এখন অসাধাৰণ ফটো। ফটোখনত কেমেৰাৰ কাম থকা দেখা গৈছে অজয়ক। এই ফটো শ্বেয়াৰ কৰি কাজলে লিখিছে, 'ছেলফী তোলাৰ চেষ্টা কৰা হৈছিল। তাৰ সলনি তেওঁৰেই চেলফ ফটো। লগত কেমেৰা। যিয়ে তেওঁৰ আটাইতকৈ বেছি সুখ দিয়ে।'\nকাজল আৰু অজয় ১৯৯৯ চনত বিবাহ পাশত আবদ্ধ হৈছিল। বৰ্তমান দুয়ো বলীউদৰ অন্যতম সুখী দম্পত্তি। দুয়ো একেলগে ইশক, প্যাৰ তো হোনা হি থা, তানাজী আদিৰ দৰে ছবিত অভিনয় কৰিছে।\nঅজয়ৰ জন্মদিনৰ দিনা কাজলৰ ভগ্নী তানিশা মুখাৰ্জীয়েও শুভেচ্ছা জনায়।\nসেইদৰে অক্ষয় কুমাৰেও ব্যতিক্ৰমী ষ্টাইলেৰে জন্মদিনৰ শুভেচ্ছা জনাই অজয়ক।\nFirst published: April 3, 2021, 1:14 PM IST


হাড়গিলা নে বৰটোকোলা (ড° লোচন শইকীয়া) | Xahitya.Org\nবৰটোকোলা৷ বৰ মানে ডাঙৰ৷ টোকোলা নে টোপোলা সেইটোহে ইতিহাসে একো নকয়৷ এই খিনিতে দেখিবলৈ একে হাড়গিলা চৰাইটোৰ মঞ্চত প্ৰবেশ৷ একে পৰিবেশ, একেই খাদ্য মিল আছে কাৰণে দুয়োটাকে চিনি পাওঁনে!\nনামতো হাড়গিলা৷ কেনে লাগিছে? নিজেই হাড় গিলা যেন লাগিছে নেকি? ডিঙিৰ কোনোবা এখিনিত যেন হাড় এডাল লাগি ধৰিছে! মোৰ হ’লে ধৰিছে দেই এই চৰাই দুটাৰ বিলৈ দেখি৷ হাড় ডাল ওলায়ো নাহে, সোমায়ো নাযায়৷ মানুহৰ প্ৰকৃতিৰ ওপৰত সীমাহীন অত্যাচাৰ৷ তাৰ ফল ভুগিছে সকলো নিৰপৰাধী চৰাই-চিৰিকতি জীৱ-জন্তু লগতে মানুহে নিজেও৷ কিনো ক’ম, কাক ক’ম, কোনে পতিয়াব, যাক ক’ম, সিয়ে লথিয়াব৷ সকলো ভোকৰ বলি৷ এইয়া লালসাৰ ভোক৷\nনৈ পৰীয়া, বিল পৰীয়া অসমীয়াৰ চকুৰ আগেদি বৰটোকোলা আৰু হাড়গিলা চাই থাকোঁতেই সংখ্যাত কমি আহিছে৷ বাহ সজা ডাঙৰ গছৰ অভাৱ ঘটিছে৷ পথাৰৰ পৰিমাণ কমিছে৷ বিলবোৰ পোত খাইছে৷ আলি কাষৰীয়া দ’ ঠাই বোৰ পুতি জীৱিকাৰ নিমিত্তে দোকান খুলিছে৷ বেচেৰা কনুৱা, কৰচন, বগলী, মাছোৰোকা, শামুকভঙা, হাড়গিলা আৰু বৰটোকোলা আদি চৰাই কেইটা যায় কলৈ? পাব কি? পাব ক’ত? খাব কি? চিৰিয়াখানা নামৰ চৰকাৰী যন্ত্ৰ এটা নোহোৱা নহয়৷ এটা দিন দেখিছোঁ, চৰাই চাওঁ বুলি চিড়িয়াখানাতেই গৈ ওলায়৷ এটা দিন আহি আছে, ক’তো একো এটা চৰাই দেখিবলৈ নাপাব৷ গাঁৱতেই পৰিবেশ সলনি হৈছে৷ নগৰ, চহৰৰ নাম নললেও হব৷\nএটা সময় আছিল৷ আজিও মনত আছে৷ ১৯৬২-৬৩ মানৰ কথা৷ শিৱসাগৰৰ জয়সাগৰৰ পৰা ভটীয়াপাৰ পাৰ হোৱাৰ আগতে সোঁফালৰ পথাৰ বোৰত জপং জপং কৰি বৰটোকোলা বা হাড়গিলা কেইটামানে ইটোৱে-সিটোৰ পৰা আঁতৰি চিকাৰত ব্যস্ত৷ নাহৰকটীয়াৰ হাবিতলীয়া পৰিবেশৰ পৰা শিলগুটীয়া বাট বুলি যোৰহাটলৈ বাট লওঁতে গোটেই বছৰ পানী থকা আদ্ৰভূমিৰ ঠায়ে ঠায়ে হাড়গিলা দেখিবলৈ পোৱা নৈত্যনিমিত্তিক ঘটনা৷ তেতিয়া একোকে নুবুজিছিলোঁ, একো নাজানিছিলোওঁ৷ সৰু হৈ আছিলোঁ, একোকে নুবুজো৷\nএতিয়া প্ৰশ্ন আহে তেলীয়া সাৰেং, শামুকভঙা, হাড়গিলা আৰু বৰটোকোলা দেখিবলৈ প্ৰায় একেই বিধ চৰাই৷ আকাৰত প্ৰায় একে৷ থাকোঁতে পাৰ্থক্য অনেক৷ ভালদৰে লক্ষ্য নকৰিলে দূৰৰ পৰা ধৰিবই নোৱাৰি৷ সেয়ে নামে-কামে চিনি নাপালে অসুবিধাই হয়৷ আহকচোন পাঠক বন্ধু আজি দুআষাৰ বৰটোকোলা আৰু হাড়গিলাৰ বিষয়ে পাতি চাওঁ৷\nএকোটা বৰটোকোলা ১২০ চেণ্টিমিটাৰৰ পৰা ১৫০ চেণ্টিমিটাৰ ওখ হয়৷ দুয়োবিধৰে ঠোঁট প্ৰকাণ্ড৷ বৰটোকোলাৰ ইংৰাজী নাম Greater Adjudant বৈজ্ঞানিক নাম Leptoptilos dubious৷\nহাড়গিলাৰ ইংৰাজী নাম Lesser Adjudant বৈজ্ঞানিক নাম Leptoptilos javanicus৷ বৰটোকোলাৰ সমান বা অলপ সৰু ডাঙৰ চৰাই৷ একোটা হাড়গিলা ১১০ চেণ্টিমিটাৰৰ পৰা ১২০ চেণ্টিমিটাৰ ওখ হয়৷\nমন কৰিছেনে বন্ধু প্ৰথম বৈজ্ঞানিক নামতো একে কিন্তু পিচৰ নামতো দুয়োৰে বেলেগ৷ এইটো বৈজ্ঞানিক নামকৰণৰ নিয়ম৷ বৰটোকোলাৰ ঠোঁট প্ৰকাণ্ড৷ যিটো কাৰণত ধাননি পথাৰত দূৰৰ পৰা খেতিৰ মাজত মানুহ থিয় হৈ থকাৰ দৰেই লাগে৷ মানুহৰ উচ্চতা দূৰৈৰ পৰা জুখিব নোৱাৰি৷ বৰটোকোলা কাষৰ পৰা লক্ষ্য কৰাৰ সুযোগ পালে মন কৰিবচোন ই কিমান ডাঙৰ হব পাৰে! সাধাৰণতে দূৰৈৰ পৰা লোৱা ফটো ব ওচৰৰ লোৱা ফটো এখনেও ইয়াৰ উচ্চতাৰ বিষয়ে সঠিক উমান নিদিয়ে৷ ময়ো বহু দিন পিচ লোৱা বৰটোকোলাক হাড়গিলা বা শামুকভঙা বুলি ভুল কৰিছোঁ৷ ঠোঁটৰ ৰং হালধীয়া৷ মূৰ আৰু ডিঙিত পাখি নাই৷ গলধুৰিত মোনাৰ দৰে এটা টোপোলা ওলমি থাকে৷ গাৰ পাখিৰ ৰং ছাই বৰণীয়া৷ কান্ধত অলপ বগা পাখি৷ ঠেঙ ছাঁই বৰণীয়া৷\nঅন্যহাতে হাড়গিলাৰ ঠোঁটো হালধীয়া৷ ঠোঁটৰ ওপৰফাল পোন, সমান আৰু হালধীয়া কিন্তু তলফালৰ ঠোঁটৰ ৰং শেঁতা৷ মূৰ আৰু ডিঙিত বৰটোকোলাৰ দৰেই পাখি নাই৷ প্ৰজননৰ সময়ত মূৰৰ ৰং ৰঙা আৰু ডিঙিৰ ৰং গুলপীয়া হৈ পৰে৷ কান্ধতো অলপ বগা পাখি৷ ডেউকা ক’লা, ওপৰ পিঠিৰ পাখি ক’লা৷ বুকু বগা৷ ঠেং মটীয়া বৰণৰ৷ উৰোঁতে এখন ডেউকাৰ দৈৰ্ঘ্য ৫৭.৫ চেণ্টিমিটাৰৰ পৰা ৬৬ চেণ্টিমিটাৰ হয়৷ উৰিবৰ সময়ত ডিঙি অলপ কোঁচাই ৰখা কাৰণে উৰি থকা অৱস্থাত বৰটোকোলা বুলি ভুল হয়৷\nবন্ধুবৰ আপুনি বাৰু জানেনে এই দুই চৰাই আন্তঃৰাষ্ট্ৰীয় পৰ্য্যায়ৰ তালিকাভুক্ত কৰা সংস্থা (International Union for Conservation of Nature)ৰ দুষ্প্ৰাপ্য তালিকাত অন্তৰ্ভুক্ত কৰিছে৷ IUCN ৰ মতে বৰ্তমান বৰটোকোলাৰ সংখ্যা হাজাৰৰ ওচৰত আৰু হাড়গিলাৰ সংখ্যা পাঁচ হাজাৰৰ ওচৰত বুলি নিৰ্দ্ধাৰণ কৰিছে৷ নহয়নে বাৰু এইয়া এক সংকট কাল? অসমৰ পৰিবেশ বৰটোকোলা আৰু হাড়গিলাৰ উপযোগী প্ৰাকৃতিক পৰিবেশ৷ অথচ সেই অসমতে দুয়োবিধৰ সংখ্যা দুষ্প্ৰাপ্য পৰ্য্যায় পালেগৈ৷ শুনি আচৰিত হব যে বৰটোকোলা এতিয়া একমাত্ৰ অসম আৰু কম্বোডিয়াৰ বাদে ক’তো নাপায়৷ ম্যানমাৰ নাম বৰটোকোলাৰ গৃহভূমিৰ তালিকাৰ পৰা আঁতৰোৱা হৈছে৷ হাড়গিলা ভাৰত আৰু ইণ্ডোনেচিয়াৰ বাদে ক’তো দেখিবলৈ নাপায়৷ ঠিক একে ধৰণৰে সেমেকা পানী থকা আদ্ৰভূমিৰ অইন চৰাই বোৰৰো জীবন বিপদাপন্ন হৈছে৷\nবৰটোকোলা বৰ লাজকুৰীয়া চৰাই৷ মানুহৰ কাষৰ পৰাই নহয়, স্বজাতিৰ পৰাও আঁতৰি থাকি ভাল পায়৷ মৰাশ খাই জীয়াই থকা চৰাইৰ তালিকাত সোমালেও চহৰৰ কাষত, মানুহৰ খেতি ভূমিত প্ৰজননৰ সময় বাদ দি আন সময়ত দেখিবলৈ নিশ্চয় পোৱা যায়৷ সেই সময়ত অইন চিকাৰো নকৰা নহয়৷ এই লাজকুৰীয়া চৰাইটি ইমান ডাঙৰ আকৃতিৰ হৈয়ো চিকাৰ কৰা ঠাইত নিশব্দে থিয় হৈ থাকে আৰু ইমান নিশব্দে উৰা-নমা কৰে যে ধৰিবই নোৱাৰি৷ চিকাৰৰ ঠাইতে উৰি ঠাই সলাই জলাহ ভূমিত চিকাৰ কৰা দেখা যায়৷ নকৈ নোৱাৰোঁ আমাৰ উদ্যান বাগিছা খনো এনে ধৰণৰ কাৰণে বাৰ মাহেই বিভিন্ন চৰাই-চিৰিকতি দেখিবলৈ পাওঁ৷ পুৱা আঠ বজাৰ আগতে আৰু আবেলি চাৰি বজাৰ পাচত এইয়া চৰাইৰ ৰম্যভূমি৷ দিনৰ বাকী সময় খিনিত কাম কৰা মানুহ থাকে কাৰণে আঁতৰি যায় আৰু কাষৰে অন্য ঠাইত চিকাৰ বিচাৰে৷ হাড়গিলা পৰাপক্ষত মৰাশ বিচাৰি নুফুৰে৷ পালে খায়৷ নহলে নিজেই চিকাৰ কৰাত মনোনিবেশ কৰে৷ খাদ্য স্বৰূপে মাছ, বেং, সৰীসৃপ, অন্য অমেৰুদণ্ডী পানীত থকা প্ৰাণী বিচাৰি লয় চিকাৰ কৰে৷ ইহঁতেও নিৰ্জনতা পছন্দ কৰে৷ প্ৰজননৰ সময়ত লগ খায় আৰু একোটা দলত ছটাৰ পৰা বিশটা লৈকে গোট খায়৷ নহলে অন্য ঋতুত অকলে থাকিয়ে ভাল পায়৷\nবৰটোকোলা আৰু হাড়গিলাৰ প্ৰজননৰ সময় অসমত হেমন্ত ঋতুৰ পৰা শীতলৈকে৷ প্ৰজননৰ কাৰণে যোৰ পাতিবলৈ বৰটোকোলা আৰু হাড়গিলাই প্ৰায় একে ব্যৱহাৰ প্ৰদৰ্শন কৰে৷ মাইকীজনীয়ে মূৰটো খোচ মৰাৰ দৰে জোকাৰি ঠোঁটেৰে মতাটোৰ ঠোঁটত ঠোঁট লগাই যোৰ পতাত আগভাগ লয়৷ মতা মাইকী দেখাত এনেয়ে একে৷ প্ৰজননৰ সময়ত দল হৈ লৈ একোটা দলত ৬টাৰ পৰা বিশটা বাহ সজাৰ জোখেৰে শিমলুৰ দৰে ওখ গছ বিচাৰি লয়৷ এনেকুৱা বাহ সজা গছৰ উচ্চতা ৪৬ মিটাৰ পৰ্য্যন্ত দেখা গৈছে৷ গছৰ ওপৰত অইন গছৰ ঠাল-ঠেঙুলি আনি এক মিটাৰ মান আহল-বহল আৰু গভীৰ বাহ সাজে আৰু তাতে ২ পৰা ৪ টা কণী পাৰি ২৮-৩০ দিনলৈ উমনিত বহে৷ কণীৰ ৰং বগা৷ পোৱালি ওলোৱাৰ পৰা আৰু দুমাহ সময় সময় লাগে পোৱালি বোৰ নিজে উৰিব পৰা হোৱালৈকে৷ পোৱালিবোৰ ডাঙৰ হৈ আহোতে খুৱাবৰ বাবে আহাৰ বিচাৰি মাক দেউতাক সাধাৰণতে আধা ঘণ্টাৰ ভিতৰতে ঘূৰি আহে আৰু পোৱালি যিমানেই ডাঙৰ হৈ আহে সিমানেই বাহলৈ ঘূৰি অহা সময় পলম কৰে৷ দুমাহৰ ভিতৰতে পোৱালিবোৰৰ জন্ম পাখি সৰি নতুন পাখি গজে আৰু সোনকালেই উৰিব পৰা হয়৷\nঅসমৰে আৰণ্যক নামৰ স্বেচ্ছাসেৱী সংগঠন এটিয়ে দীপৰ বিলত চলোৱা প্ৰচেষ্টা দেশৰ শিৰোনাম দখল কৰি আছে৷ দা হিন্দুৱে প্ৰকাশ কৰা ফটো এখন সংলগ্ন কৰি দিছোঁ৷ ই উৎসাহজনক যেনেই লাগে৷ আমাৰ কৰণীয় আৰু আছে৷ শিমলু গছৰ দৰে এজোপা বছৰটোতে গজি ওখ হব নোৱাৰে৷ তাকো লোকালয়ৰ পৰা আঁতৰত৷ সেয়ে পথাৰত থকা তেনেকুৱা ওখ গছবোৰ ৰোৱাৰ কথা ভাবিবলৈ আমাৰ মানুহৰ আহৰি হবনে, নে চহৰীকৰণৰ বহুমহলীয়া অট্টালিকাৰ প্ৰতিযোগিতাত নামি এফালৰ পৰা গছ কটা, ঠাই মোকলোৱা কামত সঁহাৰি জনাম? দীপৰ বিলৰ দখলী প্ৰতিযোগিতাৰ বিষয়ে নতুনকৈ কবলৈ একো নাই৷ মানুহ এতিয়া স্বাৰ্থপৰ এক জীবৰ নাম৷ সকলো মানুহ অৱশ্যে নহয়৷\nসৰু হৈ আছিলোঁ, একোকে নুবুজোঁ, ——————-৷


xukhdukh.com August 08, 2014 goodnews,\n১. সদৌ অসম ছাত্ৰ সন্থাই আই.আই.টি গুৱাহাটীত নদী গৱেষণা প্ৰতিষ্ঠান স্থাপনৰ বাবে দাবী উত্থাপন কৰিলে কেন্দ্ৰীয় মানৱ সম্পদ মন্ত্ৰালয়ত। মন্ত্ৰী স্মৃতি ইৰাণীক সাক্ষাৎ কৰি অসমত তিনিটা উচ্চমানৰ শৈক্ষিক প্ৰতিষ্ঠানৰ বাবে দাবী উত্থাপন কৰে। তাৰে ভিতৰত ইণ্ডিয়ান ইনষ্টিটিউট অৱ ছায়েন্স এডুকেছন এণ্ড ৰিচাৰ্ছ ((IISER) স্থাপন আৰু এখন কেন্দ্ৰীয় গ্ৰাম্য বিশ্ববিদ্যালয় স্থাপনৰ বাবেও দাবী তোলা বুলি জানিব পৰা গৈছে।\n২. সাতখনকৈ আন্তঃৰাষ্ট্ৰীয় চলচ্চিত্ৰ মহোৎসৱত সমাদৰ বুটলা তথা প্ৰাগ চিনে এৱাৰ্ডৰ শ্ৰেষ্ঠ পৰিচালক, শ্ৰেষ্ঠ চিত্ৰনাট্যৰ বঁটা লাভ কৰা অসমীয়া ছবি "পানী"য়ে মুক্তি লাভ কৰিব অহা ১২ ছেপ্তেম্বৰত। নাট্যকাৰ প্ৰয়াত দীপক কুমাৰ গগৈৰ "পানী" নামৰ নাটকৰ সফল চলচ্চিত্ৰায়ন কৰিছে পৰিচালক যদুমণি দত্তই। হিমাংশু প্ৰসাদ দাস, আইমী বৰুৱা, বিষ্ণু খাৰঘৰীয়া আদি শিল্পীয়ে অভিনয় কৰা ছবিখনৰ বাণিজ্যিক সফলতা সকলোৱেই কামনা কৰিছে।\n৩. বিশিষ্ট সাহিত্যিক, সাংবাদিক, অসম সাহিত্য সভাৰ প্ৰাক্তন সভাপতি কনকসেন ডেকাক নগাঁৱৰ শ্ৰীশ্ৰী ফুলবাৰী সত্ৰৰ প্ৰয়াত অধিকাৰ তৰুণ চন্দ্ৰ গোস্বামী সোঁৱৰণত প্ৰৱৰ্তিত "তৰুণ চন্দ্ৰ গোস্বামী চম্পাৱতী ৰাষ্ট্ৰীয় বঁটা" প্ৰদান কৰা হয়। ৰাজ্যৰ সমাজ জীৱনলৈ দিয়া বিশিষ্ট অৰিহণাৰ বাবে একোজন ব্যক্তিক এই বঁটা উক্ত সত্ৰ আৰু গুৱাহাটীস্থ শিক্ষানুষ্ঠান জি.আই.টিয়ে প্ৰতি বছৰে প্ৰদান কৰি আহিছে।\n৪. অসমৰ মুখ্যমন্ত্ৰীৰ অধ্যক্ষতাত কালি বহা কেবিনেট বৈঠকে উগ্ৰপন্থীৰ হাতত নিহত গদাপাণি পাঠক, নিত্যানন্দ গোস্বামীৰ নিকটাত্মীয় আৰু গুলজাৰ হুছেইনৰ পত্নীক চৰকাৰী চাকৰি দিয়াৰ সিদ্ধান্ত গ্ৰহণ কৰাৰ সুখবৰ প্ৰকাশিত হৈছে। যোগ্য়তাৰ ভিত্তিত উপযুক্ত পদত মকৰল কৰাৰো সিদ্ধান্ত লোৱা বুলি জানিব পৰা গৈছে। মুক্তিযুঁজাৰু সকলৰ পেঞ্চন ১৫হাজাৰ টকালৈ বৃদ্ধি কৰাৰ সিদ্ধান্তও গ্ৰহণ কৰা বুলি প্ৰকাশ পাইছে।\n৫. উগ্ৰপন্থীৰ আক্ৰমণত আহত গৃহৰক্ষী বাহিনীৰ জোৱানলৈকো চিকিৎসা বীমাৰ সুবিধা প্ৰদান কৰা হব বুলি গৃহ বিভাগৰ হৈ মন্ত্ৰী ৰকিবুল হুছেইনে বিধান সভাত ব্যক্ত কৰে। গুলজাৰ হুছেইনৰ গাড়ীৰ চালক পিংকু নাথৰ চিকিৎসাৰ প্ৰসংগত কালি উত্থাপন কৰা ডঃ হিমন্ত বিশ্ব শৰ্মাৰ প্ৰশ্নৰ উত্তৰতে এই প্ৰতিশ্ৰুতি মন্ত্ৰীজনে প্ৰদান কৰে।\n৬. বহুচৰ্চিত ৰাষ্ট্ৰীয় নাগৰিকপঞ্জী উন্নীতকৰণৰ কাম তিনি বছৰৰ ভিতৰত ২০১৭ চনৰ ডিচেম্বৰ পৰ্যন্ত অসমত সম্পূৰ্ণ হব বুলি বিধান সভাত প্ৰকাশ কৰিলে মন্ত্ৰী ৰকিবুল হুছেইনে। ১৯৫১চনৰ নাগৰিকপঞ্জী চৰকাৰ, জাতীয় কংগ্ৰেছ আৰু জমিয়ত উলেমাৰ হাতত অৰ্পণ কৰা হৈছিল বুলি এক তথ্যও প্ৰাক্তন মুখ্যমন্ত্ৰী প্ৰফুল্ল কুমাৰ মহন্তই সদনত প্ৰকাশ কৰে।\n৭. নতুন দিল্লীৰ জৱাহৰলাল বিশ্ববিদ্যালয়ত ভাষাতত্ত্বৰ বিভাগৰ গৱেষিকা তথা অতিথি অধ্যাপিকা মাদ্ৰী কাকতিয়ে লাভ কৰিছে ২০১৪-১৫চনৰ "ফুলব্ৰাইট ফেল'শ্বিপ" । নগাঁৱৰ জীয়ৰী গৰাকীয়ে ইয়াৰ সহায়ত নিউৱৰ্ক বিশ্ববিদ্যালয়ত মধ্যপ্ৰাচ্য আৰু ইছলামিক গৱেষণা বিভাগত বিদেশী ভাষা শিক্ষাদান আৰু কৰ্মকুশলতা বৃদ্ধিৰ এক কাৰ্যসূচীত ন মাহৰ বাবে যোগদান কৰিব বুলি জানিব পৰা গৈছে।\n৮. জাপানত অহা ১২ছেপ্তেম্বৰৰ পৰা আয়োজিত হৈছে বিশ্ব মহিলা সমাৰোহৰ। অৰ্থনৈতিক বিকাশৰ সৈতে জড়িত কৰ্মশক্তিৰ সৈতে মহিলাৰ অংশগ্ৰহণ বিষয়ক আন্তঃৰাষ্ট্ৰীয় বৈঠকখনত আন্তঃৰাষ্ট্ৰীয় মুদ্ৰানিধিৰ মুৰব্বী ক্ৰিষ্টিন লেগাৰ্জ, ব্ৰেটিইনৰ বিশিষ্ট মহিলা চেৰি ব্লেয়াৰ আদিয়ে অংশ লোৱাৰ কথা।\n৯. "মৃত্যুঞ্জয়"ৰ স্ৰষ্টা ডঃ বীৰেন্দ্ৰ কুমাৰ ভট্টাচাৰ্যক শ্ৰদ্ধাৰে স্মৰণ কৰিলে অসমীয়া সাহিত্য সন্মিলনীয়ে। নগাঁও আদৰ্শ মধ্য ইংৰাজী বিদ্যালয়ত লেখক গৰাকীৰ স্মৃতি দিৱসৰ আয়োজন কৰি তেখেতৰ জীৱন আৰু কৰ্মক নৱ-প্ৰজন্মৰ সমুখত তুলি ধৰাৰ বাবে গ্ৰহণ কৰিলে প্ৰশংসনীয় পদক্ষেপ।\n১০. চলিত বৰ্ষত পাঁচগৰাকী অসমীয়া বৰেণ্য লেখকৰ জন্ম শতবৰ্ষ উদযাপিত হব। মহেশ্বৰ নেওগ, হেম বৰুৱা, দেৱকান্ত বৰুৱা, লক্ষ্যধৰ চৌধুৰী আৰু মুনীন বৰকটকীক বিশেষ ভাৱে স্মৰণ কৰাৰ বাবে সাহিত্য একাডেমীয়ে এলানি বিশেষ কাৰ্যসূচীৰ আয়োজন কৰিছে। আলোচনা চক্ৰ, কবি সন্মিলন, লেখক সন্মিলন আদিও এই আয়োজনৰ অংশ হব বুলি জানিব পৰা গৈছে।


অসম চৰকাৰৰ কভিড-১৯ হস্পিটালত চাকৰি । অৰ্হতা অষ্টম মান । আবেদন কিদৰে কৰিব জানিবলৈ ক্লিক কৰক । ASSAM COVID-19 HOSPITAL JOBS 2020 - Dimpu Baruah\nHome 8th Pass Job অসম চৰকাৰৰ কভিড-১৯ হস্পিটালত চাকৰি । অৰ্হতা অষ্টম মান । আবেদন কিদৰে কৰিব জানিবলৈ ক্লিক কৰক । ASSAM COVID-19 HOSPITAL JOBS 2020\nঅসম চৰকাৰৰ কভিড-১৯ হস্পিটালত চাকৰি । অৰ্হতা অষ্টম মান । আবেদন কিদৰে কৰিব জানিবলৈ ক্লিক কৰক । ASSAM COVID-19 HOSPITAL JOBS 2020\nDATA ONE May 07, 2020 8th Pass Job,\nঅসম চৰকাৰে কৰণা মহামাৰীক ৰোধিবলৈ কেইবাখনো কভিড-১৯ হস্পিটাল প্ৰস্তুত কৰি তুলিছে । সেই নতুন হস্পিটালসমুহত শেহতীয়াকৈ মুকলি হৈছে কিছু খালী পদ । সেই খালী পদসমূহত কিদৰে চাকৰিৰ বাবে আবেদন কৰিব জানিবলৈ আমাৰ লিখনিটো সম্পুৰ্ণ পঢ়ক ।\nখালী পদৰ নাম -\nঅষ্টম মান (৮ পাছ) ।\n৮ টা ।\n১৫ হাজাৰ টকা ।\nলগতে পঢ়ক - অসমৰ চৰকাৰী মেডিকেলত খালী গ্ৰেড ফৰৰ ১৮৮ টা পদত চাকৰি । অৰ্হতা - ৮ম মান ।\nআবেদন কিদৰে কৰিব -\nইচ্ছুক প্ৰাৰ্থীসকলে পোনপোটিয়াকৈ ইন্টাৰভিউ দিব পাৰিব । কোনো ধৰণৰ লিখিত পৰীক্ষা নাই । ইন্টাৰভিউৰ বাবে ফটো আইডেনটিটি প্ৰুফ ( পান কাৰ্ড, ভোাটাৰ কাৰ্ড আদি), চেলফ এটাছ আপোনাৰ চাৰ্টিফিকেট আদি লগত আনিব লাগিব ।\nলগতে পঢ়ক - স্বাস্থ্য বিভাগত মুকলি ড্ৰাইভাৰৰ চাকৰি । অৰ্হতা - দশম মান ।\nলগতে পঢ়ক - তিনিচুকীয়াত কভিড-১৯ ৰ বাবে খালী ৫ টা পদ । অৰ্হতা অষ্টম মান ।\nতাৰিখ - ১৫ মে, ২০২০\nস্থান- সাক্ষাৎকাৰ ১১ মে তাৰিখে অনুষ্ঠিত হবলগীয়া আছিল যদিও অবাঞ্চিত পৰিস্থিতিৰ সৃষ্টি হয়। ইয়াৰ পিছতে স্বাস্থ্য বিভাগে স্থগিত ৰাখে সাক্ষাৎকাৰ। ১৫ মে’ত অনুষ্ঠিত হ’ব সাক্ষাৎকাৰ। কিন্তু ঘোষণা হোৱা নাই স্থান ।\nসময় - ১১ বজাৰ পৰা ।\nচাকৰিটোৰ সবিশেষ চৰকাৰে দিয়া বিজ্ঞাপন পঢ়িবৰ বাবে ক্লিক কৰক -Click Here\nলগতে পঢ়ক -অসম চৰকাৰৰ স্বাস্থ্য বিভাগত মুকলি ২৩৪ টা নাৰ্ছৰ পদ । আজিয়েই আবেদন কৰক ।\nTags # 8th Pass Job\nWritten by DATA ONE at May 07, 2020\nLabels: 8th Pass Job\nUnknown May 7, 2020 at 7:10 PM\nUnknown May 7, 2020 at 7:37 PM\nUnknown May 7, 2020 at 7:46 PM\nI am interest any good salary jobs\nUnknown May 7, 2020 at 8:04 PM\nUnknown May 8, 2020 at 7:30 AM\nMonoj Sahu May 7, 2020 at 11:18 PM\nI am join this job\nUnknown May 8, 2020 at 7:07 AM\nim intrest sir cnt 7635805326\nIbrahim May 8, 2020 at 4:23 PM\nI am interested but I am from goalpara how to possible for interview\nUnknown May 8, 2020 at 4:59 PM\nUnknown May 8, 2020 at 8:04 PM\nI am join job\nUnknown May 9, 2020 at 1:21 AM\nIam interested but i am now out of assam.\nWww.basisthadeka-dgs.blogspot.com May 9, 2020 at 8:40 AM\nSir I am interested so plz urgent need this job 7635980624\nWww.basisthadeka-dgs.blogspot.com May 9, 2020 at 8:42 AM\nBabatu May 9, 2020 at 9:27 AM\nApply kora link kot pam aku link nai Full information nai ki bal job details dibo ahiso\nLohit Das May 9, 2020 at 11:59 AM\nWhere link apply from? I need job ....\nPlease give me online links.\nDhurba jyoti bonia May 9, 2020 at 2:26 PM\nUnknown May 9, 2020 at 3:15 PM\nPlease call me 9365931244\nUnknown May 9, 2020 at 7:11 PM\nSir I need the job\nPlease call me 7002873413\nUnknown May 9, 2020 at 7:53 PM\nI'm interest this job 6001946594\nUnknown May 9, 2020 at 8:55 PM\nI am interest this job 8011737041\nMadrchd hoi fake news diye kela\nUnknown May 9, 2020 at 11:52 PM\ni am interested 8486391047\nUnknown May 10, 2020 at 12:32 PM\nUnknown May 10, 2020 at 4:58 PM\nSir I'm from Majuli.I'm verry verry interested this job.Mobile 9864049972\nNosrul May 10, 2020 at 9:30 PM\nI am interested but how to join interview at golaghat district I am from CACHAR CACHAR sillchar\nUnknown May 11, 2020 at 3:59 PM\nSir I Am Interested So Plz Urgent This Job.My Phone Number 9085040279/9954814690\nUnknown May 11, 2020 at 6:42 PM\nUnknown May 12, 2020 at 12:40 PM\nUnknown May 12, 2020 at 2:31 PM\nI am Intrested for job sar 10 pass sar my number sar 9365933582\nBiswajit kakati May 12, 2020 at 4:24 PM\nBiswajit kakati May 12, 2020 at 4:25 PM\nI'm interested this job my mobile number...8754180289\nHiteswar Chakrabarty May 12, 2020 at 6:40 PM\nI am interested sir....\nContact number 8134856406\nUnknown May 13, 2020 at 9:31 AM\nIam interested my phone no 9085849700\nUnknown May 14, 2020 at 10:00 AM\nphon no 8638059590\nUnknown May 17, 2020 at 5:06 PM\nContact no 8472864504\nUnknown May 21, 2020 at 4:25 PM\nIam interested sir.contact no7636058659 .iama10pass\nUnknown May 24, 2020 at 8:35 AM\nRupdhar Rabha 6001509039


সত্তা..... এক অবিৰত যাত্ৰা…..: October 2011\nএখন বেনাৰৰ কথাৰে...\nসৰুৰে পৰা ৰেডিঅ’ৰে হওক, দূৰদর্শনৰে হওক বিজ্ঞাপনবোৰৰ প্রতি মোৰ এক বিশেষ দুর্বলতা আছে। আনকি সৰু থাকোতে যেতিয়া টি.ভি.ত দেউতাহঁতে ক্রিকেট খেল চাই থাকে ময়ো ওচৰতে বহি পাটীগণিত উলিয়াই লওঁ... আকর্ষণ মাথোঁ এটাই, বিজ্ঞাপনবোৰ ! সেই তেতিয়াৰে পৰাই মা-দেউতা বা আন কাৰোবাৰ লগত ক’ৰবালৈ ফুৰিবলৈ গ’লেও বাটে-পথে দেখা পোষ্টাৰ-বেনাৰবোৰ পঢ়োঁ আৰু সেই অভ্যাসটো মোৰ আজি পর্যন্ত ৰৈ গ’ল।\nদেৱালীৰ আগদিনা মই মোৰ বান্ধৱী এজনীৰ লগত আমাৰ ওচৰৰে কমলা নগৰত ঘূৰি ফুৰিছিলোঁ। ক’বলৈ গ’লে কমলা নগৰ দিল্লীৰ এখন ভাল ডাঙৰ বজাৰ। তাতে আকৌ দেৱালী... মানুহবোৰ যেন উৎসৱৰ আনন্দত বিভোৰ হৈ পৰিছে। চাৰিওফালে ৰং-বিৰঙী কাগজৰ মালা, খাৰু-মণি, ফটকা-ফুলজাৰীৰ দোকান, অ’ত ত’ত লক্ষ্মী আৰু গনেশৰ মূর্ত্তি বিক্রি কৰা সৰু সৰু দোকান, আখৈ-মুড়ি-সন্দেশ-মাকৈৰ লাড়ু-মুড়িৰ লাড়ুৰ দোকান আৰু বহুতো... মিঠাইৰ দোকানবোৰ ৰাষ্টালৈ বঢ়াই দি দোকানবোৰ ডাঙৰ আৰু ৰাষ্টাবোৰ সৰু কৰি পেলাইছে, কাপোৰৰ দোকানবোৰতো বিশেষ ৰেহাই দিছে... মুঠৰ ওপৰত এক উৎসৱমুখৰ পৰিৱেশ। আমাৰ পিচে কিনিবলগীয়া বিশেষ একো নাছিল। তথাপিও লগৰজনীয়ে কিবা-কিবি কিনিলে আৰু মই মানুহবোৰৰ ৰেহ-ৰকম চাবলৈ ধৰিলোঁ।\nহঠাৎ মোৰ বান্ধৱীয়ে মাটিৰ বাচন বিক্রি কৰা ভ্রাম্যমান দোকান এখনৰ ওচৰলৈ গ’ল টাব কিনিবলৈ। ময়ো তাইৰ কাষতে ৰৈ ইফালে-সিফালে চালোঁ। হঠাৎ চকু গ’ল এখন বেনাৰলৈ... হিন্দীত লিখা আছে কথাখিনি। তাতে মানুহ এজনৰ ফটো এখনো আছে। বেনাৰখনৰ প্রথমতে লিখা আছে “ওম নমঃ শিৱায়”। মোৰ এনে লাগিল যেন কোনোবা জ্যোতিষীয়েহে নিজৰ বিজ্ঞাপন দিছে, যেনেকৈ গুৱাহাটীত প্রায়েই দেখোঁ কিৰো ইয়ং অথবা আন বহুতৰে, ঠিক তেনেকৈ। উৎসুক হৈ কবিতাৰ দৰে লিখি ছপাই থোৱা প্রথম বাক্যটি পঢ়িলোঁ। লিখা আছিল “আপকী কিচমত আপ কা ভাগ (ভাগ্য)”... মইতো এইবাৰ প্রায় খাটাং, হয় হয় ভাগ্যৰ কথা কৈছে যেতিয়া জ্যোতিষীয়েই হ’ব। এইবাৰ পাচৰ শাৰীটিলৈ আগবাঢ়িলোঁ। এবাৰ পঢ়ি বুজি নাপালোঁ, আকৌ পঢ়িলোঁ। খেলি-মেলি এটা লাগিল, প্রথম বাক্যশাৰীৰ লগত সংযুতিটো বিচাৰি নাপালোঁ। আকৌ পঢ়িলোঁ “মক্কে দি ৰোটি, চৰচো দা চাগ(শাক)”। মুঠতে দুয়োটা বাক্য মিলাই হ’ল :\n“আপকী কিচমত আপকা ভাগ\nমক্কে দি ৰোটি চৰচো দা চাগ”\nতাৰ পাচত তাৰ তলৰ বাক্যকেইটা পঢ়ি যি অর্থ বিচাৰি পালোঁ নাহাঁহি নোৱাৰিলোঁ। লিখা আছিল “ভাই নথ্থু লাল নানৱালে... হমাৰে য়হা চাদী, পার্টি ৱ হৰ প্রকাৰ কে প্র’গাম কে লিয়ে বিশেষ প্রৱন্ধ হেয়” আৰু তাৰ ঠিক তলতে নথ্থু লালৰ দোকানৰ ঠিকনা। হে মোৰ গোঁসাই !! কি ভাবিছিলোঁ, কি ওলালগৈ !! আপোনাৰ ভাগ্যক টানি আনি নিজৰ দোকানৰ বিজ্ঞাপন ! এওঁ দেখোন শ্বায়েৰীৰ বাদশ্যাহ(?) ! ইফালে মোৰ বান্ধৱীৰ খৱৰেই নাই, টাব কিনাত মছগুল, দৰ-দাম কৰি আছে। তৎক্ষণাত মই বেনাৰখনৰ ফটো একপি তুলি ল’লোঁ। বান্ধৱীৰ টাব কিনা হোৱাত তাইকো বেনাৰখন পঢ়ি চাবলৈ ক’লোঁ। তাইৰো মোৰ দৰে একেই দশা হ’ল। ঘৰলৈ অহাৰ গোটেই বাটছোৱাত কথাকেইষাৰ মনলৈ আহি থাকিল। মোৰ বান্ধৱীজনীও জানো কম ? তাই ক’লে, “ভাগ্যক টানি অনাতকৈ আচলতে কথাটো হ’ব লাগিছিল “আপকা দাঁত, হামাৰা স্বাদ” জাতীয়হে।” হাঁহি হাঁহিয়েই ক’লোঁ “হেৰা আইটি, তোমাকো নথ্থু লালে পালে নেকি ? কেৱল দাঁত থকা মানুহবোৰেহে জুতি ল’ব জানে নেকি, দাঁত নথকাবোৰৰ একা ?”\nসিদিনাৰ পৰাই সেই বেনাৰখনৰ সূত্র ধৰি নথ্থু লালৰ প্রভাৱত আমাৰ ঘৰত যে আৰু কিমান নতুন নতুন শ্বায়েৰীৰ (??) জন্ম হ’ল সেইবোৰ কোৱাৰ পৰা বিৰত থাকিলোঁ ... বুজিছেই কিজানি !!\nPosted by Mitali at 4:47 PM No comments:


ব্ৰাজিল - অসমীয়া ৱিকিপিডিয়া\n(Brazilৰ পৰা পুনঃনিৰ্দেশিত)\nব্ৰাজিল, আধিকাৰিক নাম ফেডাৰেটিভ ৰিপাব্লিক অফ ব্ৰাজিল, দক্ষিণ আমেৰিকাৰ সৰ্ববৃহৎ দেশ। ভৌগোলিক আকাৰ আৰু জনসংখ্যা দুয়ু দিশ ৰ পৰাই ই পৃথীৱীৰ পঞ্চম সৰ্ববৃহৎ দেশ, ইয়াৰ জনসংখ্যা ১৯২ মিলিয়ন। মিলিয়ন। তদুপৰি ব্ৰাজিল আমেৰিকা মহাদেশদুখনৰ একমাত্ৰ আৰু পৃথিৱীৰ সৰ্ববৃহৎ পৰ্তুগীজ ভা‍ষী দেশ।\nফেডাৰেটিভ ৰিপাব্লিক অফ্ ব্ৰাজিল\n(অসমীয়া: "শৃংখলা আৰু প্ৰগতি")\n(ব্ৰাজিলৰ জাতীয় সংগীত))\n(অসমীয়া: ব্ৰাজিলৰ জাতীয় সংগীত)\n(ইংৰাজী: "National Seal of Brazil")\nজনগোষ্ঠীসমূহ (2010) 47.73% শ্বেতাংগ\n0.43% আমেৰিকান ইণ্ডিয়ান\n- ৰাষ্ট্ৰপতি Dilma Rousseff (PT)\n- উপ-ৰাষ্ট্ৰপতি Michel Temer (PMDB)\n- President of the Chamber of Deputies Marco Maia (PT)\n- President of the Supreme Federal Court Ayres Britto\nfrom United Kingdom of Portugal, Brazil and the Algarves\n- Total ৮৫,১৪,৮৭৭ বৰ্গ কিমি (5th)\n৩২,৮৭,৫৯৭ বৰ্গ মাইল\n- জলভাগ (%) ০.৬৫ (৫৫,৩৪৭ বৰ্গ কিমি)\n- 2012 আনুমানিক ১৯,৩৯,৪৬,৮৮৬\n- ২০১০ লোকপিয়ল ১৯,০৭,৩২,৬৯৪'"`UNIQ--ref-০০০০০০০২-QINU`"' (৫th)\n- মুঠ $2.294 trillion (7th)\n- জনমুৰি $11,769 (75th)\n- মুঠ $2.493 trillion (6th)\n- জনমুৰি $12,788 (53rd)\nজিনি সহগ? (2012) ▼51.9\nমানৱ উন্নয়ন সূচক (2011) 0.718 (high) (84th)\nBRT (ইউটিচি−2 to −4)\n- গ্ৰীষ্মকালীন (ডিএছটি) BRST (ইউটিচি−2 to −4)\nপূব দিশত আটলাণ্টিক মহাসাগৰেৰে আৱৰা ব্ৰাজিলৰ ততৰেখা ৭৪৯১ কি.মি দীঘল। উত্তৰে ভেনিজুৱেলা, গায়ানা, চুৰিনাম আৰু ফ্ৰেন্স গায়ানাৰ ফৰাচী উপনিবেশ, উত্তৰ পশ্চিমে কলম্বিয়া, পশ্চিমে ব'লিভিয়া আৰু পেৰু, দক্ষিণ পশ্চিমে আৰ্জেণ্টিনা আৰু পাৰাগুৱে, আৰু দক্ষিণে উৰুগুৱে অৱস্থিত। ইয়াৰ উপৰিও ফাৰ্ণাণ্ড’ডে ন’ৰ’ন্ হা (ইংৰাজী: Fernando de Noronha), ৰ’কাচ এটল (ইংৰাজী: Rocas Atoll), চেণ্ট পিটাৰ আৰু প’ল ৰকচ (ইংৰাজী: Saint Peter and Paul Rocks), আৰু ট্ৰিয়াণ্ডে আৰু মাৰ্টিম ৱাজ (ইংৰাজী: Trindade and Martim Vaz) আদি বহুতো দ্বীপপূঞ্জ ব্ৰাজিলৰ অন্তৰ্ভুক্ত। ইকুৱডৰ আৰু চিলিৰ বাদে সকলো দক্ষিণ আমেৰিকীয় দেশৰে সীমা ব্ৰাজিলৰ লগত লাগি আছে।\n১৫০০ খ্ৰীষ্টাব্দত পেড্ৰ’ এলভাৰেচ কাব্ৰালে (ইংৰাজী: Pedro Álvares Cabral) এই ভূখণ্ডত পদাৰ্পন কৰাৰ পাছত ১৮১৫ চনলৈকে ব্ৰাজিল পৰ্তুগালৰ উপনিবেশ আছিল, তাৰ পাছত ইয়াক এখন ৰাজতন্ত্ৰলৈ উন্নীত কৰা হয় আৰু “ পৰ্তুগাল, ব্ৰাজিল, আৰু এলগ্ৰেভচ সংযুক্ত ৰাজতন্ত্ৰ (ইংৰাজী: United Kingdom of Portugal, Brazil and the Algarves) প্ৰতিষ্ঠা হয়। ১৮০৮ চনত নাপ’লেয়ই পৰ্তুগাল অধিকাৰ কৰাৰ পৰিপ্ৰেক্ষিতত “পৰ্তুগীজ ঔপনিবেশিক সাম্ৰাজ্যৰ” ৰাজধানী লিচবনৰ পৰা ৰিঅ’ ডে জেনিৰ’লৈ স্থানান্তিৰত কৰাত এই ঔপনিবেশীয় জোটবন্ধন ভাগি যায়। ১৮২২ চনত ব্ৰাজিল স্বাধীন হয় আৰু সাংবিধানিক ৰাজতন্ত্ৰ আৰু সংসদ ব্যৱস্থাৰে পৰিচালিত একক দেশ "ব্ৰাজিল সাম্ৰাজ্য" প্ৰতিষ্ঠা হয়। ১৮৮৯ চনত হোৱা এক সামৰিক অভ্যুত্থানৰ যোগে ৰাষ্ট্ৰখনত "ৰাষ্ট্ৰপতীয় গণতন্ত্ৰ" প্ৰতিষ্ঠা হয়, যদিও ইয়াৰ দুইতৰপীয়া সংসদ ব্যৱস্থা (আজিকালিৰ কংগ্ৰেছ) ১৮২৪ চনৰ প্ৰথম সংবিধানৰ দিনৰ পৰা চলি আহিছিল। ১৯৮৮ চনত প্ৰবৰ্তন কৰা বৰ্তমানৰ সংবিধানে ব্ৰাজিলক এক যুক্তৰাষ্ট্ৰীয় প্ৰজাতন্ত্ৰ আখ্যা দিয়ে।২৬খন প্ৰদেশ আৰু ৫৫৬৪টা পৌৰ নিগমেৰে এই যুক্তৰাষ্ট্ৰ গঠিত কৰে।\nনমিনেল জি.ডি.পি.ৰ হিচাপত ব্ৰাজিলৰ অৰ্থনীতি বিশ্বৰ ভিতৰত ৬ষ্ঠ আৰু ক্ৰয় ক্ষমতা সাম্যৰ (ইংৰাজী: Purchasing Power Parity) আধাৰত ৭ম(২০১১ চনত)। ব্ৰাজিল পৃথিৱীৰ সকলোতকৈ ক্ষিপ্ৰ গতিৰে উন্নতি কৰা বৃহৎ অৰ্থনীতি বিলাকৰ অন্যতম। অৰ্থনৈতিক সংস্কাৰে ব্ৰাজিলক বিশ্বত এক উল্লেযোগ্য স্থানত অধীস্থিত কৰিছে। ব্ৰাজিল ৰাষ্ট্ৰসংঘ, জি ২০ (ইংৰাজী: G20), চি পি এল পি (ইংৰাজী: CPLP), লেটিন সংঘ (ইংৰাজী: Latin Union), Organization of Ibero-American States, ‘আমেৰিকীয় দেশসমূহৰ সংগঠন’ (ইংৰাজী: Organization of American States), মাৰ্কচুল (ইংৰাজী: Mercosul) আৰু দক্ষিণ আমেৰিকীয় জাতিসংঘ (ইংৰাজী: Union of South American Nations) আদিৰ প্ৰতিষ্ঠাপক সদস্য হোৱাৰ লগতে, (ইংৰাজী: BRIC) দেশসমূহৰো এখন। ইয়াৰ বাদেও ব্ৰাজিল পৃথিৱীৰ ১৭খন জৈৱ-বিচিত্ৰ দেশৰ এখন, ইয়াত বন্যজীৱ (Wildlife), প্ৰাকৃতিক পৰিবেশ (Natural Environments)ৰ লগতে ব্ৰাজিলৰ বিভিন্ন সংৰক্ষিত বনাঞ্চল বিলাকত অফুৰন্ত প্ৰাকৃতিক সম্পদ পোৱা যায়। নিশ্চিত ভাৱে জনা ৬৭টা বিচ্ছিন্ন উপজাতিৰে (isolated tribes) ব্ৰাজিল পৃথিৱীৰ ভিতৰত সৰ্বাধিক অসংস্পৰ্শিত লোকৰ (uncontacted peoples) বাসস্থান।\n2.1 পৰ্তুগীজ উপনিবে‍শ হিচাপে\nব্ৰাজিল শব্দটো ব্ৰাজিলউড নামৰ এবিধ গছৰ পৰা আহিছে, ব্ৰজিলৰ সমুদ্ৰতীৰত এই গছ উভৈনদী কৈ পোৱা যায়। .পৰ্তুগীজ ভাষাত ব্ৰাজিলউডক ‘পউ ব্ৰাচিল’ (pau-brasil) বোলা হয়, এই ব্ৰাচিল শব্দই “ অঙঠাৰ দৰে ৰঙা” বুজায়। . ব্ৰাজিলউডৰ পৰা গভীৰ ৰঙা ডাই বা ৰং প্ৰস্তুত কৰিব পাৰি, গতিকে ইউৰোপীয় বস্ত্ৰ উদ্যোগত ইয়াৰ ই এক বহুমূলীয়া সামগ্ৰী ৰূপে পৰিগণিত হৈছিল। এই ব্ৰাজিলউড ব্ৰাজিলৰ প্ৰথম ব্যৱসায়িক ভাৱে উৎপাদিত সামগ্ৰী। ১৬ শ শতিকাত ব্ৰাজিলৰ থলুৱা লোকসকলে ব্যাপক পৰিমাণে সমুদ্ৰতীৰবৰ্তী অঞ্চলসমূহৰ এই ব্ৰাজিলউড আহৰণ কৰি ইউৰোপীয় ব্যৱসায়ী সকলক (মূলতঃ পৰ্তুগীজসকলক, কেতিয়াবা ফৰাচী সকলকো) বিক্ৰী কৰি তাৰ বিনিময়ত নানান ইউৰোপীয় উদ্যোগজাত সামগ্ৰী ক্ৰয় কৰিছিল।\nপ্ৰাচীন পৰ্তুগীজ অভিলেখসমূহৰ মতে এই দেশৰ আধিকাৰিক নাম "পৱিত্ৰ ক্ৰুছৰ দেশ" (The land of the Holy Cross- Terra da Santa Cruz), কিন্তু ইউৰপোৰ নাৱিক সকলে সাধাৰণতে ইয়াক "ব্ৰাজিলৰ দেশ" - (ব্ৰাজিলউডৰ ব্যৱসায়ৰ বাবে) বুলিয়েই কৈছিল। এই জনপ্ৰিয় নামে কালক্ৰমত আধিকাৰিক নামক নাইকিয়া কৰি পেলালে। প্ৰাচীন নাৱিক সকলে কেতিয়াবা ব্ৰাজিলক "ভাটৌৰ দেশ" বুলিও কৈছিল।\nপাৰাগুৱেৰ ৰাষ্ট্ৰীয় ভাষা “গুৱাৰানি” ত ব্ৰাজিলক পিণ্ডোৰামা বুলি কোৱা হয়। থলুৱা বাসিন্দা সকলে দিয়া এই নামৰ অৰ্থ হ’ল পাম গছেৰে আৱৰা ভূখণ্ড।\nপৰ্তুগীজ উপনিবে‍শ হিচাপেসম্পাদনা কৰক\n১৫০০ চনৰ ব্ৰাজিলৰ প্ৰথম খ্ৰীষ্টান সমাৰোহ\n১৫০০ খ্ৰীষ্টাব্দৰ এপ্ৰিল মাহত,ব্ৰাজিল নামেৰে প্ৰসিদ্ধ এই ভূখণ্ডত, Pedro Álvares Cabral ৰ অধীনস্থ পৰ্তুগীজ জাহাজৰ এটা ফ্লীট প্ৰবেশ কৰে আৰু তাৰ পাছৰ পৰাই ইয়াত এই ভূখণ্ডত পৰ্তুগাল সাম্ৰাজ্যৰ দাবী সাব্যস্ত হয়। পৰ্তুগীজ সকল বিভিন্ন থলুৱা উপজাতি সমূহৰ সম্মুখীন হয়, যি সকলে গুৱাৰানি ভাষা ব্যৱহাৰ কৰিছিল আৰু নিজৰ মাজতে যুদ্ধ বিগ্ৰহত ব্যস্ত আছিল। যদিও থলুৱা লোক সকলৰ লগত ১৫৩২ চনতে সন্ধি স্থাপন হৈছিল, আচলতে ১৫৩৪ চনৰ পৰাহে প্ৰকৃতাৰ্থত ব্ৰাজিলৰ পৰ্তুগীজ উপনিবেশ স্থাপন হয়। কাৰণ সেই বছৰতে পৰ্তুগীজ সম্ৰাট Dom João III য়ে ব্ৰাজিলক বাৰখন উত্তৰাধীকাৰী ৰাজ্যত ভাগ কৰি এক পৰিকল্পিত শাসনধাৰা আৰম্ভ কৰে।পিছে এই শাসনধাৰাত বহু সমস্যাই দেখা দিয়ে আৰু ১৫৪৯ চনত পৰ্তুগীজ সম্ৰাটে এই ভূখ্ণ্ড শাসন কৰিবৰ বাবে এজন গভৰ্ণৰ জেনেৰেল নিযুক্ত কৰে।পৰ্তুগীজ সকলে মাত্ৰ কেইটামান থলুৱা উপজাতিক নিজৰ লগত লয় আৰু বাকীবোৰক দাস হিচাপে ব্যৱহাৰ কৰে, এই বাকী উপজাতি বিলাক, হয় দীৰ্ঘদিনীয়া যুদ্ধ, নহয় ইউৰোপৰ পৰা অহা নতুন ৰোগ বিলাকৰ বিৰুদ্ধে যুঁজি যুঁজি নিশ্চিহ্ন হোৱাৰ উপক্ৰম হয়। ১৬শ শতিকাৰ মাজভগলৈ চেনি ব্ৰাজিলৰ সকলোতকৈ গুৰুত্বপূৰ্ণ ৰপ্তানি সামগ্ৰী হিচাপে পৰিগণিত হয় আৰু তেতিয়াই পৰ্তুগীজসকলে বৰ্ধিত আন্তৰ্জাতিক বজাৰৰ মোকাবিলা কৰিবলৈ আফ্ৰিকাৰ পৰা কুঁহিয়াৰ খেতিৰ বাবে দাস অনা আৰম্ভ কৰে।\nফ্ৰান্সৰ সৈতে একেৰাহে হৈ থকা যুদ্ধৰ পৰিপ্ৰক্ষিততো, পৰ্তুগীজ সকলে লাহে লাহে এই ভূখণ্ডত নিজৰ প্ৰতিপত্তি বিস্তাৰ কৰে আৰু ১৫৬৭ খ্ৰীষ্টাব্দত দক্ষিণ-পূবৰ ৰিঅ’ ডে জেনিৰ’ আৰু ১৬১৫ চনত উত্তৰ পূবৰ চাও লুইচ নিজৰ দখললৈ আনে। তেওঁলোকে আমাজনৰ বৰ্ষাৰণ্যত সামৰিক অভিযান চলাই ইংৰাজ আৰু ডাচ্ছ সকলৰ শক্তিশালী অধিকাৰ থকা অঞ্চলসমূহতো নিজৰ স্থিতি সবল কৰি তোলে। আৰু ১৬৬৯ চনৰ পৰা বিভিন্ন ঠাইত নিজৰ সৰু সুৰা চহৰ আৰু দুৰ্গ প্ৰতিষ্ঠা কৰে ১৬৮০ চনত তেওঁলোকে এই ভুখণ্ডৰ দক্ষিণতম সীমালৈকে নিজৰ সাম্ৰাজ্য বিস্তাৰ কৰে আৰু পূব তীৰবৰ্তী অঞ্চলত কলনিয়া ডেল চাক্ৰামাণ্টো চহৰৰ প্ৰতিষ্ঠা কৰে। ১৭ শ শতিকাৰ শেষৰ ফালে চেনিৰ ৰপ্তানি ক্ৰমাগত ভাৱে হ্ৰাস পাবলৈ আৰম্ভ কৰে, কিন্তু ১৬৯০ৰ আৰম্ভণিতে সোণৰ খনিৰ আৱিষ্কাৰে এই উপনিবেশক অৱশ্যম্ভাৱী ধ্বংসৰ পৰা ৰক্ষা কৰে। ব্ৰাজিলৰ সকলো স্থানৰ লগতে পৰ্তুগালৰ পৰাও এই খনি বিলাকলৈ প্ৰব্ৰজন আৰম্ভ হয়।\n↑ "Demographics". Brazilian Government. 2011. http://www.brasil.gov.br/sobre/brazil/brazil-in-numbers/demographics। আহৰণ কৰা হৈছে: 2011-10-08. (ইংৰাজী)\n↑ "Caracteristicas da Populaçãoedos Domicílios do Censo Demográfico 2010 — Cor ou raça" (PDF). http://www.ibge.gov.br/home/estatistica/populacao/censo2010/caracteristicas_da_populacao/tabelas_pdf/tab3.pdf। আহৰণ কৰা হৈছে: 2012-04-07.\n↑ IBGE. 2011 Population Projection\n↑ 5.0 5.1 5.2 5.3 "Brazil". International Monetary Fund. http://www.imf.org/external/pubs/ft/weo/2012/01/weodata/weorept.aspx?pr.x=48&pr.y=11&sy=2009&ey=2012&scsm=1&ssd=1&sort=country&ds=.&br=1&c=223&s=NGDPD%2CNGDPDPC%2CPPPGDP%2CPPPPC%2CLP&grp=0&a=। আহৰণ কৰা হৈছে: 2012-04-17.\n↑ UNDP Human Development Report 2011. "Table 1: Human development index 2011 and its components" (PDF). UNDP. http://hdr.undp.org/en/media/HDR_2011_EN_Table1.pdf। আহৰণ কৰা হৈছে: 2011-12-04.\n↑ 8.0 8.1 8.2 8.3 8.4 "Geography of Brazil". Central Intelligence Agency. 2008. https://www.cia.gov/library/publications/the-world-factbook/geos/br.html। আহৰণ কৰা হৈছে: 2008-06-03.\n↑ "People of Brazil". Central Intelligence Agency. 2008. https://www.cia.gov/library/publications/the-world-factbook/geos/br.html। আহৰণ কৰা হৈছে: 2008-06-03.\n↑ 10.0 10.1 "Introduction of Brazil". Central Intelligence Agency. 2008. https://www.cia.gov/library/publications/the-world-factbook/geos/br.html। আহৰণ কৰা হৈছে: 2008-06-03.\n↑ 11.0 11.1 "Brazilian Federal Constitution" (Portuguese ভাষাত). Presidency of the Republic. 1988. http://www.planalto.gov.br/ccivil_03/Constituicao/Constituiçao.htm। আহৰণ কৰা হৈছে: 2008-06-03. "Brazilian Federal Constitution". v-brazil.com. 2007. http://www.v-brazil.com/government/laws/titleI.html। আহৰণ কৰা হৈছে: 2008-06-03. "Unofficial translate"\n↑ "Territorial units of the municipality level" (Portuguese ভাষাত). Brazilian Institute of Geography and Statistics. 2008. http://www.sidra.ibge.gov.br/bda/territorio/tabunit.asp?n=6&t=2&z=t&o=4। আহৰণ কৰা হৈছে: 2008-06-03.\n↑ "CIA – The World Factbook – Country Comparisons – GDP (purchasing power parity)". Cia.gov. https://www.cia.gov/library/publications/the-world-factbook/rankorder/2001rank.html। আহৰণ কৰা হৈছে: 25 January 2011.\n↑ Clendenning, Alan (2008-04-17). "Booming Brazil could be world power soon". USA Today – The Associated Press. পৃষ্ঠা 2. http://www.usatoday.com/money/economy/2008-04-17-310212789_x.htm। আহৰণ কৰা হৈছে: 2008-12-12.\n↑ CNRTL – Centre National de Ressources Textuelles et Lexicales ফৰাছী\n↑ Michaelis – Moderno Dicionário da Língua Portuguesa পৰ্টূগীজ\n↑ iDicionário Aulete পৰ্টূগীজ\n↑ পৰ্টূগীজ Eduardo Bueno, Brasil: uma História (São Paulo: Ática, 2003; ISBN 85-08-08213-4), p.36.\n↑ 22.0 22.1 Boxer, p. 100.\n↑ 24.0 24.1 Skidmore, p. 27.\n↑ 27.0 27.1 Boxer, p. 102.\nAzevedo, Aroldo. O Brasilesuas regiões. São Paulo: Companhia Editora Nacional, 1971. পৰ্টূগীজ\nBarman, Roderick J. Citizen Emperor: Pedro II and the Making of Brazil, 1825–1891. Stanford: Stanford University Press, 1999. ISBN 0-8047-3510-7 ইংৰাজী\nBoxer, Charles R.. O império marítimo português 1415–1825. São Paulo: Companhia das Letras, 2002. ISBN 85-359-0292-9 পৰ্টূগীজ\nBueno, Eduardo. Brasil: uma História. São Paulo: Ática, 2003. পৰ্টূগীজ ISBN 85-08-08213-4\nCalmon, Pedro. História da Civilização Brasileira. Brasília: Senado Federal, 2002. পৰ্টূগীজ\nCarvalho, José Murilo de. D. Pedro II. São Paulo: Companhia das Letras, 2007. পৰ্টূগীজ\nCoelho, Marcos Amorim. Geografia do Brasil. 4th ed. São Paulo: Moderna, 1996. পৰ্টূগীজ\nDiégues, Fernando. A revolução brasílica. Rio de Janeiro: Objetiva, 2004. পৰ্টূগীজ\nEnciclopédia Barsa. Volume 4: Batráquio – Camarão, Filipe. Rio de Janeiro: Encyclopædia Britannica do Brasil, 1987. পৰ্টূগীজ\nFausto, Boris and Devoto, Fernando J. BrasileArgentina: Um ensaio de história comparada (1850–2002), 2nd ed. São Paulo: Editoria 34, 2005. ISBN 8573263083 পৰ্টূগীজ\nGaspari, Elio. A ditadura envergonhada. São Paulo: Companhia das Letras, 2002. ISBN 85-359-0277-5 পৰ্টূগীজ\nJanotti, Aldo. O Marquês de Paraná: inícios de uma carreira política num momento crítico da história da nacionalidade. Belo Horizonte: Itatiaia, 1990. পৰ্টূগীজ\nLyra, Heitor. História de Dom Pedro II (1825–1891): Ascenção (1825–1870). v.1. Belo Horizonte: Itatiaia, 1977. পৰ্টূগীজ\nLyra, Heitor. História de Dom Pedro II (1825–1891): Declínio (1880–1891). v.3. Belo Horizonte: Itatiaia, 1977. পৰ্টূগীজ\nLustosa, Isabel. D. Pedro I: um herói sem nenhum caráter. São Paulo: Companhia das letras, 2006. ISBN 85-359-0807-2 পৰ্টূগীজ\nMoreira, Igor A. G. O Espaço Geográfico, geografia geraledo Brasil. 18. Ed. São Paulo: Ática, 1981. পৰ্টূগীজ\nMunro, Dana Gardner. The Latin American Republics; A History. New York: D. Appleton, 1942. ইংৰাজী\nSchwarcz, Lilia Moritz. As barbas do Imperador: D. Pedro II, um monarca nos trópicos. 2nd ed. São Paulo: Companhia das Letras, 1998. ISBN 85-7164-837-9 পৰ্টূগীজ\nSkidmore, Thomas E. Uma História do Brasil. 4th ed. São Paulo: PazeTerra, 2003. পৰ্টূগীজ ISBN 85-219-0313-8\nSouza, Adriana Barreto de. Duque de Caxias: o homem por trás do monumento. Rio de Janeiro: Civilização Brasileira, 2008. পৰ্টূগীজ ISBN 978-85-200-0864-5\nVainfas, Ronaldo. Dicionário do Brasil Imperial. Rio de Janeiro: Objetiva, 2002. ISBN 85-7302-441-0 পৰ্টূগীজ\nVesentini, José William. Brasil, sociedadeeespaço – Geografia do Brasil. 7th Ed. São Paulo: Ática, 1988. পৰ্টূগীজ\nVianna, Hélio. História do Brasil: período colonial, monarquiaerepública, 15th ed. São Paulo: Melhoramentos, 1994. পৰ্টূগীজ\nAlves, Maria Helena Moreira (1985). State and Opposition in Military Brazil. প্ৰকাশক Austin, TX: University of Texas Press.\n"Background Note: Brazil". US Department of State. http://www.state.gov/r/pa/ei/bgn/35640.htm। আহৰণ কৰা হৈছে: 2011-06-16.\nBellos, Alex (2003). Futebol: The Brazilian Way of Life. প্ৰকাশক London: Bloomsbury Publishing plc.\nBethell, Leslie (1991). Colonial Brazil. প্ৰকাশক Cambridge: CUP.\nCosta, João Cruz (1964). A History of Ideas in Brazil. প্ৰকাশক Los Angeles, CA: University of California Press.\nFausto, Boris (1999). A Concise History of Brazil. প্ৰকাশক Cambridge: CUP.\nFurtado, Celso. The Economic Growth of Brazil: A Survey from Colonial to Modern Times. প্ৰকাশক Berkeley, CA: University of California Press.\nLeal, Victor Nunes (1977). Coronelismo: The Municipality and Representative Government in Brazil. প্ৰকাশক Cambridge: CUP.\nMalathronas, John (2003). Brazil: Life, Blood, Soul. প্ৰকাশক Chichester: Summersdale.\nPrado Júnior, Caio (1967). The Colonial Background of Modern Brazil. প্ৰকাশক Los Angeles, CA: University of California Press.\nSkidmore, Thomas E. (1974). Black Into White: Race and Nationality in Brazilian Thought. প্ৰকাশক Oxford: Oxford University Press.\nWagley, Charles (1963). An Introduction to Brazil. প্ৰকাশক New York, New York: Columbia University Press.\nThe World Almanac and Book of Facts: Brazil. প্ৰকাশক New York, NY: World Almanac Books. 2006.\nৱিকিমিডিয়া কমন্সত ব্ৰাজিল সম্পৰ্কীয় মিডিয়া ফাইল আছে।\nব্ৰাজিল বিষয়ে Curlie (DMOZ)-ত থকা তথ্য\nঅপেন ষ্ট্ৰীট মেপত ব্ৰাজিল বিষয়ক ভৌগোলিক তথ্য আছে।\n"https://as.wikipedia.org/w/index.php?title=ব্ৰাজিল&oldid=281055"ৰ পৰা অনা হৈছে\nশেষ সম্পাদনা কৰা হৈছে7June 2021 তাৰিখে 15:38 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=29487।\nএই পৃষ্ঠাখন ০৭ জুন, ২০২১ তাৰিখে ২১:০৮ বজাত অন্তিম সংশোধন কৰা হৈছিল।


অসম ৰাজ্যিক পৰিবহণ নিগম - অসমীয়া ৱিকিপিডিয়া\nঅসম চৰকাৰৰ পৰিবহণ মন্ত্ৰণালয়ৰ অধীনৰ ৰাজহুৱা খণ্ডৰ নিগম\nৰাজহুৱা বাছ পৰিবহণ সেৱা\nপৰিবহণ ভৱন, পল্টন বজাৰ, গুৱাহাটী, ভাৰত\nঅসম আৰু প্ৰতিৱেশী ৰাজ্য\nবিলাসী বাছ সেৱা,শীত-তাপ নিয়ন্ত্ৰিত বিলাসী বাছ সেৱা, চিটি বাছ সেৱা , গ্ৰাম্য বাছ সেৱা, আন্ত: ৰাজ্যিক বাছ সেৱা\nঅসম ৰাজ্যিক নগৰ পৰিবহণ নিগম\nঅসম ৰাজ্যিক পৰিবহণ নিগম (ইংৰাজী: Assam State Transport Corporation) হৈছে অসমৰ এটা পৰিবহণ সংস্থা। চমুকৈ ইয়াক এ. এছ. টি. চি. (ASTC) নামেৰে জনা যায়। ই সমগ্ৰ অসমৰ লগতে প্ৰতিৱেশী ৰাজ্যসমূহলৈ বাছ সেৱা আগবঢ়ায়। ৰাজ্যিক চৰকাৰৰ এটা বিভাগ হিচাপে ইয়াক প্ৰতিষ্ঠা কৰা হৈছিল। প্ৰথমতে, গুৱাহাটী আৰু নগাঁওৰ মাজত চাৰিখন বাছৰ চলাচল কৰিছিল। ১৯৭০ চনৰ ৩০ মাৰ্চত ৰাজ্যিক পৰিবহণ বিভাগটো নিগমলৈ পৰিৱৰ্তন কৰা হয়।\nসেৱা সমূ্হ[সম্পাদনা কৰক]\nঅসম ৰাজ্যিক পৰিবহণ নিগম অসমৰ পথ পৰিবহণৰ জীৱনৰেখা। পৰিবহণ নিগমৰ সাধাৰণ বিলাসী বাছ আৰু শীত-তাপ নিয়ন্ত্ৰিত বিলাসী বাছ সমূহ দুৰণিবটিয়া ঠাইলৈ চলাচল কৰে। মিনি ডিলাক্স বাছ সমূহ চহৰ আৰু গ্ৰাম্য অঞ্চল সমূহত চলাচল কৰে।\nৰাজ্যিক পৰিবহণ নিগমৰ উপ নিগম অসম ৰাজ্যিক নগৰ পৰিবহণ নিগমে গুৱাহাটীত নিগমৰ চিটী বাছ সেৱা পৰিচালনা কৰে। গুৱাহাটীৰ চিটী বাছ সেৱাত ২৩ খন শীত-তাপ নিয়ন্ত্ৰীত আৰু ৫০ খন সাধাৰণ বাছে চলাচল কৰে। এই বাছসমূহ জে এন এন ইউ আৰ এম আঁচনিৰ অধীনৰ। এই বাছসমূহে জালুকবাৰী-নুনমাটি, বশিষ্ঠ চাৰিআলি-জালুকবাৰী (লাষ্ট গেট, গণেশগুৰি, পল্টনবজাৰ, পাণবজাৰ আৰু ফাঁচী বজাৰ হৈ), খানাপাৰা-জালুকবাৰী (আই এছ বি টি হৈ), ফৰেষ্ট গেট-জালুকবাৰী (চান্দমাৰী, শিলপুখুৰী, দীঘলীপুখুৰী আৰু পাণবজাৰ হৈ) আই এছ বি টি-মিৰ্জা, আই এছ বি টি- জাগীৰোড পথত চলাচল কৰে। আনহাতে নিগমৰ শীত-তাপ নিয়ন্ত্ৰিত জন বাছ সমূহ খানাপাৰা-জালুকবাৰী (পল্টন বজাৰ হৈ) পথত চলাচল কৰে। ইয়াৰোপৰি পৰিবহণ নিগমৰ অধীনত বহুতো ব্যক্তিগত বাছো চলাচল কৰে। নিগমে কেইবাটাও ব্যক্তিগত ভ'লভো বাছ প্ৰতিষ্ঠানৰ লগতো চুক্তিবদ্ধ হৈছে ৰাজহুৱা-ব্যক্তিগত অংশীদাৰীত্বৰ মাধ্যমেৰে বাছ পৰিচালনা কৰিবৰ বাবে। ২০১৬ চনৰ জানুৱাৰীত পৰিবহণ নিগমৰ ভ'লভো B7RLE বাছসেৱা আৰম্ভ হয়। এই সেৱা গুৱাহাটীৰ উলুবাৰী ভ'লভো পইন্টৰ পৰা লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰলৈ দৈনিক চলাচল কৰে।\nঅসম ৰাজ্যিক পৰিবহণ নিগমৰ ১৩৫ টা বাছ আস্থান আৰু ৩ টা আন্তঃৰাজ্যিক বাছ আস্থান (গুৱাহাটী, যোৰহাট আৰু শিলচৰ) আছে।\n↑ "Boost to Public transport system in Guwahati". The Telegraph (Guwahati). 31 March 2015. http://www.telegraphindia.com/1150331/jsp/northeast/story_11721.jsp#.VlFREL-De7U। আহৰণ কৰা হৈছে: 2015-11-22.\n↑ "Need to revive ASTC: Sonowal". The Assam Tribune.4September 2016. http://www.assamtribune.com/scripts/detailsnew.asp?id=sep0516/city050। আহৰণ কৰা হৈছে: 17 September 2016.\n↑ "Patowary flags off Volvo bus service". দ্য আছাম ট্ৰিবিউন (গুৱাহাটী). 25 January 2018. http://www.assamtribune.com/scripts/detailsnew.asp?id=jan2518/city054। আহৰণ কৰা হৈছে: 2018-12-31.\n↑ "বাছ টিকটৰ বাবে পৰিবহণ নিগমে মুকলি কৰিলে মোবাইল এপ্প". জি প্লাছ.6November 2018. http://www.guwahatiplus.com/assamese/daily-news/assam-transport-minister-flags-off-6-volvo-buses-in-guwahati-launches-astc-app-for-tickets। আহৰণ কৰা হৈছে: 2019-01-02.\n↑ "Our History: Assam State Transport Corporation". astc.assam.gov.in. 14 December 2018. https://astc.assam.gov.in/about-us/our-history-0। আহৰণ কৰা হৈছে:5January 2019.\nঅসম ৰাজ্যিক পৰিবহণ নিগমৰ আনুষ্ঠানিক ৱেবছাইট\n"https://as.wikipedia.org/w/index.php?title=অসম_ৰাজ্যিক_পৰিবহণ_নিগম&oldid=235333"ৰ পৰা সংকলিত\nএই পৃষ্ঠাখন ০৩ জুন, ২০২০ তাৰিখে ২২:৫০ বজাত অন্তিম সংশোধন কৰা হৈছিল।


Aisha Sharma's sexy and laidback photos: বিকিনিৰ পৰা মনোকিনিলৈ! গোৱাৰ সমুদ্ৰ তীৰত ৰ’দৰ সৈতে খেলিছে এইগৰাকী বলীউদ কন্যাই! | Aisha Sharma Oozes Oomph In Stylish Swimwear While Holidaying In Goa– News18 assam\nHome » photogallery » entertainment »Aisha Sharma's sexy and laidback photos: বিকিনিৰ পৰা মনোকিনিলৈ! গোৱাৰ সমুদ্ৰ তীৰত ৰ’দৰ সৈতে খেলিছে এইগৰাকী বলীউদ কন্যাই!\nAisha Sharma's sexy and laidback photos: বিকিনিৰ পৰা মনোকিনিলৈ! গোৱাৰ সমুদ্ৰ তীৰত ৰ’দৰ সৈতে খেলিছে এইগৰাকী বলীউদ কন্যাই!\nAisha Sharma's sexy and laidback photos: গোৱাত নিজৰ জন্মদিন পালন কৰিলে আইশাই। ফ্ৰুট কেক কাটি পালন কৰিলে জন্মদিন।\n| January 28, 2022, 17:13 IST\nআইশা শৰ্মা (Aisha Sharma) বলীউদৰ অন্যতম মডেল। সম্প্ৰতি আইশাৰ কেতবোৰ ফটোক লৈ চৰ্চা আৰম্ভ হৈছে। বেছ কিছু সাহসী ফটো তেওঁ নিজৰ ইনষ্টাগ্ৰামত পোষ্ট কৰিছে। বগা মনোকিনিত গোৱাত উত্তেজনা তুলিলে তেওঁ। (Image: Instagram)\nহট স্মাৰ্ট আৰু ক্ৰপ টপত দৃষ্টি কাঢ়িছে আইশাই। হাতত কফিৰ কাপে অনন্য ৰূপ চৰাইছে। গোৱাত অৱসৰ কটাইছে আইশাই। (Image: Instagram)\nহালধীয়া মিনি ড্ৰেছত আইশা শৰ্মা। বহু লোকে প্ৰশংসাৰে ওপচাই পেলাইছে আইশাক। (Image: Instagram)\nলেমন বিকিনিত আইশাৰ নতুন লুক। শৰীৰত ৰ’দৰ লুকাভাকু। (Image: Instagram)\nগোৱাত নিজৰ জন্মদিন পালন কৰিলে আইশাই। ফ্ৰুট কেক কাটি পালন কৰিলে জন্মদিন।\nফুৰিবলৈ গৈয়ো ৰূপচৰ্চা পাহৰা নাই আইশাই। মুখত ছিট মাস্ক লগাই আৰাম কৰিছে আইশাই। (Image: Instagram)\nআইশাৰ এই স্মাৰ্ট কেজুৱেল লুকে দৃষ্টি কাঢ়িছে নেটিজেনৰ। গোৱাৰ হোটেলত আনন্দ–ফূৰ্তিত ব্যস্ত তেওঁ। (Image: Instagram)\nহালধীয়া এই পোছাকত আৰু অধিক ব’ল্ড লাগিছে আইশাক। আইশাৰ ৰূপত মুগ্ধ সমগ্ৰ বলীউদ। (Image: Instagram)